ക്രിസ്തുമസ് , പുതുവത്സര കാലത്ത് സംസ്ഥാനത്ത് റെക്കോർഡ് മദ്യ വിൽപ്പന . മുൻവർഷത്തെ അപേക്ഷിച്ച് 34 കോടിയുടെ വർദ്ധനയാണ് ബിവറേജസ് കോർപ്പറേഷന് കിട്ടിയത് . ക്രിസ്തുമസിന് നെടുമ്പാശ്ശരിയും പുതുവത്സരത്തലേന്ന് പാലാരിവട്ടവും വിൽപ്പനയിൽ ഒന്നാമതെത്തി . ഡിസംബർ 22 മുതൽ 31 വരെയുള്ള ക്രിസ്തുമസ് പുതുവത്സരാഘോഷ കാലത്ത് മലയാളി 514.34 കോടി രൂപയുടെ മദ്യമാണ് കുടിച്ചത് . കഴിഞ്ഞ വർഷം ഈ കാലവയളവിൽ ഇത് 480.67 കോടി ആയിരുന്നു . ക്രിസ്തുമസിൻറെ തലേദിവസം 64.63 കോടി രൂപയുടെ മദ്യമാണ് ബിവറേജസ് കോർപ്പറേഷൻ വിറ്റത് . മുൻ വർഷം ഇത് 49.2 കോടി ആയിരുന്നു . ക്രിസ്തുമസ് ദിനത്തിലും വിൽപ്പന മോശമായില്ല . 40 . 6 കോടിയുടെ മദ്യം ചെലവായി . പുതുവത്സരാഘോഷം തകർത്തു . ഡിസംബർ 31ന് 78.77 കോടിയുടെ മദ്യം വിറ്റപ്പോൾ മുൻവർഷത്തെ 61.7കോടി പഴങ്കഥയായി . ക്രിസ്തുമസിന് തലേന്ന് നെടുമ്പാശ്ശേരിയിലെ ഔട്ട്ലറ്റിൽ നിന്നാണ് ഏറ്റവുമധികം വിൽപ്പന നടന്നത് . 51 . 3 ലക്ഷം രൂപ . പുതുവർഷത്തലേന്ന് പാലാരിവട്ടത്തെ ഔട്ട്ലറ്റ് വിൽപ്പനയിൽ മുന്നിലെത്തി . 73 . 53 ലക്ഷം രൂപ . വിദേശ നിർമ്മിത വിദേശം മദ്യം ബിവറേജസ് കോർപ്പറേഷൻ വിൽപ്പനക്കെത്തിച്ചുവെങ്കിലും കാര്യമായ പ്രതികരണമുണ്ടാക്കാനായില്ല .


ആധാറും പാൻ നമ്പറും തമ്മിൽ ബന്ധിപ്പിക്കാനുള്ള അവസാന തീയ്യതി കേന്ദ്ര സർക്കാർ പ്രഖ്യാപിച്ചു . ട്വിറ്റർ വഴി ഇന്ന് നൽകിയ അറിയിപ്പ് പ്രകാരം നിലവിൽ പാൻ കാർഡുകളുള്ള എല്ലാവരും ഓഗസ്റ്റ് 31ന് മുമ്പ് അത് ആധാറുമായി ബന്ധിപ്പിക്കണം . ഇങ്ങനെ ചെയ്യാത്ത പാൻ കാർഡുകൾ ആദായ നികുതി റിട്ടേൺ സമർപ്പിക്കാൻ അടക്കം മറ്റൊരു കാര്യത്തിനും ഉപയോഗിക്കാൻ കഴിയില്ലെന്നാണ് നേരത്തെ കേന്ദ്ര ധനകാര്യ മന്ത്രാലയം അറിയിച്ചിരുന്നത് . ഈ വർഷം മുതൽ ആദായ നികുതി റിട്ടേൺ സമർപ്പിക്കാൻ ആധാർ നിർബന്ധമാണ് . റിട്ടേൺ സമർപ്പിക്കാനുള്ള സമയ പരിധി ഇന്ന് അവസാനിക്കാനിരിക്കെ അപ്രതീക്ഷിതമായി അഞ്ച് ദിവസം കൂടി നീട്ടി നൽകുകയും ചെയ്തു . ഇക്കാലയളവിൽ റിട്ടേൺ സമർപ്പിക്കാനും ആധാർ നമ്പറോ അല്ലെങ്കിൽ ആധാറിനായി വിവരങ്ങൾ നൽകിയതിന്റെ എൻറോൾമെന്റ് നമ്പറോ ആവശ്യമാണ് . കേന്ദ്ര റവന്യൂ വകുപ്പിലെയും പ്രത്യക്ഷ നികുതി ബോർഡിലെയും ഉന്നത ഉദ്ദ്യോഗസ്ഥർ യോഗം ചേർന്ന ശേഷമാണ് അവസാന തീയ്യതി പ്രഖ്യാപിച്ചത് . ആദായ നികുതി നിയമം 133AA പ്രകാരമാണ് പാൻ കാർഡിനൊപ്പം ആധാറും നിർബന്ധമാക്കിയിരിക്കുന്നത് . നികുതി വെട്ടിപ്പും വരുമാനം കുറച്ച് കാണിക്കുന്നതും തടയാനാണിതെന്നാണ് സർക്കാർ നൽകുന്ന വിശദീകരണം .


തമിഴ്നാട്ടിലെ പ്രമുഖ സ്വർണ്ണവ്യാപാരികളായിരുന്ന നാഥെല്ല ഗ്രൂപ്പ് തങ്ങളുടെ ജ്വല്ലറികൾ പൂട്ടി . നോട്ട് നിരോധനവും പിന്നാലെ വന്ന ജി . എസ് . ടിയും ഏൽപ്പിച്ച കടുത്ത ആഘാതം മറികടക്കാനാവാതെ വന്നതോടെയാണ് ബിസിനസ് അവസാനിപ്പിക്കുകയല്ലാതെ മറ്റ് വഴികളില്ലാതെയായതെന്ന് ഉടമകളെ ഉദ്ധരിച്ച് പ്രാദേശിക മാധ്യമങ്ങൾ റിപ്പോർട്ട് ചെയ്യുന്നു . ഷോറൂമുകൾ പൂട്ടിയതോടെ ഇവിടെ വിവിധ സ്കീമുകളിൽ സ്വർണ്ണവും പണവും നിക്ഷേപിച്ചവർ ആശങ്കയിലായി . സ്വർണ്ണ വ്യാപാര രംഗത്ത് 70 വർഷത്തോളം പാരമ്പര്യമുള്ള ജ്വല്ലറി ഗ്രൂപ്പിന് ഇപ്പോഴത്തെ പ്രതിസന്ധി അതിജീവിക്കാൻ കഴിയുന്നില്ലെന്നാണ് ഉടമകൾ പറയുന്നത് . നൂറു കണക്കിന് നിക്ഷേപകർക്ക് പണം തിരികെ നൽകാനായി തങ്ങളുടെ മറ്റ് വസ്തുവകകൾ വിൽക്കുകയാണെന്നും ആർക്കും പണം നഷ്ടപ്പെടില്ലെന്നും ഇവർ പറയുന്നു . എന്നാൽ സ്വർണ്ണവും പണവും നിക്ഷേപിച്ചവർ കടുത്ത ആശങ്കയിലാണ് . ചെന്നൈ നഗരത്തിൽ മാത്രം അഞ്ച് ഷോറൂമുകളാണ് നാഥല്ല ഗ്രൂപ്പിന് ഉണ്ടായിരുന്നത് . സ്വർണ്ണം വിറ്റപ്പോൾ ജ്വല്ലറിയിൽ നിന്ന് ലഭിച്ച ചെക്കുകൾ അക്കൌണ്ടിൽ പണമില്ലാത്തതിനാൽ ബാങ്കുകൾ മടക്കുകയാണെന്നും ജനങ്ങൾ ആരോപിക്കുന്നു . 50 ഓളം പേർ നൽകിയ പരാതി പ്രകാരം ഒരു ഷോറൂമിന്റെ മാനേജരെ പൊലീസ് അറസ്റ്റ് ചെയ്യുകയും ചെയ്തിട്ടുണ്ട് . 17 ലക്ഷത്തോളം രൂപ തങ്ങൾക്ക് കിട്ടാനുണ്ടെന്നാണ് ഇവർ പരാതിയിൽ ആരോപിക്കുന്നത് . എന്നാൽ നിക്ഷേപകരെ കത്തുകളിലൂടെ ബന്ധപ്പെടാൻ ശ്രമിക്കുകയാണെന്നും മറ്റ് വസ്തുവകകൾ വിറ്റ് എല്ലാവർക്കും പണം നൽകുമെന്നുമാണ് ഉടമകൾ വാദിക്കുന്നത് . അടച്ചുപൂട്ടപ്പെട്ട ഷോറൂമുകൾക്ക് മുന്നിൽ നിരവധി നിക്ഷേപകരാണ് ദിവസവും എത്തിക്കൊണ്ടിരിക്കുന്നത് .


അമേരിക്കയിലെ 5ജി നെറ്റ്വർക്ക് ഉടൻ പ്രവർത്തനം ആരംഭിച്ചേക്കുമെന്ന് സൂചന . ഇത് സംബന്ധിച്ച് ഇലക്ട്രോണിക്ക് ഭീമന്മാരായ സാംസങും യുഎസ് ടെലികോം കമ്പനിയായ വെറൈസനും ചേർന്ന് ശ്രമങ്ങൾ ഊർജ്ജിതമാക്കി . ഇവർ അമേരിക്കൻ ഐക്യനാടുകളിലെ ആദ്യത്തെ 5ജി ഫോൺ വിപണിയിലെത്തിക്കാനുള്ള ഒരുക്കങ്ങൾ പൂർത്തിയാക്കിയതായാണ് റിപ്പോർട്ട് . ക്വാൽകോം കഴിഞ്ഞ ദിവസം അവതരിപ്പിച്ച സ്നാപ്ഡ്രാഗൻ 855 എന്ന 5ജി സിസ്റ്റം ഓൺ ചിപ് ആയിരിക്കും ഈ ഫോണിൽ എന്നാണ് സൂചന . ചൈനയിൽ നടന്ന ഒരു ആഗോള മൊബൈൽ ടെക് കോൺഫ്രൻസിൽ 5ജി ഫോണിൽ സ്നാപ്ഡ്രാഗൻ 855 ചിപ്പ് ഉപയോഗിക്കുന്ന കാര്യം സാംസങ്ങ് കഴിഞ്ഞ മാസം സ്ഥിരീകരിച്ചിരുന്നു . അതേ സമയം അമേരിക്കൻ വിപണിയിൽ ക്വാൽകോമുമായി സഹകരിക്കുന്ന സാംസങ് സേവനദാതാവായ വെറൈസനുമായി 5ജി സേവനം ലഭ്യമാക്കുന്നതിനുള്ള ചർച്ചകൾ പൂർത്തിയാക്കി കഴിഞ്ഞു . 2019 ആദ്യം തന്നെ ഫോൺ വിപണിയിലെത്തിക്കാനാകുമെന്നു പ്രതീക്ഷിക്കുന്നതായി സാംസങ് യുഎസ് പ്രതിനിധികൾ അറിയിച്ചു . ചൈനീസ് കമ്പനികളായ വൺപ്ലസ് , ഷവോമി , ഹ്വാവേ തുടങ്ങിയവയും 5ജി സ്മാർട്ഫോണുകൾ അടുത്ത വർഷം വിപണിയിൽ എത്തിക്കുമെന്ന് വാർത്തയുണ്ട് . നിലവിൽ ലഭ്യമായ ഹൈസ്പീഡ് 4ജിയെക്കാൾ പതിന്മടങ്ങ് വേഗത വാഗ്ദാനം ചെയ്യുന്നതാണ് 5ജി നെറ്റ്വർക്ക് . പക്ഷെ ഇന്ത്യയിൽ 5 ജി വൈകിയേക്കും എന്നാണ് റിപ്പോർട്ട് . എന്നാൽ ഭാരതി എയർടെൽ , ജിയോ എന്നിവർ ഇതിനകം തന്നെ 5 ജിയിലേക്കുള്ള മാറ്റത്തിന് ഒരുങ്ങുന്നതായി പല വാർത്തകളും വന്നിട്ടുണ്ട് .


ഈ മാസം അവസാനത്തോടെ 2ജി , 3ജി സേവനങ്ങൾ അവസാനിപ്പിക്കുന്ന അനിൽ അംബാനിയുടെ റിലയൻസ് കമ്മ്യൂണിക്കേഷൻസിനോട് ഉപഭോക്താക്കളുടെ വിവരങ്ങൾ നൽകാൻ ടെലികോം റെഗുലേറ്ററി അതോരിറ്റി ആവശ്യപ്പെട്ടു . മറ്റ് നെറ്റ്വർക്കുകളിലേക്ക് പോർട്ട് ചെയ്ത ഉപഭോക്താക്കളുടെ വിവരങ്ങൾ , പോർട്ട് ചെയ്യാൻ കഴിയാത്തവരുടെ അക്കൌണ്ടിൽ ബാക്കിയുള്ള തുക തുടങ്ങിയ വിവരങ്ങൾ അറിയിക്കാനാണ് ട്രായ് ആവശ്യപ്പെട്ടിരിക്കുന്നത് . ജിയോയുടെ വരവിന് ശേഷം 46,000 കോടിയോളം രൂപയുടെ നഷ്ടമാണ് റിലയൻസ് കമ്മ്യൂണിക്കേഷൻസിന് നേരിടേണ്ടി വന്നത് . ഇതോടെയാണ് നവംബർ മാസത്തോടെ 4ജി ഒഴികെയുള്ള സേവനങ്ങൾ അവസാനിപ്പിക്കാൻ റിലയൻസ് തീരുമാനിച്ചത് . ഉപഭോക്താക്കൾ ഉടൻ തന്നെ പോർട്ട് ചെയ്ത് മറ്റേതെങ്കിലും നെറ്റ്വർക്കിലേക്ക് മാറണമെന്ന് കമ്പനി അറിയിച്ചിരിക്കുകയാണ് . ജീവനക്കാരെ വൻതോതിൽ പിരിച്ചുവിടുകയും ചെയ്യുന്നു . ഇതിന് പിന്നാലെയാണ് ഉപഭോക്താക്കളുടെ വിവരങ്ങൾ നൽകണമെന്ന് ട്രായ് ആവശ്യപ്പെട്ടിരിക്കുന്നത് . മറ്റ് നെറ്റ്വർക്കുകളിലേക്ക് പോർട്ട് ചെയ്യാത്ത ഉപഭോക്താക്കൾ അങ്ങനെ ചെയ്യാതിരിക്കാനുള്ള കാരണം , അത്തരം അക്കൌണ്ടുകളിൽ ഉപയോഗിക്കാതെ ബാക്കിയായ തുക എന്നിവ ജനുവരി 10നകം അറിയിക്കണമെന്നാണ് നിർദ്ദേശം .


കാവ്യാ മാധവന്റെ എക്കാലത്തേയും സൂപ്പർഹിറ്റ് ചിത്രമാണ് മീശ മാധവൻ . ദിലീപ് മീശമാധവനായി അഭിനയിച്ച ചിത്രം ഇന്നും ആൾക്കാരിൽ ചിരിപടർത്തുന്നു . എന്നാൽ മീശ പിരിക്കുന്ന കള്ളനായി ധർമ്മജൻ വന്നാലോ ? അതും കോമഡിച്ചിരിക്കുള്ള വക തരുന്നതുതന്നെ . ഏഷ്യാനെറ്റിന്റെ ബഡായ് ബംഗ്ലാവിലാണ് ധർമ്മജൻ മീശ ധർമ്മജനായി എത്തിയത് . കഴിഞ്ഞവർഷം ചിത്രീകരിച്ച , കാവ്യാ മാധവൻ അതിഥിയായി എത്തിയ എപ്പിസോഡിലാണ് ധർമ്മജൻ മീശ ധർമ്മജനായി . കാവ്യയേയും പ്രേക്ഷകരേയും ചിരിപ്പിച്ച ആ രംഗം ഏഷ്യാനെറ്റ് വീണ്ടും ഷെയർ ചെയ്തപ്പോഴും സോഷ്യൽ മീഡിയയിൽ കയ്യടി നേടുകയാണ് . കാണാം ആ രംഗം . .


മോഹൻലാലിൻറെ ഉടമസ്ഥതയിലുള്ള മാക്സ് ലാബും ആന്റണി പെരുമ്പാവൂരിൻറെ ആശീർവാദ് സിനിമാസും ചേർന്നാണ് ചിത്രത്തിൻറെ കേരളാ റൈറ്റ്സ് സ്വന്തമാക്കിയത് . മലയാള സിനിമ വിതരണ രംഗത്ത് ഏറ്റവും വലിയ വില ചിലവാക്കിയാണ് മോഹൻലാൽ കബാലിയുടെ വിതരണാവകാശം വാങ്ങിയത് എന്നാണ് സിനിമ ലോകത്തെ സംസാരം . ഒരു മാസത്തോളമായി ചിത്രത്തിൻറെ നിർമ്മാതക്കൾ കേരളത്തിലെ പല മുൻനിര ബാനറുകളുമായി ചർച്ച നടത്തിയിരുന്നു . എന്നാൽ ഇവരുടെ വാഗ്ദാനങ്ങൾക്ക് എല്ലാം തള്ളിയാണ് വിതരണാവകാശം മോഹൻലാൽ നേടിയത് . കബാലി 9 കോടി രൂപയ്ക്കാണ് മോഹൻലാൽ വാങ്ങിയതെന്നായിരുന്നു ആദ്യം വന്ന വാർത്ത . എന്നാൽ പിന്നീട് 8 കോടി 50 ലക്ഷമാണെന്ന് പിന്നീട് വാർത്തകളുണ്ടായി . എന്നാൽ ഏഴ് കോടി രൂപയ്ക്കാണ് കബാലി മാക്സ് ലാബും ആശിർവാദ് സിനമാസും ചേർന്ന് സ്വന്തമാക്കിയെന്നതാണ് നിർമ്മാതാക്കളുമായി അടുത്ത വൃത്തങ്ങൾ സൂചിപ്പിക്കുന്നു . ആറ് കോടി അമ്പത് ലക്ഷം രൂപാ നൽകാമെന്ന് ആഴ്ചകൾക്ക് മുമ്പ് കേരളത്തിലെ ഒരു പ്രമുഖ നിർമ്മാതാവ് കലൈപുലി എസ് താണുവിനെ അറിയിച്ചെങ്കിലും വിതരണാവകാശം ലഭിച്ചില്ല . ആറ് കോടി രൂപയ്ക്കാണ് ഫ്രൈഡേ ഫിലിംസും കാർണിവൽ മോഷൻ പിക്ചേഴ്സും ചേർന്ന് തെരി വിതരണാവകാശം സ്വന്തമാക്കിയത് . ഇതിന് മുമ്പ് ബാഹുബലി , ഐ എന്നീ സിനിമകൾക്കാണ് ഉയർന്ന തുക നൽകിയത് . ഐ 5 കോടി പത്ത് ലക്ഷവും ബാഹുബലി 4 കോടി 25 ലക്ഷവും നൽകിയാണ് ഗ്ലോബൽ യുണൈറ്റഡ് മീഡിയ കേരളത്തിലെത്തിച്ചത് . കബാലി ജൂലൈ 15ന് തിയറ്ററുകളിലെത്തുമെന്നാണ് പ്രതീക്ഷിക്കുന്നത് . കേരളത്തിൽ 200ഓളം തിയറ്ററുകളിൽ ചിത്രം പ്രദർശനത്തിനെത്തുമെന്നാണ് അറിയുന്നത് . എന്നാൽ സെൻസറിംഗ് പൂർത്തിയായി ജൂലൈ 22ന് ചിത്രമെത്തുമെന്നാണ് ഒടുവിൽ ലഭിക്കുന്ന വിവരം .


ഐഎസ്എല്ലിൽ മിസ് പാസുകളുമായി ബ്ലാസ്റ്റേഴ്സ് കിതച്ച ആദ്യ പകുതിയിൽ ജെംഷഡ്പൂർ എഫ്സിക്ക് രണ്ട് ഗോൾ ലീഡ് . മൂന്നാം മിനുറ്റിൽ ടിം കാഹിലിൻറെ പറക്കും ഹെഡറിൽ മുന്നിലെത്തിയ ജെംഷഡ്പൂരിനായി സുസൈരാജ് രണ്ടാം ഗോൾ നേടി . തുടക്കം മുതൽ ജെംഷഡ്പൂർ ആക്രമിച്ച് കളിച്ചപ്പോൾ മിസ് പാസുകളുമായി ആദ്യ പകുതി അവസാനിപ്പിക്കുകയായിരുന്നു ബ്ലാസ്റ്റേഴ്സ് . കിക്കോഫായി ആദ്യ മിനുറ്റിൽ തന്നെ ബ്ലാസ്റ്റേഴ്സ് ബോക്സിലേക്ക് ജെംഷഡ്പൂർ ഇരച്ചെത്തി . മൂന്നാം മിനുറ്റിൽ ലഭിച്ച ആദ്യ കോർണറിലൂടെ ജെംഷഡ്പൂർ മുന്നിലെത്തി . കോർണറിൽനിന്ന് ഉയർന്നുവന്ന പന്തിൽ പറന്നുതലവെച്ച് ഓസ്ട്രേലിയൻ ഇതിഹാസം ടിം കാഹിൽ ജെംഷഡ്പൂരിൻറെ ആദ്യ വെടി പൊട്ടിച്ചു . 11 - ാം മിനുറ്റിൽ തിരിച്ചടിക്കാൻ ബ്ലാസ്റ്റേഴ്സ് കുതിച്ചെങ്കിലും ശ്രമം ബോക്സിൽ കിതപ്പിൽ അവസാനിച്ചു . കാഹിൽ 20 - ാം മിനുറ്റിൽ നൽകിയ സുന്ദരൻ പാസ് സുസൈരാജിന് വലയിലെത്തിക്കാനായില്ല . എന്നാൽ 30 - ാം മിനുറ്റിൽ സെക്കൻറ് പോസ്റ്റിലേക്ക് മഴവിൽ തൊടുത്ത് സുസൈരാജ് ജെംഷഡ്പൂരിൻറെ ലീഡ് രണ്ടാക്കി . പിന്നീടുള്ള 10 മിനുറ്റുകൾക്കിടെ രണ്ട് തവണ സുസൈരാജ് ബ്ലാസ്റ്റേഴ്സ് ബോക്സിൽ ഭീഷണിയുയർത്തി . എന്നാൽ ഒരു ഓൺ ടാർഗറ്റ് ഷോട്ടുപോലുമില്ലാതെ മഞ്ഞപ്പട ആദ്യ പകുതി അവസാനിപ്പിച്ചു .


മാഗി ന്യൂഡിൽസിൽ അനുവദനീയമായ അളവിൽ കൂടുതൽ ചാരം ( ash ) കണ്ടെത്തിയതിനെ തുടർന്ന് നെസ്ലെ ഇന്ത്യ ലിമിറ്റഡിന് 45 ലക്ഷം പിഴ ശിക്ഷ വിധിച്ചു . ഉത്തർപ്രദേശിലെ ലക്നൌവിൽ നടത്തിയ പരിശോധനയിലാണ് ചാരം കണ്ടെത്തിയത് . എന്നാൽ മാഗി പൂർണ്ണമായും സുരക്ഷിതമാണെന്നും ഇപ്പോഴത്തെ സംഭവത്തിന് കാരണമായി പറയുന്ന ന്യൂഡിൽസ് സാമ്പിൾ 2015ലേതാണെന്നുമാണ് കമ്പനി വിശദീകരിക്കുന്നത് . ഉത്തർപ്രദേശിലെ ഷാജഹാൻപൂർ ജില്ലാ മജിസ്ട്രേറ്റ് കോടതിയാണ് നെസ്ലെ ഇന്ത്യക്ക് 45 ലക്ഷം പിഴ ശിക്ഷ വിധിച്ചത് . ഇതിന് പുറമെ കമ്പനിയുടെ മൂന്ന് വിതരണക്കാർക്ക് 15 ലക്ഷം വീതവും രണ്ട് ചില്ലറ വിൽപ്പനക്കാർക്ക് 11 ലക്ഷം വീതവും പിഴ ചുമത്തിയിട്ടുണ്ട് . 2015ൽ ജില്ലാ ഭരണകൂടം പിടിച്ചെടുത്ത ഏഴ് സാമ്പിളുകൾ സംബന്ധിച്ച വിധിയാണിതെന്നാണ് ദേശീയ മാധ്യമങ്ങൾ റിപ്പോർട്ട് ചെയ്യുന്നത് . 2016ൽ ഇവയുടെ പരിശോധനാ ഫലം പുറത്തുവന്നതിന് ശേഷം കമ്പനിക്കെതിരെ ഏഴ് കേസുകൾ രജിസ്റ്റർ ചെയ്തിരുന്നു . എന്നാൽ തങ്ങളുടെ ന്യൂഡിൽസിന്റ നിർമ്മാണ ഘട്ടത്തിൽ എവിടെയും ചാരം ഉപയോഗിക്കുന്നില്ലെന്നും മാഗി 100 ശതമാനം ഭക്ഷ്യ യോഗ്യമാണെന്നുമാണ് നെസ്ലെ കമ്പനി വക്താവ് അറിയിച്ചത് . 2015ൽ അനുവദനീയമായതിൽ കൂടുതൽ ലെഡ് കണ്ടെത്തിയതിനെ തുടർന്ന് ഭക്ഷ്യ സുരക്ഷാ വകുപ്പ് മാഗിയുടെ വിപണനം തടഞ്ഞിരുന്നു . തുടർന്ന് 38,000 ടൺ ന്യൂഡിൽസാണ് സർക്കാർ ഉത്തരവ് അനുസരിച്ച് നെസ്ലേക്ക് നശിപ്പിച്ച് കളയേണ്ടി വന്നത് .


ഒളിംപിക്സിനിടയിൽ പരുക്കേറ്റ് ചികിത്സയിലായിരുന്ന ബാഡ്മിൻറൺ താരം സൈന നെഹ് വാൾ അടുത്ത മാസം മത്സരത്തിലേക്ക് തിരിച്ചെത്തുമെന്ന് കോച്ച് വിമൽ കുമാർ . ആരാധകർ സോഷ്യൽ മീഡിയിലൂടെ നടത്തിയ വിമർശനങ്ങൾ താരത്തെ വേദനിപ്പിച്ചെന്നും വരാനിരിക്കുന്ന ലോക ചാമ്പ്യൻഷിപ്പാണ് സൈനയുടെ ലക്ഷ്യമെന്നും വിമൽകുമാർ ഏഷ്യാനെറ്റ് ന്യൂസിനോട് പറഞ്ഞു . ലോക റാങ്കിംഗിൽ മുൻനിരക്കാരിയായ സൈന നെഹ്വാൾ റിയോ ഒളിംപിക്സിൽ ഗ്രൂപ്പ് ഘട്ടംപോലും കടക്കാതെ പുറത്തായിരുന്നു . കാൽമുട്ടിലെ പരുക്കുമായിറങ്ങിയ സൈന യുക്രൈൻ താരത്തോട് തോൽക്കുകയായിരുന്നു . മത്സര ശേഷം ആശുപത്രിയിൽ പ്രവേശിക്കുകയും ചെയ്തു . ശസ്ത്രക്രിയ കഴിഞ്ഞ സൈന ആരോഗ്യവതിയായി തിരിച്ചുവരികയാണെന്ന് കോച്ച് വിമൽകുമാർ പറഞ്ഞു . സിന്ധു മെഡൽ നേടുകയും സൈന പുറത്താവുകയും ചെയ്തതിന് പിറകെ കളി നിർത്തി സൈന വീട്ടിലിരിക്കണമെന്നുപോലും ആക്ഷേപമുണ്ടായി . ഇത് താരത്തെ വേദനിപ്പിച്ചതായും കോച്ച് പറഞ്ഞു . ഇന്ത്യൻ ബാഡ്മിൻറൺ ലോക നിലവാരത്തിലാണിപ്പോഴുള്ളതെന്നും ഡെബിൾസ് മത്സരങ്ങളിലെ പോരായ്മയാണ് ഇനി പരിഹരിക്കേണ്ടതെന്നും വിമൽകുമാർ വ്യക്തമാക്കി .


മോഹൻലാൽ നായകനാകുന്ന ബിഗ് ബജറ്റ് ചിത്രമാണ് ഒടിയൻ . മോഹൻലാൽ ഒടിയൻ മാണിക്യമായി എത്തുന്ന ചിത്രം ഒക്ടോബറിൽ റിലീസിനെത്തില്ല . ചിത്രത്തിന്റെ ട്രെയിലർ ഒക്ടോബറിൽ റിലീസ് ചെയ്യുമെന്നാണ് പുതിയ റിപ്പോർട്ട് . സെപ്തംബറിൽ ട്രെയിലർ റിലീസ് ചെയ്യില്ലെന്ന് സംവിധായകൻ ശ്രീകുമാർ മേനോൻ അറിയിച്ചു . ഒടിയന്റെ യൌവനം മുതൽ 60 വയസ് വരെയുള്ള കഥാപാത്രത്തെ മോഹൻലാൽ തന്നെയാണ് അവതരിപ്പിക്കുന്നത് . ചിത്രത്തിൽ മഞ്ജു വാര്യരാണ് നായിക . മോഹൻലാൽ ഒടിയൻ ആകുമ്പോൾ പ്രഭ എന്ന കഥാപാത്രത്തെയാണ് മഞ്ജു വാര്യർ അവതരിപ്പിക്കുക . ഹരികൃഷ്ണൻ ആണ് ചിത്രത്തിന്റെ തിരക്കഥ എഴുതുന്നത് . രാവുണ്ണി എന്ന വില്ലൻ കഥാപാത്രമായി പ്രകാശ് രാജ് എത്തുന്നു . പീറ്റർ ഹെയ്നാണ് ആക്ഷൻ കൊറിയോഗ്രാഫി ചെയ്യുന്നത് .


രാജ്യത്തെ മുൻനിര സ്മാർട്ട് ഫോൺ ബ്രാൻഡായ ഷവോമി അവരുടെ ഏറ്റവും മികച്ച മോഡലായ റെഡ്മി നോട്ട് 6 പ്രോ , എംഐ എൽഇഡി സ്മാർട്ട് ടിവി പ്രോ സീരീസ് എന്നിവ കേരള വിപണിയിൽ അവതരിപ്പിച്ചു . ഓഫ്ലൈൻ വ്യാപാരത്തിൽ കഴിഞ്ഞ ഒരു വർഷം കൊണ്ടുതന്നെ മികച്ച വളർച്ച രേഖപ്പെടുത്തികൊണ്ട് വൻ മുന്നേറ്റമാണ് ഷവോമി കാഴ്ചവെക്കുന്നതെന്ന് കമ്പനി അവകാശപ്പെടുന്നു . 2018 സെപ്റ്റബറിലെ ജിഎഫ്കെ റിപ്പോർട്ട് അനുസരിച്ച് 21 ശതമാനമാണ് കൊച്ചിയിലെ ഷവോമി മാർക്കറ്റ് ഷെയർ . കൊച്ചിയിൽ മാത്രം ഷവോമിക്ക് 99ഓളം പാർട്ണർ സ്റ്റോറുകളും 13വൻകിട റീട്ടെയിൽ ഷോപ്പുകളുമുണ്ട് . എഐ ശക്തിയേകുന്ന സെഗ്മെന്റിലെ ആദ്യ ക്വാഡ് ക്യാമറയാണ് റെഡ്മി നോട്ട് 6 പ്രോയിലേത് . രണ്ടു ദിവസം നീണ്ടു നിൽക്കുന്ന ബാറ്ററിയാണ് റെഡ്മി സ്മാർട്ട് ഫോണുകളുടെ മറ്റൊരു സവിശേഷത . ബ്ലാക്ക് ഫ്രൈഡേ സെയിലിൽ റെഡ് മി നോട്ട് 6പ്രോ ഒറ്റ ദിവസം കൊണ്ട് ആറ് ലക്ഷം ഡിവൈസുകളാണ് വിറ്റഴിഞ്ഞത് . " കൊച്ചി ഷവോമിയുടെ പ്രധാന മാർക്കറ്റുകളിൽ ഒന്നാണ് . ഈ സുന്ദര നഗരത്തിൽ വീണ്ടും എത്തിയതിൽ ഞങ്ങൾ സന്തോഷിക്കുന്നു . ഇവിടെ എംഐ ആരാധകർ എപ്പോഴും ഷവോമിയെ ഒരു ബ്രാൻഡായി ഇഷ്ടപ്പെടുന്നു . സ്മാർട്ട് ഫോൺ സെഗ്മെന്റിലെ നൂതന സാങ്കേതികവിദ്യയും , സത്യസന്ധമായ വിലയുമായി മികച്ച രീതിയിൽ ഉപഭോക്താക്കളെ സേവിക്കുന്നത് ഞങ്ങൾ തുടരും . കൊച്ചിയിൽ എല്ലാ എംഐ ഫാൻസിനും ഷവോമി ഉൽപന്നങ്ങൾ ലഭ്യമാക്കാൻ ഞങ്ങൾ പ്രാദേശിക സാന്നിധ്യം തുടരുമെന്നും ഷവോമി ഇന്ത്യ ചീഫ് മാർക്കറ്റിംഗ് ഓഫിസർ അനുജ് ശർമ്മ പറഞ്ഞു . ക്വൽകോം സ്നാപ്ഡ്രാഗൺ 636 ഒക്റ്റാ കോർ പ്രോസസ്സർ ആണ് റെഡ്മി നോട്ട് 6 പ്രോയ്ക്ക് കരുത്തേകുന്നത് . 4000 എംഎഎച്ച് ആണ് ബാറ്ററി . 20 എംപി + 2 എംപി എഐ ഡ്യൂവൽ ഫ്രണ്ട് ക്യാമറ മികച്ച സെൽഫി അനുഭവം സാദ്ധ്യമാക്കുന്നു . 19 : 9 അനുപാതത്തിലുള്ള 6.26 ഇഞ്ച് ഫുൾ എച്ച്ഡി ഐപിഎസ് ഡിസ്പ്ലേയും ഡ്യൂവൽ വോൾട്ടയോട് കൂടിയ മികച്ച കണക്റ്റിവിറ്റി ഫീച്ചറുകളും ഫോണിന്റെ പ്രത്യേകതകളാണ് . ആകർഷകമായ ബ്ലാക്ക് , റോസ് ഗോൾഡ് , ബ്ലൂ , റെഡ് എന്നീ നിറങ്ങളിൽ ഫോൺ ലഭ്യമാകും . 4 ജിബി റാമും 64 ജിബി ഇന്റേണൽ മെമ്മറിയോടും കൂടിയ വേരിയന്റിന്റെ വില 13,999 രൂപയും 6 ജിബി റാമും 64 ജിബി ഇന്റേണൽ മെമ്മറിയോടും കൂടിയ ഫോണിന്റെ വില 15,999രൂപയുമാണ് . എംഐ എൽഇഡി ടിവി പ്രോ സീരീസ് സ്മാർട്ട്ഫോൺ വിഭാഗത്തിൽ ശക്തമായ സാന്നിധ്യം അറിയിച്ച ഷവോമി ടെലിവിഷൻ അനുബന്ധ ഉല്പന്നങ്ങളിലും കരുത്ത് തെളിയിക്കാൻ ഒരുങ്ങുകയാണ് . എംഐ എൽഇഡി ടിവി പ്രോ യുടെ വിവിധ വേ വേരിയന്റുകൾ ആൻഡ്രോയിഡ് 8.1 ഓറിയോ അടിസ്ഥാനമാക്കിയതാണ് . 55 ഇഞ്ച് എംഐ എൽഇഡി ടിവി 4 പ്രോ 49,999 രൂപക്കും , 49ഇ ഞ്ച് എംഐ എൽഇഡി ടിവി 4 എ പ്രോ 29,999 രൂപക്കും , 32 ഇഞ്ച് എംഐ എൽഇഡി ടിവി 4 സി പ്രോ 14999 രൂപക്കും ലഭ്യമാകും . വിൽപ്പന ആരംഭിച്ച് ഒൻപത് മാസങ്ങൾക്കുള്ളിൽ ഒരു ദശലക്ഷം ടിവികൾ വിറ്റഴിച്ച് ഐഡിസി റിപ്പോർട്ട് പ്രകാരം രാജ്യത്തെ ഒന്നാമത്തെ ടെലിവിഷൻ ബ്രാൻഡിയായി മാറിയ എംഐ എൽഇഡി സ്മാർട്ട് ടിവി യുടെ പിന്തുടർച്ചയാണ് എംഐ എൽഇഡി സ്മാർട്ട് ടിവി പ്രോ . കൂടാതെ ഷവോമി ഒരു കൂട്ടം ലൈഫ് സ്റ്റൈൽ എക്കോസിസ്റ്റം ഉൽപ്പന്നങ്ങളും വിപണിയിൽ എത്തിച്ചിട്ടുണ്ട് . എം ഐ ബാൻഡ് 3 സീരീസ് , എംഐ എയർ പ്യൂരിഫയർ 2 എസ് , എംഐ 360 ഡിഗ്രി ഹോം സെക്യൂരിറ്റി നൈറ്റ് വിഷൻ ക്യാമറ , എംഐ ലഗ്ഗേജ് എന്നിവയാണ് പുതിയ ഉൽപ്പന്നങ്ങൾ . ഷവോമി എക്കോസിസ്റ്റം ഉൽപ്പന്നങ്ങളുടെ വില വിവരം


അവധിക്കാലം അവസാനദിവസങ്ങളിലേക്ക് കടന്നതോടെ സംസ്ഥാനത്തെ സ്കൂൾ വിപണി സജീവമായിത്തുടങ്ങി . ജിഎസ്ടി കാരണം കഴിഞ്ഞ വർഷത്തെ അപേക്ഷിച്ച് വില കൂടിയിരിക്കുകയാണ് ബാഗിനും നോട്ട്ബുക്കിനും മറ്റ് ഉൽപ്പന്നങ്ങൾക്കും . അതിനാൽ തന്നെ ഇക്കുറി കച്ചവടം കുറവാണെന്ന് വ്യാപാരികൾ പറയുന്നു വില കൂടുതലാണെന്ന് നേരത്തെ തന്നെ പ്രതീക്ഷിച്ചിരുന്നുവെങ്കിലും സ്കൂൾ തുറക്കാറാകുന്പോഴേക്ക് വില കുറയുമെന്നായിരുന്നു പ്രതീക്ഷ . പക്ഷെ ഇപ്പോഴും വില ഉയർന്നു തന്നെ . എല്ലാ വർഷവും ചെറിയ തോതിൽ വില കൂടാറുണ്ടെങ്കിലും ഇക്കുറി പ്രതീക്ഷിച്ചതിലും വിലക്കയറ്റമുണ്ടായെന്ന് വ്യാപാരികളും പറയുന്നു . സാധാരണ മെയ് ആദ്യവാരമേ സജീവമാകുന്നതാണ് സ്കൂൾ വിപണി . ഈ വർഷം പക്ഷെ വിപണി ഉണർന്ന് വരുന്നതേയുള്ളൂ . എത്ര വില കൂടിയാലും പുത്തനുടുപ്പും കുടയും ബാഗുമൊക്കെ കുട്ടികൾക്ക് രക്ഷിതാക്കൾ വാങ്ങി നൽകും . അതുകൊണ്ടുതന്നെ വരുംദിവസങ്ങളിൽ വലിയ കച്ചവടമുണ്ടാകുമെന്നാണ് വ്യാപാരികളുടെ പ്രതീക്ഷ .


ലോകത്തെ മുഴുവൻ ഞെട്ടിച്ചായിരുന്നു ക്രിസ്റ്റ്യാനോ റൊണാൾഡോ റയൽ മാഡ്രിഡിൽ നിന്ന് ഇറ്റാലിയൻ ക്ലബ് യുവൻറസിലേക്ക് ചുവട് മാറിയത് . അഭ്യൂഹങ്ങൾ ഏറെ പ്രചരിച്ചിരുന്നെങ്കിലും എല്ലാ സീസണിലെയും പോലെ റൊണാൾഡോ റയലിൽ തന്നെ തുടരുമെന്നുള്ള കണക്കുക്കൂട്ടലിലായിരിന്നു ആരാധകർ . എന്നാൽ , റയലിൻറെ ഹൃദയം തകർത്ത് ലോകകപ്പിനിടെ റോണോ യുവൻറസിലെത്തി . മുപ്പത്തിമൂന്നുകാരനായ റൊണാൾഡോയെ വലിയ തുക മുടക്കി എന്തിന് ടീമിലെത്തിച്ചു എന്നതിന് ഉത്തരവുമായി എത്തിയിരിക്കുകയാണ് യുവൻറസ് സ്പോർട്ടിംഗ് ഡയറക്ടർ ഫാബിയോ പാരറ്റിസി . ഏപ്രിലിൽ ചാമ്പ്യൻസ് ലീഗ് ക്വാർട്ടർ ഫെെനലിൽ തങ്ങൾക്കെതിരായി റൊണാൾഡോ അടിച്ച ബെെസെെക്കിൾ ആണ് അദ്ദേഹത്തെ ടീമിലെത്തിക്കാനുള്ള ഐഡിയ നൽകിയതെന്നാണ് പാരറ്റിസി പറയുന്നത് . മനോഹരമായ ഗോളായിരുന്നു അത് . യുവെയുടെ അലിയൻസ് സ്റ്റേഡിയം എഴുന്നേറ്റ് നിന്ന് റൊണാൾഡോയ്ക്ക് വേണ്ടി കയ്യടിച്ചു . ഇതിനിടെ തനിക്ക് ലഭിച്ച ആരവങ്ങൾ റോണോയെ അത്ഭുതപ്പെടുത്തിയെന്ന് അദ്ദേഹത്തിൻറെ ഏജൻറ് മെൻഡസ് പറഞ്ഞു . മെൻഡസുമായി ചർച്ചകൾ നടത്തിയ ശേഷം യുവെ പ്രസിഡൻറ് ആൻഡ്രിയ ആഗ്നെല്ലിയുമായി സംസാരിച്ചു . തുക പ്രശ്നമാണെങ്കിലും മുന്നോട്ട് പോകാനായിരുന്നു ക്ലബ്ബിൻറെ തീരുമാനം . ക്രിസ്റ്റ്യാനോ ലോകത്തെ ഏറ്റവും കരുത്തുറ്റ കളിക്കാരനാണ് . പിന്നീട് റയലും യുവെയുമായി ചർച്ചകൾ നടന്നുവെന്നും പാരറ്റിസി പറഞ്ഞു . നേരത്തേ , യുവൻറസ് ആരാധകർ തന്ന ആദരമാണ് തന്നെ ക്ലബിലേക്ക് അടുപ്പിച്ചതെന്ന് ക്രിസ്റ്റ്യാനോയും വ്യക്തമാക്കിയിരുന്നു . ഏറെ ആലോചിച്ചെടുത്ത തീരുമാനമാണ് ക്ലബ് മാറ്റം . 20 വർഷങ്ങൾ കഴിയുന്നു യുവൻറസ് അവസാനമായി ചാംപ്യൻസ് ലീഗ് കിരീടം ഉയർത്തിയിട്ട് . ആ നേട്ടത്തിന് ക്ലബിനെ സഹായിക്കണം . ഇന്നിനെ കുറിച്ച് മാത്രമാണ് ചിന്തിക്കുന്നത് . ഞാനിപ്പോഴും ചെറുപ്പമാണ് . വെല്ലുവിളികൾ ഏറ്റെടുക്കാൻ തയ്യാറാണ് . യുവന്റസ് ഇറ്റലിയിലെ വലിയ ക്ലബാണ് . പരിശീലകൻ മാസിമിലിയാനോ അല്ലേഗ്രി ലോകത്തെ മികച്ച മാനേജർമാരിൽ ഒരാളാണെന്നും ക്രിസ്റ്റിയാനോ പറഞ്ഞു .


ഡേവിഡ് വാർണറും മാറ്റ് റെൻഷായും സെഞ്ച്വറികളുമായി കളംനിറഞ്ഞപ്പോൾ , പാകിസ്ഥാനെതിരായ മൂന്നാം ക്രിക്കറ്റ് ടെസ്റ്റിൽ ഓസ്ട്രേലിയയ്ക്ക് ഗംഭീര തുടക്കം . ആദ്യം ദിനം കളിനിർത്തുമ്പോൾ ഓസ്ട്രേലിയ മൂന്നിന് 365 റൺസെന്ന ശക്തമായ നിലയിലാണ് . സിഡ്നിയിലെ റൺസൊഴുകുന്ന ട്രാക്കിൽ വാർണറും റെൻഷായും ചേർന്ന് ഗംഭീര തുടക്കമാണ് നൽകിയത് . ഒന്നാം വിക്കറ്റിൽ 151 റൺസാണ് ഇരുവരും കൂട്ടിച്ചേർത്തത് . 95 പന്തിൽ 17 ബൌണ്ടറികൾ ഉൾപ്പടെ 113 റൺസെടുത്ത വാർണറാണ് ആദ്യം പുറത്തായത് . 78 പന്തിൽ 100 തികച്ച വാർണറുടെ പതിനെട്ടാമത്തെ ടെസ്റ്റ് സെഞ്ച്വറിയായിരുന്നു ഇത് . നൂറിൽ കുറച്ച് പന്തിൽ വാർണർ നേടുന്ന മൂന്നാമത്തെ സെഞ്ച്വറി കൂടിയാണിത് . ഗിൽക്രിസ്റ്റ് ( ആറ് ) , സെവാഗ് ( ഏഴ് ) എന്നിവരാണ് ഇക്കാര്യത്തിൽ മുന്നിലുള്ളത് . 167 റൺസോടെ റെൻഷാ പുറത്താകാതെ നിൽക്കുകയാണ് . നാലാമത്തെ ടെസ്റ്റ് മൽസരം കളിക്കുന്ന റെൻഷായുടെ കന്നി ടെസ്റ്റ് സെഞ്ച്വറിയാണിത് . 275 പന്തിൽ 18 ബൌണ്ടറികൾ ഉൾപ്പടെയാണ് റെൻഷാ 167 റൺസിൽ എത്തിയത് . 40 റൺസോടെ പീറ്റർ ഹാൻസ്കോംബാണ് റെൻഷായ്ക്കൊപ്പം ക്രീസിലുള്ളത് . ഇരുവരും ചേർന്ന് നാലാം വിക്കറ്റിൽ 121 റൺസെടുത്തിട്ടുണ്ട് . പാകിസ്ഥാന് വേണ്ടി വഹാബ് റിയാസ് രണ്ടു വിക്കറ്റ് എടുത്തിട്ടുണ്ട് . മൂന്നു മൽസരങ്ങൾ അടങ്ങിയ പരമ്പരയിലെ ആദ്യ രണ്ടു മൽസരങ്ങളും ഓസ്ട്രേലിയ ജയിച്ചു . സിഡ്നിയിലെ മൽസരം കൂടി ജയിച്ച് പരമ്പര തൂത്തുവാരുകയാണ് ഓസീസിന്റെ ലക്ഷ്യം .


ജീവിച്ചിരിക്കുന്നവരെ കൊല്ലാനും രോ ഗികളല്ലാത്തവരെ രോ ഗിയാക്കാനും സോഷ്യൽ മീഡിയയ്ക്ക് ഉള്ള കഴിവ് അപാരമാണ് . മലയാളസിനിമയിലെ നിരവധി നടൻമാരെയും നടിമാരെയും സോഷ്യൽ മീഡിയ ഇതുപോലെ ' പെട്ടെന്നങ്ങ് ' കൊന്നുകളഞ്ഞിട്ടുണ്ട് . ഹിന്ദി നടൻ ഷാഹിദ് കപൂറാണ് സോഷ്യൽ മീഡിയയുടെ ഏറ്റവും പുതിയ ഇര . നടന് വയറിനുള്ളിൽ കാൻസറാണെന്നും താരം ചികിത്സയിലാണെന്നും അതുകൊണ്ടാണ് സിനിമകളിൽ കാണാത്തതെന്നുമായിരുന്നു പ്രചരിച്ച വാർത്ത . എന്നാൽ താൻ സുഖമായിരിക്കുന്നുവെന്നും തനിക്ക് യാതൊരു വിധത്തിലുമുളള അസുഖമില്ലെന്നും നടൻ ട്വിറ്ററിലൂടെ വ്യക്തമാക്കി . വ്യാജവാർത്തകളിൽ വിശ്വസിക്കരുതെന്നും ഷാഹിദ് കപൂർ ആവർത്തിക്കുന്നുണ്ട് . പൂർണ്ണമായും ആരോ ഗ്യവാനാണെന്നും ഇത്തരം വാർത്തകൾ വിശ്വസിക്കരുതെന്നുമായിരുന്നു ഷാഹിദിന്റെ ട്വീറ്റ് . ' ബാട്ടി ഗുൽ മീറ്റർ ചലു ' വാണ് ഷാഹിദിന്റെ ഏറ്റവും അവസാനം പുറത്തിറങ്ങിയ ചിത്രം . എന്നാൽ ചിത്രം വേണ്ടത്ര ശ്രദ്ധിക്കപ്പെട്ടില്ല . സന്ദീപ് വാം ഗ സംവിധാനം ചെയ്യുന്ന കബീർ സിം ഗ് എന്ന ചിത്രത്തിലാണ് താരം ഇപ്പോൾ അഭിനയിക്കുന്നത് . ലോണാവാലയിൽ കുടുംബത്തോടൊപ്പം അവധി ആഘോഷിക്കുകയാണ് ഷാഹിദ് കപൂർ .


ഇന്ത്യയിൽ ഡിജിറ്റൽ രംഗത്ത് വിപ്ലവകരമായ മുന്നേറ്റമായിരുന്നു റിലയൻസ് ജിയോയുടെ രംഗപ്രവേശം . പുതിയ പ്രീപെയ്ഡ് പദ്ധതികളും ഡാറ്റ ഓഫറുകളും സാധാരണക്കാരെ ആകർഷിക്കും വിധമായിരുന്നു . ഇതോടെ രാജ്യത്തെ മറ്റു ടെലികോം കമ്പനികളും ചുവടുമാറ്റി ചവിട്ടാൻ നിർബന്ധിതരായി . മത്സരം കൊഴുത്തതോടെ ഉപഭോക്താകൾക്കാണ് നേട്ടം . ജിയോയ്ക്ക് പിന്നാലെ വോഡഫോണും , എയർടെലും മികച്ച 4ജി റീചാർജ് പദ്ധതിയുമായി രംഗത്തെത്തിയിട്ടുണ്ട് . 300 രൂപയ്ക്ക് താഴെ ലഭിക്കുന്ന റീചാർജ് ഓഫറുകൾ ഈ ഓഫറിലൂടെ 4ജി / 3ജി ഉപഭോക്താവിന് ദിവസേന 2ജിബി ഡാറ്റ , അൺലിമിറ്റഡ് കോൾ , 100 എസ്എംഎസ് , ലൈവ് ടിവി , സിനിമകൾ എന്നിവ വോഡഫോൺ പ്ലേ ആപ്പിൽ ലഭിക്കും . 28 ദിവസത്തെ കാലാവധിയിൽ 56 ജിബിയാണ് ലഭിക്കുന്നത് . 209 രൂപയുടെ പദ്ധതിയിൽ 4ജി / 3ജി ഉപഭോക്താവിന് 1.5 ജിബി ഡാറ്റാ ദിവസേന ലഭിക്കും . ഈ ഓഫറിലൂടെ അൺലിമിറ്റഡ് കോൾ , 100 എസ്എംഎസ് , ലൈവ് ടിവി , സിനിമകൾ , എന്നിവ വോഡഫോൺ പ്ലേ ആപ്പിൽ ലഭിക്കും . 28 ദിവസത്തെ കാലാവധിയിൽ 42 ജിബിയാണ് ലഭിക്കുന്നത് വോഡഫോൺ 199 രൂപ പദ്ധതിയിൽ 4ജി / 3ജി ഉപഭോക്താവിന് 39.2ജിബി ഡാറ്റ ദിവസേന 1.4ജിബി എഫ്യുപി നിയന്ത്രണത്തോടെ ലഭിക്കും . ആഴ്ചയിൽ 1000 മിനിറ്റ് അല്ലെങ്കിൽ ദിവസേന 250 മിനിറ്റ് വോയ്സ് കോൾ , ദിവസേന 100 എസ്എംഎസ് എന്നിവയും ലഭിക്കും . എയർടെൽ 199 രൂപ റീചാർജിൽ ദിവസേന 1.4 ജിബി ഡാറ്റ 28 ദിവസത്തേക്ക് ലഭിക്കും . കൂടാതെ അൺലിമിറ്റഡ് കോൾ , ദിവസേന 100 എസ്എംഎസ് എന്നിവയും ലഭിക്കും . ഈ പദ്ധതിയിലൂടെ 4ജി / 3ജി ഉപഭോക്താവിന് ദിവസേന 2ജിബി ഡാറ്റാ 28 ദിവസത്തെ കാലവധിയിൽ ലഭിക്കും . കൂടാതെ എസ്ടിഡി , റോമിങ് കോൾ , ദിവസേന100 എസ്എംഎസ് എന്നിവയും ലഭിക്കും . 56 ജിബി ഡാറ്റയാണ് ആകെ ലഭിക്കുന്നത് . ഈ പദ്ധതിയിൽ ഉപഭോക്താവിന് ദിവസേന 2 ജിബി ഡാറ്റ 28 ദിവസത്തെ കാലാവധിയിൽ ലഭിക്കും . അൺലിമിറ്റഡ് കോൾ . ദിവസേന 100 എസ്എംഎസ് എന്നിവ ലഭിക്കും . ഈ പദ്ധതിയിൽ ദിവസേന 1.5 ജിബി ഡാറ്റ 28 ദിവസത്തെ കാലാവധിയിൽ ലഭിക്കും . ഇത്തരത്തിൽ 42ജിബി ഡാറ്റയാണ് ലഭിക്കുന്നത് . 64കെബിപിഎസ് ഡാറ്റ സ്പീഡാണ് ലഭിക്കുന്നത് . ദിവസേന 100 എസ്എംഎസ് , അൺലിമിറ്റഡ് കോൾ എന്നിവയും ലഭിക്കും . ഈ ഓഫറിലൂടെ ഉപഭോക്താവിന് ദിവസേന 3ജിബി ഡാറ്റ ലഭിക്കും . 28 ദിവസമാണ് കാലാവധി . ഇത്തരത്തിൽ 84ജിബി ഡാറ്റയാണ് ലഭിക്കുക . 64കെബിപിഎസ് ഡാറ്റ സ്പീഡാണ് ലഭിക്കുക . അൺലിമിറ്റഡ് വോയ്സ് കോൾ , ദിവസേന 100 എസ്എംഎസ് എന്നിവയും ലഭിക്കും


കല്യാൺ ജൂവല്ലേഴ്സ് ചെയർമാൻ ടിഎസ് കല്യാണരാമൻ ഇന്ത്യയിലെ ഏറ്റവും ധനികനായ ജൂവല്ലറി ഉടമ . വെൽത്ത് - എക്സിന്റെ റിപ്പോർട്ടിലാണ് കല്യാണ രാമനെ ഇന്ത്യയിലെ ഏറ്റവും ധനികനായ ജൂവല്ലറി ഉടമയായി കണ്ടെത്തിയത് . കല്യാണരാമന്റെ മാത്രം ആസ്തി 1.3 ബില്യൺ ഡോളറാണ് . 1993ൽ തൃശ്ശൂരിലാണ് കല്യാണരാമൻ കല്യാൺ ജൂവല്ലേഴ്സ് തുറന്നത് . നിലവിൽ സൌത്ത് ഇന്ത്യയിൽ മാത്രം 32 ഷോറൂമുകളാണ് കല്യാൺ ജൂവല്ലേഴിസിനുള്ളത് . ഫയർസ്റ്റാർ ഡയമണ്ട്സ് ഉടമ നീരവ് മാധവാണ് രണ്ടാം സ്ഥാനത്തുള്ളത് . 1 . 1 ബില്യൺ ഡോളറാണ് നീരവിന്റെ ആസ്തി . മലബാർ ഗോൾഡ് ആന്റ് ഡയമണ്ട ഉടമ എംപി മുഹമ്മദാണ് പട്ടികയിൽ മൂന്നാംസ്ഥാനത്തുള്ളത് . ഒരു ബില്യൺ ഡോളറാണ് എംപി അഹമ്മദിന്റെ ആസ്തി . ഭീമ ജൂവല്ലറി ഉടമ ബി ഗോവിന്ദൻ ( 620 മില്യൺ ഡോളർ ) ആണ് നാലാം സ്ഥാനത്ത് . മറ്റ് സ്ഥാനങ്ങളിലുള്ള ജൂവല്ലറി ഉടമകൾ ഇവരാണ് . കിരൺ ജെംസ് ഉടമ വല്ലഭ് ഭായി പട്ടേൽ ( 590 മില്യൺ ഡോളർ ) ലക്ഷ്മി ഡയമണ്ട് ഉടമ വസന്ത് ഗജേര ( 580 മില്യൺ ഡോളർ ) , ധർമ്മാനന്ദൻ ഡയമണ്ട് ഉടമ ലാൽജി ഭായ് പട്ടേൽ ( 480 മില്യൺ ഡോളർ ) എന്നിവരാണ് മറ്റ് സ്ഥാനങ്ങളിൽ .


പാൽ ലഭ്യതയിൽ അഭിമാനിക്കുമ്പോഴും അയൽ സംസ്ഥാന ലോബികളുടെ നിക്കങ്ങളിൽ മിൽമയ്ക്ക് തിരിച്ചടി . കേരളത്തിലെ ക്ഷീര കർഷകരിൽ നിന്ന് മിൽമ പ്രതിദിനം സംഭരിക്കുന്നത് 13.64 ലക്ഷം ലിറ്റൽ പാലാണ് . ഇതിൽ 13.15 ലക്ഷം ലിറ്റർ മാത്രമേ വിറ്റഴിക്കാൻ മിൽമയ്ക്ക് സാധിക്കുന്നുള്ളൂ . ബാക്കിയുള്ളത് പാൽപൊടിയായി സംഭരിക്കുകയാണ് . എന്നാൽ അയൽ സംസ്ഥാന ലോബികൾ ഈ വളർച്ചവേളയിലും മിൽമയെ വിയർപ്പിക്കുകയാണ് . വ്യാപാരികൾക്ക് കൂടുതൽ കമ്മീഷൻ നൽകിയും ക്ഷീര കർഷകരിൽ നിന്ന് കുറഞ്ഞ ചെലവിൽ പാൽ സംഭരിച്ച് വിലകുറച്ച് വിൽപ്പന നടത്തിയുമാണ് മിൽമയുടെ മാർക്കറ്റ് പോക്കറ്റുകളെ അന്യസംസ്ഥാന ലോബി ആക്രമിക്കുന്നത് . മിൽമ വ്യാപാരികൾക്ക് ലിറ്ററൊന്നിന് 1.74 രൂപ കമ്മീഷനാണ് നൽകുന്നത് . അയൽ സംസ്ഥാന ലോബികളാവട്ടെ ഒമ്പത് രൂപ നൽകുന്ന സ്ഥാനത്താണിത് . ഗാർഹിക ഉപഭോക്താക്കളാണ് മിൽമ ഉപയോഗത്തിന് വാശിപിടിക്കുന്നത് . എന്നാൽ ഹോട്ടൽ വ്യാപരികൾക്ക് ഈ വാശിയില്ലാത്തത് ഗുണ ചെയ്യുന്നത് അയൽ സംസ്ഥാന പാൽ ഉൽപ്പാദകരും വിതരണക്കാരുമടങ്ങുന്ന സംഘടിത ലോബിക്കാണ് . കേരളത്തിലെ ക്ഷീര കർഷകർക്ക് ലിറ്ററൊന്നിന് ഗുണനിലവാരമനുസരിച്ച് 34.50 രൂപ വരെ നൽകിയാണ് മിൽമ പാൽ സംഭരിക്കുന്നത് . രാജ്യത്ത് ഏറ്റവും ഉയർന്ന വിലയിൽ പാൽ സംഭരിക്കുന്ന സ്ഥാപനമാണ് മിൽമ . തമിഴ്നാട്ടിൽ പാൽ സംഭരിക്കുന്നത് 24 മുതൽ 26 രൂപ വരെ മാത്രം നൽകിയാണ് . സ്വകാര്യ കമ്പനികളാവട്ടെ 18 നും 21 നും ഇടയിൽ മാത്രമാണ് നൽകുന്നത് . ഇതിനാൽ പാൽ വില വളരെ കുറച്ച് വിൽക്കാൻ അയൽസംസ്ഥാന കമ്പനികൾക്ക് കഴിയുന്നുണ്ട് . ഇവയാണ് മിൽമയ്ക്ക് ഭീഷണിയാവുന്ന പ്രധാന പ്രശ്നങ്ങൾ .


ഇംഗ്ലീഷ് പ്രീമിയർ ലീഗിലെ സൂപ്പർ പോരാട്ടത്തിൽ ചെൽസിക്ക് വമ്പൻ തോൽവി . വെംബ്ലി സ്റ്റേഡിയത്തിൽ ടോട്ടനം ഒന്നിനെതിരെ മൂന്ന് ഗോളിന് ചെൽസിയെ വീഴ്ത്തി . ഡെലി അലി , ഹാരി കെയ്ൻ , സോൻ ഹ്യുംഗ് മിൻ എന്നിവരാണ് ടോട്ടനത്തിൻറെ സ്കോറർ . ഇടവേളയ്ക്ക് മുൻപ് ടോട്ടനം രണ്ട് ഗോളിന് മുന്നിലായിരുന്നു . ഒലിവർ ജിറൂഡാണ് ചെൽസിയുടെ ആശ്വാസ ഗോൾ നേടിയത് . 30 പോയിൻറുമായി ലീഗിൽ മൂന്നാം സ്ഥാനത്താണ് ടോട്ടനം . 28 പോയിൻറുള്ള ചെൽസി നാലാം സ്ഥാനത്തും . മാഞ്ചസ്റ്റർ സിറ്റി ഒന്നാമതും ലിവർപൂൾ രണ്ടാമതുമാണ് .


സിനിമാതാരം അലൻസിയറിൽ നിന്നും ലൈംഗീകാതിക്രമം നേരിട്ടുവെന്ന വെളിപ്പെടുത്തൽ നടത്തിയത് താനാണെന്ന വെളിപ്പെടുത്തലുമായി നടി ദിവ്യ ഗോപിനാഥ് . തന്റെ നാലാമത്തെ ചിത്രത്തിലാണ് അലൻസിയറുമായി ഒന്നിക്കേണ്ടി വന്നതെന്നും പ്രസ്തുത ചിത്രത്തിന്റെ സെറ്റിൽ വെച്ചായിരുന്നു ലൈംഗികാക്രമണം നേരിട്ടതെന്നും ദിവ്യ നേരത്തെ പേരു പറയാതെ വെളിപ്പെടുത്തിയിരുന്നു . എന്നാൽ പേരു വെളിപ്പെടുത്താതെയുള്ള ആരോപണം അടിസ്ഥാനമില്ലാത്തതാണെന്ന് വ്യാപകമായ രീതിയിൽ ആക്ഷേപിക്കപ്പെട്ടതോടെയാണ് ആ നടി താനാണെന്ന് വെളിപ്പെടുത്തലുമായി ദിവ്യ ഗോപിനാഥ് ഫേസ്ബുക്ക് ലൈവിൽ എത്തിയത് . സിനിമ മേഖലയിൽ നിന്ന് ലഭിച്ച തിക്തമായ അനുഭവങ്ങളെക്കുറിച്ച് സ്വത്വം വെളിപ്പെടുത്താതെ തുറന്നു പറഞ്ഞപ്പോൾ കുറ്റപ്പെടുത്തിയ ആളുകളോടാണ് എനിക്ക് പറയാനുള്ളത് . അവൾ കടന്നുപോയ ഭീകരമായ വിഷമത്തിനിടയിൽ നിന്നും തുറന്നു പറയുമ്പോൾ നിങ്ങൾ അവൾക്കൊപ്പം നിൽക്കുമോ . ആ പ്രതിസന്ധി അതിജീവിക്കാൻ ഏറെ കഷ്ടപ്പാടുകൾ അവൾ അഭിമുഖീകരിക്കേണ്ടി വന്നിട്ടുണ്ട് . വീട്ടുകാരുടേയും സഹോദരങ്ങളുടേയും അടുത്ത സുഹൃത്തുക്കളോട് പോലും തുറന്നു പറയാൻ കഴിയാത്ത സാഹചര്യം അവൾ നേരിട്ടിട്ടുണ്ട് . ശക്തമായി പ്രതികരിച്ചെങ്കിലും അന്ന് താൻ നേരിട്ട ആ സംഘർഷം എന്താണെന്ന് അലൻസിയർ മനസിലാക്കാൻ വേണ്ടിയാണ് തുറന്ന് എഴുതിയത് . ഞാൻ അംഗമല്ലാത്ത താര സംഘടനയായ അമ്മയ്ക്ക് പരാതി നൽകിയാൽ അമ്മ എന്റെയൊപ്പം നിൽക്കുമെന്ന് ഉറപ്പില്ലായിരുന്നു . അവരുടെ അംഗമായ ഒരു കുട്ടിക്ക് നേരിട്ട പ്രശ്നത്തിൽ അമ്മയുടെ നിലപാട് കൃത്യമായി അറിയുന്ന ഒരാളാണ് ഞാൻ . അതുകൊണ്ടാണ് തുറന്നെഴുതിയത് . ഇത് ഡബ്ല്യുസിസിയുടെ പദ്ധതിയാണെന്നാണ് ചിലർ ആരോപിക്കുന്നത് . എന്നാൽ എനിക്ക് സംഭവിച്ച കാര്യമാണ് എഴുതിയതെന്നും ദിവ്യ ഫേസ്ബുക്ക് ലൈവിൽ വ്യക്തമാക്കി .


നാല് ശതമാനം പലിശ നിരക്കുമായി പേടിഎമ്മിൻറെ പേയ്മെൻറ് ബാങ്ക് ചൊവ്വാഴ്ച പ്രവർത്തനമാരംഭിക്കുന്നു . റിസർവ് ബാങ്കിൽ നിന്ന് അന്തിമ അനുമതി ലഭിച്ചതോടെയാണ് മെയ് 23ന് പേയ്മെൻറ് ബാങ്ക് പ്രവർത്തനമാരംഭിക്കുന്നത് . 2180 കോടി മൊബൈൽ വാലറ്റ് ഉപയോക്താക്കളുള്ള പേടിഎമ്മാണ് റിസർവ് ബാങ്കിൻറെ അനുമതി ലഭിച്ചതോടെ പേടിഎം പേയ്മെൻറ് ബാങ്കായി പ്രവർത്തിച്ചു തുടങ്ങും . പേടിഎമ്മിൻറെ ഉടമസ്ഥനായ വിജയ് ശേഖർ ശർമയുടെ പേരിലാണ് ലൈസൻസ് ലഭിച്ചിട്ടുള്ളത് . പേടിഎമ്മിൻറെ പേയ്മെൻറ് ബാങ്കിന് കിടിലൻ തുടക്കംഃ പ്രവർത്തനം മെയ് 23 മുതൽ ! ! എയർടെല്ലിനും ഇന്ത്യാ പോസ്റ്റിനും ശേഷം രാജ്യത്ത് പ്രവർത്തനമാരംഭിക്കുന്ന മൂന്നാമത്തെ പേയ്മെൻറ് ബാങ്കാണ് പേടിഎമ്മിൻറേത് . ആദ്യത്തെ ബ്രാഞ്ച് ദില്ലിയിലെ നോയിഡയിലാണ് പ്രവർത്തനം ആരംഭിച്ചിട്ടുള്ളത് . ഇതിന് പുറമേ രാജ്യത്ത് 31 ബ്രാഞ്ചുകളും 3000 കസ്റ്റമർ സർവ്വീസ് പോയിൻറുകളും പേയ്മെൻറ് ബാങ്ക് ആരംഭിക്കും . കൂടാതെ ബാങ്കിംഗ് ആപ്ലിക്കേഷൻറെ ബീറ്റാ പതിപ്പും ജീവനക്കാർക്കും അസോസിയേറ്റുകൾക്കും വേണ്ടി ആരംഭിക്കും . വെറും പേടിഎമ്മല്ല ; പേയ്മെന്റ് ബാങ്ക് , പണം മികച്ച രീതിയിൽ കൈകാര്യം ചെയ്യാൻ അഞ്ചു ഘടകങ്ങൾ


സൌഹൃദം , പ്രണയം എന്നിവയെ മുഖ്യ പ്രമേയമാക്കി സൂരജ് ജയ് മേനോൻ സംവിധാനം ചെയ്ത ഹ്രസ്വ ചിത്രമാണ് അറിയാത്ത ഉത്തരം . റിയ , ഷാനു , അരവിന്ദ് എന്നീ മൂന്ന് സുഹൃത്തുക്കളുടെ കഥയാണ് ചിത്രം പറയുന്നത് . കൊച്ചിയിലെ മനോഹരമായ പല ലൊക്കേഷനുകളും ചിത്രത്തിൽ പകർത്തിയിട്ടുണ്ട് . ഇൻസ്പയർ ഓൾ എന്റർടൈൻമെൻറ്സിന്റെ ബാനറിൽ ഗീതു ചന്ദ്രൻ , ദിവ്യ രാജ് എന്നിവരാണ് ചിത്രം നിർമ്മിച്ചത് . ദിവ്യ മനോജ് , രാഹുൽ പിള്ള , വിനയ് , സിയാ ശ്യാം , അഡ്വ . ജയപ്രകാശ് , സൂരജ് ജയ് മേനോൻ എന്നിവരാണ് ചിത്രത്തിൽ അഭിനയിച്ചിരിക്കുന്നത് . പത്തുവർഷമായി അഡ്വെർടൈസിങ് , പബ്ലിക് റിലേഷൻസ് മേഖലയിൽ ജോലി ചെയ്യുന്ന സൂരജ് നിരവധി സിനിമകളിലും , ഹ്രസ്വ ചിത്രങ്ങളിലും , പരസ്യ ചിത്രങ്ങളിലും തീരക്കഥാകൃത്തായും , അസ്സിസ്റ്റന്റായും പ്രവർത്തിച്ചിട്ടുണ്ട് . ചില സിനിമകളിൽ അഭിനേതാവായും എത്തിയിട്ടുണ്ട് .


ഏപ്രിൽ 20 വരെ കുറഞ്ഞ നിരക്കിൽ ടിക്കറ്റ് വിൽക്കുമെന്നാണ് കമ്പനി അവകാശപ്പെടുന്നത് . ജനുവരി 26 മുതൽ യാത്ര ചെയ്യാനുള്ള ടിക്കറ്റുകൾ ഇങ്ങനെ ബുക്ക് ചെയ്യാം . വൺ വേ , റൌണ്ട് ദ ട്രിപ്പ് യാത്രകൾക്ക് ഇത് ബാധകമാണ് . യാത്രാ തീയ്യതിക്ക് 20 ദിവസം മുമ്പ് എങ്കിലും ടിക്കറ്റ് ബുക്ക് ചെയ്തിരിക്കണം . അതിന് ശേഷമുള്ള ബുക്കിങ്ങുകൾക്ക് ഉയർന്ന നിരക്കായിരിക്കും . രാജധാനി എക്സ്പ്രസ് സർവ്വീസ് നടത്തുന്ന എല്ലാ പ്രദേശങ്ങളിലേക്കും ഈ ബജറ്റ് സർവ്വീസുകളും ഉണ്ടാകുമെന്നാണ് എയർ ഇന്ത്യ അറിയിച്ചിരിക്കുന്നത് . മുംബൈയിൽ നിന്ന് ദില്ലിയിലേക്ക് രാജധാനി എക്സ്പ്രസിൽ 2595 രൂപയാണ് ഇപ്പോൾ ടിക്കറ്റ് നിരക്ക് . എന്നാൽ ഓഫർ പ്രാബല്യത്തിൽ വരുന്നതോടെ എയർ ഇന്ത്യ വിമാന ടിക്കറ്റ് 2401 രൂപയ്ക്ക് ലഭിക്കും . മറ്റ് വിമാനക്കമ്പനികളും സമാനമായ ഓഫറുകളുമായി രംഗത്തെത്തിയിട്ടുണ്ട് .


മലയാളസിനിമയിലെ എക്കാലത്തേയും മികച്ച ഹിറ്റ് കൂട്ടുകെട്ടാണ് മോഹൻലാൽ - പ്രിയദർശൻ ടീമിന്റേത് . മോഹൻലാലും പ്രിയദർശനും വീണ്ടും ഒന്നിക്കുന്നുവെന്നതാണ് പുതിയ വാർത്ത . അഞ്ച് ഭാഷകളിലായിട്ടായിരിക്കും സിനിമ ഒരുക്കുക . ചിത്രത്തിന്റെ ജോലികൾ അടുത്തവർഷമായിരിക്കും തുടങ്ങുക . സന്തോഷ് ടി കുരുവിളയാണ് സിനിമ നിർമ്മിക്കുന്നത് . മോഹൻലാലും പ്രിയദർശനം 44 സിനിമകൾക്കായി ഒന്നിച്ചിട്ടുണ്ട് . ഏറ്റവും ഒടുവിൽ ഇരുവരും ഒന്നിച്ച ഒപ്പം വൻ ഹിറ്റായിരുന്നു . അതേസമയം വില്ലൻ എന്ന ചിത്രമാണ് മോഹൻലാലിന്റേതായി ഇനി പ്രദർശനത്തിന് എത്താനുള്ളത് . ബി ഉണ്ണിക്കൃഷ്ണനാണ് സിനിമ തിരക്കഥയെഴുതി സംവിധാനം ചെയ്യുന്നത് .


ലോകത്ത് ആകമാനം 200 പേരുടെ മരണത്തിന് കാരണമായ ആത്മഹത്യ ഗെയിം കേരളത്തിലുമെന്ന് റിപ്പോർട്ട് . കേരളത്തിൽ 2000ത്തോളം പേർ ഈ ഗെയിം കളിക്കുന്നുണ്ടെന്നാണ് പോലീസിൻറെ പ്രഥമിക നിഗമനം . കഴിഞ്ഞ മാസം പാലക്കാട്ടെ നാലു കുട്ടികൾ കെഎസ്ആർടിസി ബസ്സിൽ ചാവക്കാട് കടൽ കാണാൻ എത്തിയത് ഗെയിമിൻറെ ഭാഗമായിരുന്നു എന്നാണ് റിപ്പോർട്ട് . രക്ഷിതാക്കൾ മൊബൈൽ പരിശോധിച്ചപ്പോൾ കുട്ടികൾ ഈ ഗെയിം കളിച്ചിരുന്നതായി മനസ്സിലായി . ആത്മഹത്യ ഗെയിമായ ബ്ലൂ വെയ്ൽ കേരളത്തിൽ പ്രചരിക്കുന്നതിൽ ചില ഏജൻസികളും ഉള്ളതായി പോലീസ് സംശയിക്കുന്നു . ഇതു സംബന്ധിച്ച വിവരങ്ങൾ കൈമാറാൻ പോലീസ് ആവശ്യപ്പെട്ടു കഴിഞ്ഞു . കളിക്കുന്നവരെ അവസാന ഘട്ടത്തിലെത്തുമ്പോൾ ആത്മഹത്യയ്ക്ക് പ്രേരിപ്പിക്കുന്നതാണ് ഗെയിം . ശരീരം മുറിച്ച് രക്തം വരുന്ന ദൃശ്യങ്ങൾ അപ്ലോഡ് ചെയ്ത് വേണം ഗെയിം തുടങ്ങാൻ പിന്നീടുള്ള സ്റ്റേജുകളിൽ ഇത്തരത്തിൽ നിരവധി കാര്യങ്ങൾ ആവശ്യപ്പെടും . അവസാനം കളി പുർത്തിയാക്കുന്നവർ ആത്മഹത്യ ചെയ്യുന്നു . ലോകത്തിൽ 200ഓളം പേരുടെ ആത്മഹത്യയ്ക്ക് ഇത് കാരണമായെന്നാണ് നിഗമനം . കഴിഞ്ഞ ദിവസം മുംബൈയിൽ 14കാരൻ ആത്മഹത്യ ചെയ്തതോടെയാണ് ഇന്ത്യയിലും ഇത് എത്തിയതായി സൂചന ലഭിച്ചത് . റഷ്യയിൽ നിന്നാണ് ബ്ലൂ വെയ്ൽ എത്തിയത് . മിക്ക രാജ്യങ്ങളും ഇത് നിരോധിച്ച് കഴിഞ്ഞു .


ഇന്ത്യ - ചൈന അതിർത്തിയിൽ ആഴ്ചകളായി തുടരുന്ന സംഘർഷം കുറയ്ക്കാൻ ചൈനീസ് താരത്തെ ഇടിച്ച് വീഴ്ത്തി നേടിയ കിരീടം വേണ്ടെന്ന് വീജേന്ദർ സിംഗ് . ഈ കിരീടം എനിക്കു വേണ്ട , കാരണം അതിർത്തിയിൽ പ്രശ്നങ്ങൾ താൻ ആഗ്രഹിക്കുന്നില്ല ' പ്രഫഷണൽ ബോക്സിങ്ങിൽ ചൈനീസ് താരം സുൽപികർ മെയ്മെയ്തിയാലിയെ മലർത്തിയടിച്ച ശേഷം ഇന്ത്യൻ താരം വിജേന്ദ്രർ സിങ്ങിന്റെ പ്രതികരണമാണിത് . ഇരുരാജ്യങ്ങളും തമ്മിൽ സംഘർഷം നിലനിൽക്കെ നടന്ന റിങ്ങിലെ പോരാട്ടത്തെ ഇന്ത്യ - ശെചന പോരായാണ് വിലയിരുത്തിയത് . ഇതിനു പിന്നാലെ സമാധാനത്തിന്റെ ആഹ്വാനവുമായി വിജേന്ദറിന്റെ പ്രതികരണമെത്തി . ഈ കിരീടം തിരിച്ചു നൽകുന്ന നല്ല സന്ദേശം ചൈനയിലെ മാധ്യമങ്ങൾക്കും ജനങ്ങൾക്കും ലഭിക്കുമെന്നാണ് വിശ്വാസമെന്നും വിജേന്ദർ വ്യക്തമാക്കി . വിജേന്ദറിൻറെ പ്രഫഷണൽ ബോക്സിംഗിലെ ഒൻപതാം മത്സരത്തിൽ ചൈനീസ് എതിരാളിയെ 96 - 93,95 - 94,95 - 94 എന്നിങ്ങനെയാണ് റിങ്ങിൽ മലർത്തിയടിച്ചത് . ജയത്തോടെ വിജേന്ദർ മെയ്മെയ്തിയാലിയുടെ ഓറിയന്റൽ സൂപ്പർ മിഡിൽവെയ്റ്റ് കിരീടവും സ്വന്തമാക്കിയിരുന്നു . എട്ടാം റൌണ്ടിൽ മൂക്കിൽ നിന്ന്രക്തം വന്നെങ്കിലും വിജേന്ദർ പിന്മാറാതെ പോരാടിയാണ് ജയിച്ചത് .


പതിനെട്ട് വർഷത്തെ വിവാഹ ജീവിതത്തിന് ശേഷം 2016 ലാണ് ബോളിവുഡ് താര ദമ്പതികളായ മലൈക്ക അറോറയും അർബാസ് ഖാനും വിവാഹമോചിതരാകുന്നത് . സാമൂഹ മാധ്യമങ്ങളിൽ ഇവരുടെ വേർപിരിയിൽ വലിയ വാർത്തയാകുകയും മലൈക്ക വിമർശനങ്ങൾ ഏറ്റുവാങ്ങുകയും ചെയ്തിരുന്നു . 43 കാരിയാണ് മലൈക്ക അറോറ . വിവാഹമോചനം കഴിഞ്ഞ് ഒരു വർഷമായെങ്കിലും സോഷ്യൽ മീഡിയ ഇവരെ വെറുതെ വിടാനുദ്ദേശിച്ചിട്ടില്ല . മലൈക്കയുടെ പുതിയ ചിത്രം പ്രശസ്ത ഫോട്ടോഗ്രാഫറായ ബിയാനി ഇൻസ്റ്റാഗ്രാമിൽ പോസ്റ്റ് ചെയ്തിരുന്നു . എന്നാൽ ഇതിന് വളരെ മോശം പ്രതികരണം ഒരാൾ കമൻറായി പോസ്റ്റ് ചെയ്തു . മുൻ ഭർത്താവിൻറെ പണം ധൂർത്തടിക്കുകയാണ് മലൈക്ക എന്നായിരുന്നു കമൻറിൻറെ ഉള്ളടക്കം . ഒരു പണക്കാരനെ കല്ല്യാണം കഴിക്കുകയും പിന്നീട് വലിയൊരു ജീവനാംശം വാങ്ങി അയാളുമായുള്ള ബന്ധം ഉപേക്ഷിക്കുകയും ചെയ്യുകയാണ് ഈ സ്ത്രീ ചെയ്തത് . നിങ്ങൾക്ക് പണമുണ്ടാക്കാൻ കഴിവുണ്ടെങ്കിൽ എന്തിനാണ് ജീവനാംശം വാങ്ങുന്നത് ? ജിമ്മുകളിലും പാർലറുകളിലും പോവുകയും കുട്ടിയുടുപ്പുകൾ ഇടുകയും മാത്രമാണ് ഇവരുടെ ജോലി . നിങ്ങൾക്ക് വേറെ ജോലിയില്ലേ ? നിങ്ങളുടെ മുൻ ഭർത്താവിൻറെ പണം ഉപയോഗിച്ച് നിങ്ങൾ തിന്ന് സുഖിക്കുകയാണോ ? . ഇത്തരത്തിൽ പ്രതികരണത്തിലുടനീളം മലൈക്കയെ തേജോവധം ചെയ്യാൻ ശ്രമിക്കുകയായിരുന്നു ഇയാൾ . എന്നാൽ തകർപ്പൻ മറുപടിയിലൂടെ അയാളുടെ വായടപ്പിച്ചിരിക്കുകയാണ് മലൈക്ക അറോറ . ഇത്തരം സംഭാഷണങ്ങളില് താൻ ഇടപെടാറില്ലെന്നും കാരണം അതെൻറെ അഭിമാനത്തിന് ക്ഷതമേൽപ്പിക്കുമെന്നാണ് മലൈക്ക പറഞ്ഞത് . നിങ്ങൾക്ക് എന്നെ പറ്റി അറിയില്ലാത്ത കാര്യങ്ങൾ പറയരുതെന്നും അല്ലെങ്കിൽ വ്യക്തമായി കാര്യങ്ങൾ അറിഞ്ഞതിന് ശേഷം മാത്രം പറയുക എന്നുമാണ് മലൈക്ക പ്രതികരിച്ചു . നിങ്ങൾ നിങ്ങളുടെ സമയം നന്നായി വിനിയോഗിക്കാൻ ശ്രമിക്കണമെന്നൊരു നിർദ്ദേശവും കൊടുത്താണ് മലൈക്ക തൻറെ മറുപടി നിർത്തുന്നത് .


നോക്കിയ 2 ഇന്ത്യയിൽ അവതരിപ്പിച്ചു . എൻട്രി ലെവൽ സ്മാർട്ട്ഫോൺ എന്ന നിലയിൽ ഇന്ത്യയിൽ വൻ പ്രതീക്ഷയാണ് നോക്കിയ നിർമ്മാതാക്കൾ എച്ച്എംഡി ഗ്ലോബൽ ഈ ഫോണിന് നൽകുന്നത് . 4100 എംഎഎച്ച് ബാറ്ററി ശേഷിയിലാണ് ഫോൺ എത്തുന്നത് എന്നതാണ് പ്രധാന പ്രത്യേകത . രണ്ട് ദിവസത്തെ ബാറ്ററി ചാർജാണ് ഫോണിൽ വാഗ്ദാനം ചെയ്യുന്നത് . നോക്കിയയുടെ ഏറ്റവും കുറഞ്ഞ വിലയ്ക്കുള്ള ഫോണായിരിക്കും ഇതെന്നാണ് കമ്പനി അവകാശപ്പെടുന്നത് . 7500 രൂപയ്ക്ക് അടുത്താണ് ഫോണിൻറെ വില വരുന്നത് . നവംബർ മധ്യത്തോടെ ഫോൺ വിപണിയിൽ എത്തും . 5ഇഞ്ച് എച്ച്ഡി സ്ക്രീനാണ് ഫോണിനിനുള്ളത് . 720 X1280 പിക്സലാണ് സ്ക്രീൻ റെസല്യൂഷൻ . 1 . 3 ജിഗാഹെർട്സ് ക്വാഡ് കോർ പ്രോസ്സസറാണ് ഫോണിനുള്ളത് . 5 എംപിയാണ് മുൻ ക്യാമറ . 8 എംപിയാണ് പിൻക്യാമറ . 1ജിബിയാണ് ഫോണിൻറെ റാം ശേഷി . ആൻഡ്രോയ്ഡ് 7.1.1 ഓപ്പറേറ്റിംഗ് സിസ്റ്റമാണ് ഫോണിനുള്ളത് . 8ജിബിയാണ് ഫോണിൻറെ ഇൻറേണൽ സ്റ്റോറേജ് .


ഇന്ത്യയ്ക്കെതിരായ നാലാം ഏകദിനത്തിനിടെ ( പിങ്ക് ഏകദിനം ) ദക്ഷിണാഫ്രിക്കൻ താരം ഇമ്രാൻ താഹിർ വംശീയമായി അധിക്ഷേപിക്കപ്പെട്ടത് വിവാദമായിരുന്നു . മത്സരത്തിനിടെയാണ് ഗാലറിയിൽ വെച്ച് ആരാധകർ പാക്ക് വംശജനായ താരത്തെ അധിക്ഷേപിച്ചത് . സ്റ്റേഡിയത്തിൽ വെച്ച് തന്നെ അപമാനിച്ച ആരാധകന് ദക്ഷിണാഫ്രിക്കൻ താരം മറുപടി നൽകിയിരുന്നു . താരത്തിൻറെ പരാതിയിൽ കുറ്റക്കാരനായ ആരാധകനെ സുരക്ഷാ ഉദ്യോഗസ്ഥർ സ്റ്റേഡിയത്തിൽ നിന്ന് പുറത്താക്കുകയും ചെയ്തു . സംഭവത്തിൻറെ ദൃശ്യങ്ങൾ സമൂഹമാധ്യമങ്ങളിൽ വൈറലായതോടെ നിരവധി പേർ താരത്തെ പിന്തുണച്ച് രംഗത്തെത്തിയിരുന്നു . തന്നെ പിന്തുണച്ച ആരാധകർക്ക് നന്ദിയറിയിച്ചിരിക്കുകയാണ് താഹിർ . " രാജ്യത്തിനും ദേശത്തിനും മതത്തിനും അതീതമായി എല്ലാവരെയും സ്നേഹിക്കുന്നു . ലോകത്ത് എല്ലായിടത്തും ക്രിക്കറ്റ് കളിച്ചിട്ടുള്ള താൻ അവിടെയെല്ലാം സുഹൃത്തുക്കളെ മാത്രമേ സൃഷ്ടിച്ചിട്ടുള്ളൂവെന്ന് " താഹിർ പറഞ്ഞു . ഇമ്രാൻ താഹിറിനെതിരായ വംശീയാധിക്ഷേപം അന്വേഷിച്ച് വരികയാണെന്ന് ദക്ഷിണാഫ്രിക്കൻ ക്രിക്കറ്റ് അസോസിയേഷൻ വ്യക്തമാക്കിയിട്ടുണ്ട് .


നോർത്ത് ഈസ്റ്റ് കരുത്തിൽ ഐഎസ്എൽ കീഴടക്കാൻ കേരള ബ്ലാസ്റ്റേഴ്സ് . സൂപ്പർ മിഡ്ഫീൽഡർ അരാത്ത ഇസൂമി , വടക്കുകിഴക്കൻ താരങ്ങളായ ജാക്കിചന്ദ് സിങ് , മിലാൻ സിങ് എന്നിവർ താരലേലത്തിലൂടെ ബ്ലാസ്റ്റേഴ്സിലെത്തി . മലയാളികളായ പ്രതിരോധ താരം റിനോ ആൻറോ , മിഡ് ഫീൽഡർ അജിത് ശിവൻ എന്നിവരെയും ബ്ലാസ്റ്റേഴ്സ് സ്വന്തമാക്കി . താരലേലം പൂർത്തിയായതോടെ ഐഎസ്എല്ലിൻറെ അടുത്ത സീസണിൽ പന്തുതട്ടുന്ന ഇന്ത്യൻ താരങ്ങളുടെ പട്ടിക പൂർത്തിയായി . ബ്ലാസ്റ്റേഴ്സിനായി താരങ്ങളെ തിരഞ്ഞെടുക്കാനുള്ള ചുമതല വഹിച്ച മുൻ ഷില്ലോങ് ലജോങ് പരിശീലകൻ താങ്ബോയിയുടെ പരിചയമാണ് കൂടുതൽ വടക്കുകിഴക്കൻ താരങ്ങളെ ടീമിലെത്തിച്ചത് . മുംബൈ സിറ്റിയുടെ വിങറായിരുന്ന ജാക്കിചന്ദ് സിങിനെ സ്വന്തമാക്കാൻ 55 ലക്ഷം രൂപയാണ് ബ്ലാസ്റ്റേഴ്സ് ചിലവഴിച്ചത് . ഐഎസ്എല്ലിലെ വേഗമേറിയ താരങ്ങളിലൊരാളായ അരാത്ത ഇസൂമിയെ 40 ലക്ഷം രൂപയ്ക്ക് ടീം സ്വന്തമാക്കി . ഐഎസ്എല്ലിൽ കൊൽക്കത്തയുടെയും പുനെയുടെയും മിന്നും താരമായിരുന്നു ജപ്പാൻ വംശജനായ അരാത്ത ഇസൂമി . ഡൈനമോസിൻറെ മധ്യനിര താരമായിരുന്ന മിലാൻ സിങ് 45 ലക്ഷം രുപയ്ക്കാണ് ബ്ലാസ്റ്റേഴ്സിലെത്തിയത് . ഇവർക്കൊപ്പം മലയാളി താരം സികെ വിനീത് കൂടി ചേരുമ്പോൾ മൈതാനത്ത് ബ്ലാസ്റ്റേഴ്സിനറെ വേഗം കൂടും . ഐലീഗ് ക്ലബ്ബായ ഐസോളിന്റെ 20കാരനായ പ്രതിരോധ താരം ലാൽ തക്കീമ റിനോ ആൻറോയ്ക്കൊപ്പം ബ്ലാസ്റ്റേഴ്സിൻറെ പ്രതിരോധക്കോട്ട കെട്ടും . കഴിഞ്ഞ തവണ ബ്ലാസ്റ്റേഴ്സിൻറെ താരമായിരുന്നു റിനോയെ 63 ലക്ഷം രൂപയ്ക്കാണ് ടീം നിലനിർത്തിയത് . മുവാറ്റുപുഴ നിർമല കോളേജ് വിദ്യാർത്ഥിയായ മിഡ് ഫീൽഡർ അജിത് ശിവന് ലേലത്തിൽ ആറ് ലക്ഷം രൂപ ലഭിച്ചു . 37 ലക്ഷം ലഭിച്ച സുഭാശിഷ് റോയ് ചൌദരിയാണ് ബ്ലാസ്റ്റേഴ്സിൻറെ ഗോൾവല കാക്കുക . ഇവരുൾപ്പെടെ ആകെ 13 താരങ്ങൾ ഡ്രാഫ്റ്റിലൂടെ ബ്ലാസ്റ്റേഴ്സ് നിരയിലെത്തി . എന്നാൽ പ്രതിരോധതാരമായ അനസ് എടത്തൊടികയെ ബ്ലാസ്റ്റേഴ്സിന് സ്വന്തമാക്കാനായില്ല . അനസിനെ ഉയർന്ന തുകയായ 1.10 കോടി രൂപയ്ക്ക് പുതുമുഖ ക്ലബ്ബായ ജംഷഡ്പുർ എഫ്സി സ്സ്വന്തമാക്കി . അനസിനൊപ്പം അതേ മൂല്യമുണ്ടായിരുന്ന യുവതാരം യൂജിങ്സൻ ലിങ്ദോയെ അത്ലറ്റിക്കോ ഡി കൊൽക്കത്ത സ്വന്തമാക്കി . മലയാളി താരങ്ങളായ മുഹമ്മദ് റാഫിയെ 30 ലക്ഷത്തിന് ചെന്നൈ എഫ് സിയും സക്കീർ മുംണ്ടംപാറയെ 18 ലക്ഷത്തിന് മുംബൈ സിറ്റി എഫ്സിയും സ്വന്തമാക്കി . റിലയൻസ് ഫൌണ്ടേഷൻ യൂത്ത് സ്പോർട്സ് സംഘടിപ്പിച്ച കാമ്പസ് ഫുട്ബോൾ ചാമ്പ്യൻഷിപ്പിലെ മിന്നുന്ന പ്രകടനത്തോടെയാണ് യുവതാരം അജിത്ത് ശിവൻ ഐ . എസ് . എൽ ഡ്രാഫ്റ്റിലെത്തിയത് . മുന്നേറ്റ താരങ്ങളായ സികെ വിനീത് , കെ പ്രശാന്ത് എന്നിവരെയും പ്രതിരോധ താരം സന്തോഷ് ജിങ്കാനെയും ബ്ലാസ്റ്റേഴ്സ് മാനേജ്മെൻറ് നിലനിർത്തിയിരുന്നു . എന്നാൽ മധ്യനിര താരം മെഹ്താബ് ഹുസൈനെ ബ്ലാസ്റ്റേഴ്സ് താരലേലത്തിൽ കൈവിട്ടു . 13 മലയാളികൾ ഉൾപ്പെടെ 205 ഇന്ത്യൻ താരങ്ങളാണ് ഡ്രാഫ്റ്റിലുണ്ടായിരുന്നത് . മുൻ മാഞ്ചസ്റ്റർ യുണൈറ്റഡ് പരിശീലകൻ സർ അലക്സ് ഫെർഗൂസന്റെ അസിസ്റ്റന്റും യൂത്ത് ടീം പരിശീലകനുമായിരുന്ന രെനി മ്യൂലൻസ്റ്റീനാണ് ബ്ലാസ്റ്റേഴ്സിനെ പരിശീലിപ്പിക്കുന്നത് .


പൂർവ്വവിദ്യാർത്ഥി വാട്ട്സ്ആപ്പ് ഗ്രൂപ്പുകളാൽ പുൽവാൽ പിടിച്ച് പോലീസ് . കുടുംബ ബന്ധങ്ങളിൽ പാരവയ്ക്കുന്ന ഇത്തരം ഗ്രൂപ്പുകൾ കാരണം ദമ്പതികൾക്കിടയിൽ സംഭവിക്കുന്ന കേസുകളുടെ എണ്ണത്തിൽ വൻ വർദ്ധനവ് എന്നാണ് റിപ്പോർട്ട് . വാട്ട്സ്ആപ്പ് ഗ്രൂപ്പുകളിലെ ഗോസിപ്പുകളും മറ്റും സംശയങ്ങളും കൈയ്യാങ്കളികളിലേക്കും പോലീസ് കേസുകളിലേക്കും നീങ്ങുന്നത് . സ്കൂൾ ബാച്ചുകൾ , കോളേജ് ബാച്ചുകൾ എന്നിവ കടന്ന് ഒരോ ക്ലാസിനും ഒരോ ഗ്രൂപ്പുണ്ടാക്കുന്നതാണ് പുതിയ രീതി . നല്ല കാര്യങ്ങൾ നടക്കുമ്പോൾ തന്നെ കുടുംബം കലക്കി എന്ന പേരും ഇത്തരം ഗ്രൂപ്പുകൾക്ക് പേരുവരുന്നു എന്നാണ് പോലീസ് പറയുന്നത് . വാട്സാപ്പ് ഗ്രൂപ്പുകളിലെ ചാറ്റുകൾ പലപ്പോഴും പഴയകാല വീരകഥകളും , ഗോസിപ്പുകളും വിഷയമാകുന്നതോടെയാണ് ദാമ്പത്യകലഹങ്ങൾ തുടങ്ങുന്നത് . ഭാര്യയുടെയോ ഭർത്താവിന്റെയോ വാട്സാപ്പ് ചാറ്റുകളെക്കുറിച്ചുള്ള സംശയങ്ങളാണ് പിന്നീട് കലഹത്തിലേക്ക് വഴിമാറുന്നത് . പൂർവവിദ്യാർഥികൂട്ടായ്മയുടെ വാട്സാപ്പ് ഗ്രൂപ്പിലൂടെ ഭർത്താവിനെ സംബന്ധിച്ച് കൂട്ടുകാർ ചിലകാര്യങ്ങൾ വ്യക്തമാക്കിയത് കണ്ടുപിടിച്ച ഭാര്യ പിന്നീട് അതെചൊല്ലി കലഹമാകുകയും പോലീസ് കേസിൽ അവസാനിക്കുകയുമായിരുന്നു .


ബാഹുബലിയിലൂടെ ശക്തമായ തിരിച്ചുവരവ് നടത്തിയ നടിയാണ് രമ്യ കൃഷ്ണൻ . നായകനോളം പ്രാധാന്യമുള്ള രമ്യയുടെ ശിവകാമി ദേവിയെന്ന ശക്തമായ കഥാപാത്രം പ്രേക്ഷകർ ഇരുകയ്യും നീട്ടി സ്വീകരിച്ചു . വീണ്ടും ആരാധാകരുടെ മനം കവർന്നിരിക്കുകയാണ് രമ്യ . അത് പക്ഷേ അഭിനയത്തിലൂടെയല്ല . ജെ എഫ് ഡബ്ല്യൂവിന്റെ കവർ പേജിൽ വന്ന ചിത്രമാണ് ആരാധകരുടെ പ്രശംസയ്ക്ക് കാരണം . ഉഗ്രൻ മെയ്ക്കോവറിലൂടെ ആരാധകരെ ഞെട്ടിച്ചിരിക്കുകയാണു രമ്യ ക്യഷ്ണൻ . മോഡേൺ ലുക്കിലാണു രമ്യ എത്തിരിക്കുന്നത് . ഈ ലുക്ക് ആരാധകരെ കുറച്ചൊന്നുമല്ല അതിശയിപ്പിച്ചിരിക്കുന്നത് . രമ്യ തന്റെ ഫേസ്ബുക്ക് പേജിൽ പോസ്റ്റ് ചെയ്ത ചിത്രം ഇതിനോടകം വൈറലായിട്ടുണ്ട് .


യേശു ക്രിസ്തുവിനെക്കുറിച്ച് നടത്തിയ പ്രസ്താവനയുടെ പേരിൽ ഇളയരാജ വിവാദത്തിൽ . യേശു ക്രിസ്തു ഉയർത്ത് എഴുനേറ്റിട്ടില്ലെന്നും യഥാർത്ഥത്തിൽ ഉയർത്ത് എഴുന്നേറ്റത് രമണ മഹർഷിയാണെന്നും ഇളയരാജ ഒരു സംഗീത വേദിയിൽ പറഞ്ഞു . ഇളയരാജയുടെ ഈ പ്രസ്താവന ചില ഹിന്ദു സംഘടനകൾ വ്യാപകമായി സോഷ്യൽ മീഡിയയിലൂടെ പ്രചരിപ്പിക്കുകയാണ് . യൂട്യൂബിലെ ഡോക്യൂമെൻററികൾ കാണുന്നതിൽ നിന്നാണ് തനിക്ക് ഈ വിവരം ലഭിച്ചത് . ഇതിൽ ചിലതിൽ തെളിവുകളും നിരത്തിയാണ് അവർ പറയുന്നത് യേശു ജീവിതത്തിലേക്ക് മടങ്ങി വന്നിട്ടില്ല എന്ന് . ക്രൈസ്തവ വിശ്വാസത്തിന്റെ അടിസ്ഥാനവും വികാസത്തിന് കാരണവുമായ ചരിത്ര സംഭവം നടന്നിട്ടില്ലെന്നാണ് അവർ തെളിയിക്കുന്നത് . അത് സംഭവിച്ചിട്ടുണ്ടെങ്കിലും ഇല്ലെങ്കിലും ഉയർത്തെഴുനേറ്റിട്ടുള്ള ഏക വ്യക്തി ഭഗവാൻ രമണ മഹർഷിയാണ് . മരണത്തിന് ശരീരത്തോട് എന്ത് ചെയ്യാൻ സാധിക്കുമെന്നായിരുന്നു അദ്ദേഹത്തിന് അറിയേണ്ടിയിരുന്നത് . അദ്ദേഹം തറയിൽ കിടന്നു , ശ്വാസം അടക്കപിടിച്ചു , രക്തയോട്ടം നിന്നു . ഹൃദയം നിന്നു ശരീരം തണുത്തു . അദ്ദേഹം മരിച്ചു . ഇത് അദ്ദേഹം തന്നെ പറഞ്ഞിട്ടുള്ളതാണാണെന്ന് ഇളയരാജ പറയുന്നു .


എന്നാൽ സലാലയിൽ നിന്നും വ്യത്യസ്തമായി സാമ്പത്തിക - പ്രതിരോധ താത്പര്യങ്ങൾ മുൻനിർത്തി ഒമാൻ കൃതിമമായി നിർമ്മിച്ചെടുത്ത ദ്വീപാണ് ഡ്യൂകും . ഇങ്ങനെയൊരു തുറമുഖത്തിൽ ഇന്ത്യൻ നാവികസേനയ്ക്ക് പ്രവേശനം അനുവദിച്ചത് വഴി നിർണായകമായ പ്രതിരോധസഹകരണത്തിനാണ് ഇന്ത്യയും ഒമാനും തുടക്കമിട്ടിരിക്കുന്നതെന്നാണ് പ്രതിരോധവിദഗ്ദ്ധർ ചൂണ്ടിക്കാട്ടുന്നത് . വിദേശകാര്യമന്ത്രി സുഷമസ്വരാജ് അവരുടെ ആദ്യവിദേശസന്ദർശത്തിനെത്തിയ രാജ്യമായിരുന്നു ഒമാനെങ്കിലും പ്രധാനമന്ത്രി മോദി ഇവിടെയെത്താൻ നാല് വർഷത്തോളം വേണ്ടി വന്നിരുന്നു . ഒമാൻ സുൽത്താന്റെ ആരോഗ്യപ്രശ്നങ്ങളാണ് ഇരുരാഷ്ട്രത്തലവൻമാരും തമ്മിലുള്ള കൂടിക്കാഴ്ച്ച ഇത്രയും വൈകാൻ കാരണമെന്ന് വിദേശകാര്യവൃത്തങ്ങൾ വിശദീകരിക്കുന്നുണ്ട് . അതെന്തായാലും വൈകിയെത്തിയ മോദിയുമായി അതിനിർണായക പ്രതിരോധ കരാറുകളാണ് ഒമാൻ സുൽത്താൻ ഒപ്പുവച്ചിരിക്കുന്നത് . പാകിസ്താനിലെ ഗ്വദ്ദർ തുറമുഖത്ത് ചൈന നിലയുറപ്പിച്ച സാഹചര്യത്തിൽ അപ്പുറം ഇറാനിലും , ഇപ്പുറം ഒമാനിലും സൈന്യത്തെ വിന്യസിച്ച് ചൈനീസ് സമ്മർദ്ദത്തെ നേരിടുകയാവും ഇനി ഇന്ത്യൻ തന്ത്രം . വരുന്ന മാർച്ചിൽ പേർഷ്യൻ കടലിൽ വച്ച് ഇന്ത്യ - യുഎഇ നാവികസേനകൾ സംയുക്ത പരിശീലനം നടത്തുന്നുണ്ട് . ഇതാദ്യമായാണ് ഇരുരാജ്യങ്ങളും പ്രതിരോധരംഗത്ത് ഈ രീതിയിൽ സഹകരിക്കുന്നത് . കഴിഞ്ഞ മാസം ഇന്ത്യൻ മഹാസമുദ്രത്തിലെ സീഷെൽ എന്ന ദ്വീപുരാഷ്ട്രവുമായി നിർണായകമായ പ്രതിരോധസഹകരണ കരാറിൽ ഇന്ത്യ ഒപ്പു വച്ചിരുന്നു . സീഷെൽ ദ്വീപിൽ ഇന്ത്യയ്ക്ക് സൈനിക കേന്ദ്രം നിർമ്മിക്കാനുള്ള ഈ കരാർ സീഷെല്ലിലെ ഒരു വിഭാഗത്തിന്റെ പ്രതിഷേധങ്ങളെ മറികടന്നാണ് ഇരുരാജ്യങ്ങളും യഥാർത്ഥ്യമാക്കിയത് . നിലവിൽ മൌറീഷ്യസിലെ അഗലേഗ ദ്വീപുമായും ഇത്തരമൊരു സൈനിക കരാർ ഇന്ത്യ ഒപ്പുവച്ചിട്ടുണ്ട് . ആഫ്രിക്കൻ ദ്വീപ് രാഷ്ട്രമായ ജിബൂട്ടി രാഷ്ട്രപതി രാംനാഥ് സിംഗ് സന്ദർശിച്ചതോടെ ആ രാജ്യവുമായുള്ള ഇന്ത്യയുടെ പ്രതിരോധസഹകരണം കൂടുതൽ ശക്തമായിരുന്നു . ഇന്ത്യൻ മഹാസമുദ്രത്തിൽ കിടക്കുന്ന മാലിദ്വീപ് ചൈനയുമായി കൂടുതൽ അടുക്കുകയും ഇന്ത്യയോട് പിന്തിരിഞ്ഞു നിൽക്കുകയും ചെയ്യുന്ന സാഹചര്യത്തിൽ ജിബൂട്ടി , സീഷെയ്ൽ എന്നീ രാഷ്ട്രങ്ങളിൽ ഇന്ത്യ സാന്നിധ്യം ശക്തിപ്പെടുത്തുന്നത് മേഖലയിൽ ചൈനയുമായുള്ള ശീതയുദ്ധത്തിൽ ഇന്ത്യയുടെ കരുത്ത് വർധിപ്പിക്കും .


മടക്കാവുന്ന സ്മാർട്ട് ഫോൺ സാംസങ്ങ് ഗ്യാലക്സി X അടുത്തവർഷം ഇറങ്ങുമെന്ന് റിപ്പോർട്ട് . മുൻപും അഭ്യൂഹം എന്ന നിലയിൽ വന്നിരുന്ന വാർത്ത സാംസങ്ങ് അടുത്തിടെ അവിചാരിതമായി സ്ഥിരീകരിച്ചു എന്നാണ് പുതിയ റിപ്പോർട്ട് . ഇപ്പോൾ സാംസങ്ങ് ഗ്യാലക്സി എക്സ് എന്ന് പേരിട്ട ഫോണിൻറെ പേര് എന്നാൽ വിപണിയിൽ എത്തുമ്പോൾ മാറിയേക്കാം . സാംസങ്ങിൻറെ ഓഫീഷ്യൽ വെബ് സൈറ്റിൽ ഗ്യാലക്സി എക്സിൻറെ സപ്പോർട്ട് പേജ് വന്നതോടെയാണ് ഫോണിനെക്കുറിച്ച് സ്ഥിരീകരണം വന്നത് . ഇത് ആദ്യമായി റിപ്പോർട്ട് ചെയ്ത കൊറിയൻ സൈറ്റ് മൊബീൽ കോപ്പൻ പിന്നീട് ഈ പേജ് പിൻവലിച്ചുവെന്നും പറയുന്നുണ്ട് . മോഡൽ നമ്പർ എസ്എം ജി888എൻഒ എന്ന നമ്പറിലാണ് ഫോൺ എത്തുക എന്നാണ് റിപ്പോർട്ട് . നേരത്തെ തന്നെ ആദ്യത്തെ ഫോഡബിൾ ഫോൺ 2018 ൽ ഇറക്കുമെന്ന സൂചന സാംസങ്ങ് നൽകിയിട്ടുണ്ട് . ഇതിനാൽ തന്നെ ബാഴ്സിലോനയിൽ 2018 ഫിബ്രവരിയിൽ നടക്കുന്ന ലോക മൊബൈൽ കോൺഗ്രസിൽ ആയിരിക്കും ഈ ഫോൺ ഇറക്കുക എന്ന് ടെക് വൃത്തങ്ങൾ സൂചിപ്പിക്കുന്നു . എന്നാൽ ആദ്യ ദക്ഷിണകൊറിയയിൽ ആയിരിക്കും ഫോൺ വിപണിയിൽ എത്തുക എന്ന സൂചനയാണ് ഫോർബ്സ് നൽകുന്നത് . ഇതിനകം തന്നെ ഈ ഫോൺ മോഡൽ നിരവധി സർട്ടിഫിക്കറ്റുകൾ ക്ലിയർ ചെയ്തതായി റിപ്പോർട്ടുണ്ടായിരുന്നു . ഇതിൽ നിന്ന് സാംസങ്ങിൽ നിന്നും ഇതുവരെ ഇറങ്ങിയ ഏറ്റവും കൂടുതൽ ഫീച്ചറുകൾ ഉള്ള ഫ്ലാഗ്ഷിപ്പ് മോഡലായിരിക്കും ഇത് എന്നാണ് വിപണിയിലെ വർത്തമാനം .


സംസ്ഥാന സർക്കാറിന്റെ ആശിർവാദത്തോടെ ചരിത്രത്തിൽ ആദ്യമായി സംഘടിപ്പിക്കപ്പെടുന്ന ഇലക്ട്രിക്കൽ എഞ്ചിനീയറിങ് ഉൽപ്പന്നങ്ങളുടെ പ്രദർശനം അടുത്തമാസം കൊച്ചിയിൽ നടക്കും . പൊതുമേഖലാ സ്ഥാപനമായ കെൽ ( കേരളാ ഇലക്ട്രിക്കൽ ആന്റ് അലൈഡ് എഞ്ചിനീയറിങ് പ്രൊഡക്ട്സ് ) ആണ് ' ഇലെക്സ് 2017 ' എന്ന് പേരിട്ടിരിക്കുന്ന പ്രദർശനം സംഘടിപ്പിക്കുന്നത് . ഡിസംബർ 13 മുതൽ 17 വരെ കൊച്ചി സിയാൽ ട്രേഡ് സെന്ററിലായിരിക്കും നൂറിലധികം കമ്പനികളെയും അഞ്ഞൂറിലധികം ഉൽപ്പന്നങ്ങളും അണിനിരത്തി രാജ്യാന്തര നിലവാരത്തിൽ പ്രദർശനവും സെമിനാറും ഒരുങ്ങുന്നത് . പൊതു - സ്വകാര്യ മേഖലകളിലെ പ്രമുഖ ഇലക്ട്രിക്കൽ എഞ്ചിനീയറിങ് , അനുബന്ധ കമ്പനികളെയെല്ലാം ഒരു കുടക്കീഴിൽ അണിനിരത്തുന്ന ' ഇലെക്സ് ' ഇത്തരത്തിൽ ഒരു പൊതുമേഖലാ സ്ഥാപനം സംഘടിപ്പിക്കുന്ന ആദ്യ സംരംഭമാണ് . വൈദ്യുത വിതരണം , എൽ . ഡി . ഡി ലൈറ്റ് , ട്രാൻസ്ഫോർമാർ , സോളാർ പാനൽ , ഗാർഹിക വൈദ്യുത ഉപകരണങ്ങൾ , വാണിജ്യ നിർമ്മാണ വസ്തുക്കൾ , സ്റ്റീൽ തുടങ്ങിയ രംഗങ്ങളിൽ നിന്നുള്ള കമ്പനികളെയാണ് പ്രദർശനം ലക്ഷ്യമിടുന്നത് . അന്താരാഷ്ട്ര നിക്ഷേപകരുടെ പോലും ശ്രദ്ധാകേന്ദ്രമായി മാറിക്കൊണ്ടിരിക്കുന്ന കേരളത്തിന്റെ സാധ്യതകൾ വിവിധ തരത്തിൽ ഉപയോഗപ്പെടുത്താൻ ' ഇലെക്സ് ' ദിശാബോധം നൽകും . രാജ്യാന്തര തലത്തിൽ ഇലക്ട്രിക്കൽ ഉൽപ്പന്നങ്ങളുടെ ഏറ്റവും വലിയ വിപണികളിലൊന്നാണ് കേരളം . ഈ അവസരം മുതലെടുക്കാൻ ഒട്ടേറെ കമ്പനികളാണ് കേരളത്തെ ലക്ഷ്യമിട്ട് പ്രവർത്തനം ഇവിടേക്ക് കേന്ദ്രീകരിക്കുന്നത് . ഇത്തരം സ്ഥാപനങ്ങൾക്ക് സംസ്ഥാനത്തെ വിവിധ തുറകളിൽ പെടുന്ന ജനങ്ങളോട് നേരിട്ട് ബന്ധപ്പെടാൻ ലഭിക്കുന്ന ആദ്യത്തെ അവസരം കൂടിയാവും ' ഇലെക്സ് 2017 ' . സംസ്ഥാനത്തെ 150ഓളം എഞ്ചിനീയറിങ് വിദ്യാർത്ഥികൾക്ക് തങ്ങളുടെ നൂതന സാങ്കേതിക ആശയങ്ങൾ മാറ്റുറയ്ക്കാനുള്ള മത്സര വേദിയും ' ഇലെക്സ് ' ഒരുക്കും .


കോരളത്തിലും അറബ് രാജ്യങ്ങളിലും ശക്തമായ സാന്നിധ്യമുള്ള ആസ്റ്റർ ഡിഎം ഹെൽത്ത് കെയറിന്റെ പ്രാരംഭ ഓഹരി വിൽപന തുടങ്ങി . 1 , 34 , 28 , 269 ഓഹരികളാണ് പ്രാരംഭ ഓഹരി വിൽപനയ്ക്ക് എത്തിച്ചിരിക്കുന്നത് . 78 ഓഹരികളായോ 78 - ന്റെ ഗുണിതങ്ങളായോ ഓഹരി വാങ്ങാം . ഫിബ്രുവരി 15 - വരെ ഓഹരികൾ വാങ്ങാം . മൂന്ന് ദിവസം നീളുന്ന ഓഹരി വിൽപനയിലൂടെ 795 കോടി സമാഹരിക്കാനാണ് കമ്പനി ലക്ഷ്യമിടുന്നത് . പ്രാരംഭ ഓഹരി വിൽപനയക്ക് മുന്നോടിയായി 294 കോടി രൂപ ആസ്റ്റർ ഗ്രൂപ്പ് സമാഹരിച്ചിരുന്നു . മലയാളിയായ ഡോ . ആസാദ് മൂപ്പന്റെ ഉടമസ്ഥതയിലുള്ള ആസ്റ്റർ ഡിഎം ഹെൽത്ത് കെയറിന്റെ കീഴിൽ പത്ത് ആശുപത്രികൾ , 91 ക്ലിനിക്കുകൾ , 206 ഫാർമസികൾ എന്നിവയാണ് ഉള്ളത് . ആറ് ജിസിസി രാജ്യങ്ങളിലും ഇന്ത്യ , ജോർദ്ദാൻ , ഫിലീപ്പീൻസ് എന്നീ രാജ്യങ്ങളിലും ആസ്റ്റർ ഡിഎം ഹെൽത്ത് കെയറിന് സാന്നിധ്യമുണ്ട് . കമ്പനിയുടെ മൊത്തം വരുമാനത്തിന്റെ 81 ശതമാനവും വിദേശരാജ്യങ്ങളിൽ നിന്നാണ് .


തമിഴ് ചലച്ചിത്ര ലോകത്തെ ഞെട്ടിക്കുന്ന വാർത്തകളാണ് പുറത്തുവരുന്നത് . പ്രമുഖ നടി റിയാ മിഖയെ തൂങ്ങി മരിച്ച നിലയിൽ കണ്ടെത്തിയതിന് പിന്നാലെ അന്വേഷണം കാമുകനിലേക്ക് നീളുകയാണ് . സഹോദരൻറെ ഫ്ലാറ്റിലാണ് റിയയെ മരിച്ച നിലയിൽ കണ്ടെത്തിയത് . റിയയുടെ മരണത്തെ തുടർന്ന് കാമുകൻ ദിനേശിനെ പൊലീസ് കസ്റ്റഡിയിലെടുത്തിട്ടുണ്ട് . ചോദ്യം ചെയ്യാനാണ് പൊലീസ് ഇയാളെ വിളിച്ചുവരുത്തിയത് . ദിനേശുമായി വഴക്കിട്ടതിനെ തുടർന്നാണ് നടി ആത്മഹത്യ ചെയ്തതതെന്ന സംശയത്തിലാണ് പൊലീസ് . സീരിയലുകളിലൂടെ പ്രശസ്തയായ 26 കാരിയുടെ ആത്മഹത്യയ്ക്ക് പിന്നിൽ മറ്റെന്തെങ്കിലും പ്രശ്നങ്ങളുണ്ടോയെന്ന് പരിശോധിക്കും . ആറുമാസത്തോളമായി ദിനേശും റിയയും പ്രണയത്തിലായിരുന്നു . അടുത്തിടെ ഇവർ തമ്മിൽ പ്രശ്നങ്ങളുണ്ടായിരുന്നതായി റിപ്പോർട്ടുകൾ പുറത്തുവന്നിട്ടുണ്ട് . ചൊവ്വാഴ്ചയ്ക്ക് ശേഷം റിയയെ കണ്ടിട്ടില്ലെന്നാണ് ദിനേശ് പൊലീസിനോട് പറഞ്ഞത് . റിയയെ കാണാനില്ലെന്ന് മനസ്സിലായതോടെ റിയയുടെ സഹോദരൻ പ്രകാശിനെയും വിളിച്ച് കണ്ടെത്താൻ ശ്രമിക്കുകയായിരുന്നു . ഇതിനിടയിലാണ് സഹോദരൻറെ വീട്ടിലെത്തിയപ്പോൾ അവിടെ തൂങ്ങി മരിച്ച നിലയിൽ റിയയെ കണ്ടെത്തിയതെന്നും ഇയാൾ വ്യക്തമാക്കുന്നു . വിശദമായ അന്വേഷണം നടത്തുമെന്ന് പൊലീസ് വ്യക്തമാക്കി .


ഏറ്റവും ഈസിയായ രീതിയിൽ ഓൺലൈൻ റീചാർജ് ചെയ്യാനാണോ നിങ്ങൾ ആഗ്രഹിക്കുന്നത് എങ്കിൽ വൺഇന്ത്യ റീചാർജ് തിരഞ്ഞെടുക്കൂ . . . ഏറ്റവും കുറഞ്ഞ താരിഫിൽ വൺഇന്ത്യ നിങ്ങൽക്കായി ഒരുക്കുന്നു ആകർഷകമായ ഓഫറുകൾ . മറ്റേത് സ്റ്റോറുകളിൽ നിന്നും നിങ്ങൽക്ക് ലഭിക്കുന്ന ഓഫറുകളേകാളും മികച്ച ഓഫർ ഞങ്ങൾ നിങ്ങൽക്കായി ഒരിക്കിയിരിക്കുന്നു . വാലിടിറ്റി റീച്ചാർജ് , ടോപ് അപ്പ് പ്ലാൻ റീച്ചാർജ് , ജനറൽ എസ്എംഎസ് എന്നിവയിൽ നിരവധി ക്യഷ് ബാക്ക് ഓഫറുകളും . നൂറുശതമാനം സുരക്ഷിതമായ ഓൺലൈൻ റീച്ചാർജ് സംവിധാനമാണ് നിങ്ങൽ ആഗ്രഹിക്കുന്നതെങ്കിൽ വൺഇന്ത്യയിലേക്ക് വരൂ . . . ക്രെഡിറ്റ് കാർഡ് , ഡെബിറ്റ് കാർഡ് , നെറ്റ് ബാങ്കിങ് സൌകര്യങ്ങളും ലഭ്യമാണ് . എയർടെൽ മെബൈൽ റീച്ചാർജിലെ പുതിയ ഓഫറുകൾക്കായി വോഡഫോൺ മെബൈൽ റീച്ചാർജിലെ പുതിയ ഓഫറുകൾക്കായി റീച്ചാർജിലെ പുതിയ ഐഡിയ ഓഫറുകൾക്കായി ടിറ്റിഎച്ച് റീച്ചാർജ് മികച്ച ഓഫറുകൾക്കായി ഡാറ്റ കാർഡ് റീച്ചാർജ് മികച്ച ഓഫറുകൾക്കായി


വിവാഹത്തിന് ശേഷം വരന്റെ കുടുംബത്തിലേയ്ക്കാണ് സാധാരണ വധുക്കൾ പോകുന്നത് . ജനിച്ചു വളർന്ന വീടും മാതാപിതാക്കളും സുഹൃത്തുക്കളെയുമൊക്കെ മിക്കപ്പോഴും വിവാഹത്തിന് ശേഷം അന്യരാവുന്ന സംഭവങ്ങളും പതിവാണ് . ഇതിൽ നിന്ന് മാറി ചിന്തിക്കാൻ സാധാരണയായി ആരും ശ്രമിക്കാറുമില്ല . എന്നാൽ വിവാഹത്തിന് ശേഷം ജീവിതത്തിൽ പുരുഷന്മാർക്ക് കോലി നൽകുന്നത് പുതിയൊരു മാതൃകയാണ് . സാധാരണ വിവാഹിതയാവുന്ന പെൺകുട്ടി വരന്റെ വീട്ടിലേയ്ക്ക് പോകുന്നതാണ് പതിവ് . ജോലിയുള്ള മിക്ക നവവധുമാരും തങ്ങളുടെ ജോലി വരെ ഉപേക്ഷിച്ച് വരന്റെ വീട്ടിലേയ്ക്ക് പോകേണ്ടി വരാറുണ്ട് . എന്നാൽ ഈ സമ്പ്രദായത്തിൽ ഒരു ചുവട് കൂടി മുന്നിലേയ്ക്ക് ചിന്തിച്ചിരിക്കുകയാണ് ഇന്ത്യൻ ക്രിക്കറ്റ് ടീം നായകൻ . ബോളിവുഡിലെ പ്രമുഖ നടി കൂടിയായ ഭാര്യയുടെ സൌകര്യാർത്ഥം കോലി മുംബൈയിലേക്ക് താമസം മാറുന്നു . മുംബൈയിലെ വറ്ലിയിലേക്കാണ് കോലി താമസം മാറുന്നത് . ദില്ലിയിൽ നിന്നും മുബൈയിലേക്കുള്ള കോലിയുടെ താമസം മാറം അനുഷ്ക അഭിനയത്തിൽ തുടരുമെന്നതിനുള്ള കൃത്യമായ സൂചനയാണ് നൽകുന്നതും . താരജോഡിയുടെ അടുത്ത വൃത്തങ്ങളാണ് ഈ വാർത്ത സ്ഥിരീകരിച്ചത് . ഇറ്റലിയിൽ വച്ച് സ്വകാര്യ ചടങ്ങിലാണ് കോലിയും അനുഷ്കയും വിവാഹിതരായത് . ബന്ധുക്കൾക്കും സുഹൃത്തുക്കൾക്കുമായി ഡിസംബർ 21 ന് ദില്ലിയിൽ വിരുന്ന് ഒരുക്കുമെന്നും താര ദമ്പതികൾ പ്രതികരിച്ചു .


നിരൂപക പ്രശംസയും പ്രേക്ഷക പ്രശംസയും ഒരുപോലെ ഏറ്റുവാങ്ങിയിട്ടുള്ള അഭിനേതാവാണ് അമീർ ഖാൻ . തൻറെ സ്വപ്ന പദ്ധതിയാണ് ചിത്രീകരണം നടക്കാനിരിക്കുന്ന മഹാഭാരതമെന്ന് അമീർ നേരത്തേ വ്യക്തമാക്കിയിരുന്നു . എന്നാൽ മഹാഭാരതം വെള്ളിത്തിരയിലെത്തിക്കണമോ എന്നതിനെക്കുറിച്ച് പുനരാലോചനയിലാണ് അമീർ എന്ന് അടുത്ത വൃത്തങ്ങൾ സൂചിപ്പിക്കുന്നു . ആശയാവിഷ്ക്കാരങ്ങൾക്ക് നേരെ രാജ്യത്ത് നടക്കുന്ന പ്രതിഷേധങ്ങളാണ് കാരണമെന്നാണ് സൂചന . ചരിത്രവും മിത്തുകളും സിനിമയായി വരുമ്പോൾ വളരെയധികം പ്രതിസന്ധികൾ നേരിടേണ്ടി വരുന്നുണ്ട് . പദ്മാവതിന് സംഭവിച്ച കാര്യങ്ങൾ നോക്കിയാൽ മനസിലാവും . അതുകൊണ്ട് തന്നെ ചിത്രത്തെക്കുറിച്ചുള്ള എല്ലാവശങ്ങളും അമീർ പരിഗണിക്കുകയാണ് . ചിത്രം പ്രാബല്ല്യത്തിൽ വന്നാൽ ചില ഭാഗങ്ങളിൽ നിന്ന് പ്രതിഷേധങ്ങൾ ഉണ്ടാവാൻ സാധ്യതയുണ്ട് . അതുകൊണ്ട് തന്നെ മഹാഭാരതം ഇപ്പോൾ ഉപേക്ഷിക്കാൻ സാധ്യതയുണ്ടെന്ന് ചില അടുത്തവൃത്തങ്ങൾ പറയുന്നതായി ഡെക്കാൻ ക്രോണിക്കൾ റിപ്പോർട്ട് ചെയ്യുന്നു .


സിനമയുമായി ബന്ധമുള്ളവരുടെ പിൻബലമില്ലെന്ന ഒറ്റക്കാരണത്താൽ തൻറെ നിരവധി അവസരങ്ങൾ നഷ്ടപ്പെട്ടിട്ടുണ്ടെന്ന് തുറന്ന് പറഞ്ഞ് ബോളിവുഡ് നടി തപ്സി പന്നു . ഗോഡ് ഫാദറോ , സിനിമയിൽ ബന്ധു ബലമോ ഇല്ലെന്നതിനാൽ നിരവധി സിനിംകളിൽനിന്ന് തന്നെ ഒഴിവാക്കിയിട്ടുണ്ട് . അഭിനയ മികവ് കുറഞ്ഞതിൻറെ പേരിൽ അല്ലാ തന്നെ പുറത്താക്കിയത് എന്നതിനാൽ തിരസ്കാരങ്ങൾ നേരിടാൻ താൻ ശീലിച്ചുവെന്നും തപ്സി പന്നു പറഞ്ഞു . ' ' ഒരു വേഷം ചെയ്യാനുള്ള കഴിവിൻറെ പേരിലല്ലാതെ സിനിമകളിൽനിന്ന് തിരസ്കരിക്കപ്പെടുമ്പോൾ ഒരേസമയം ഒരു കൈകൊണ്ട് തന്നെ സമാധാനിപ്പിക്കുകയും അതേ കൈകൊണ്ടുതന്നെ പിടിച്ച് ഉയർത്തുകയും ചെയ്യുകയാണ് ഞാൻ ' ' - തപ്സി പന്നു വ്യക്തമാക്കി . ' ' പല വേഷങ്ങളിൽനിന്നും എന്നെ മാറ്റി . എന്നാൽ മാറ്റപ്പെടാനാകാത്ത പേരായി തെരഞ്ഞെടുക്കപ്പെടുന്ന ഇടത്തേക്ക് ഞാൻ നടന്നു . ഞാൻ മാത്രമാണ് ആ വേഷത്തിന് അനുയോജ്യ , തപ്സി ഇല്ലെങ്കിൽ ഈ പ്രൊജക്റ്റ് ചെയ്യുന്നില്ലെന്ന് പറയുന്നത് എനിക്ക് കേൾക്കണം . ഞാൻ ചെയ്ത സിനിമ കാണുന്നത് നഷ്ടമല്ലെന്ന് ആളുകൾക്ക് തോന്നണം . . . പതുക്കെ ഞാൻ അങ്ങോട്ടേയ്ക്കാണ് നീങ്ങുന്നത് . ഇന്ന ആളുടെ മകളോ സഹോദരിയോ അല്ല എന്നതാണ് എൻറെ അവസരം നിഷേധിക്കുന്നതിന് പിന്നിലെ കരണം ' ' തപ്സി പറഞ്ഞു . തൻറെ രണ്ട് മൂന്ന് സിനിമകൾ മോശമായതോടെ അവസരം ലഭിക്കാതെയായി . അതുകൊണ്ടുതന്നെ താൻ സുരക്ഷിതയല്ലെന്ന ബോധവും ഉണ്ടായിരുന്നു . സിനിമയിലെ തുടക്ക കാലത്ത് തനിക്ക് 10 വർഷത്തിൽ കൂടുതൽ ഈ രംഗത്ത് തുടരാനാകുമെന്ന് കരുതിയിരുന്നില്ല . ഒരു ദേശീയ മാധ്യമത്തിന് നൽകിയ അഭിമുഖത്തിലാണ് നാം ഷബാന നായിക തൻറെ മനസ്സ് തുറന്നത് . തപ്സിയുടെ പിങ്ക് , നാം ഷബാന , ജുദ്വ 2 എന്നിവ ഏറെ ശ്രദ്ധിക്കപ്പെട്ടിരുന്നു .


ഫോണിനെക്കുറിച്ചൊന്നും അറിയാത്ത കാലത്തായിരുന്നു എൻറെ അംഗനവാടി പഠനം . അങ്ങനെ കുറച്ചു കാലത്തിനു ശേഷം എൽകെജി പഠനത്തിനുവേണ്ടി ഞാൻ അരീക്കോട് മജ്മഹിലേക്ക് പ്രയാണം ആരംഭിച്ചു . പഠന പാതയിലാണ് ടീച്ചറുടെ കയ്യിലുള്ള ചതുരാകൃതിയിലുള്ള വസ്തുവിനെ ഞാൻ ആദ്യമായി കാണുന്നത് . ടീച്ചർ അത് ചെവിയിൽ വെച്ച് സംസാരിക്കുന്നുണ്ടായിരുന്നു . എന്നാൽ ഇത്തരത്തിലുള്ള കാര്യങ്ങൾക്ക് എന്റെ വീട്ടിലുപയോഗിക്കാറുള്ളത് ലാൻഡ് ഫോണായിരുന്നു . അതിനാൽ തന്നെ അത് എന്റെ മനസ്സിൽ സ്ഥാനം പിടിച്ചു . അങ്ങനെയിരിക്കെയാണ് ഒരിക്കൽ , ' നീ ഇത് ഉപ്പാനെ ഏൽപ്പിക്കണം ' എന്ന് പറഞ്ഞ് പോസ്റ്റുമാൻ എൻറെ കയ്യിൽ കത്തു തന്നു . ഞാൻ നല്ല വിദ്യഭ്യാസ സമ്പന്നനായതുകൊണ്ട് കത്ത് ഉപ്പാനെ ഏൽപ്പിച്ചു . കത്തിലെ ഉള്ളടക്കം ഇതായിരുന്നത്രെഃ ' എളാപ്പ ( ഉപ്പയുടെ അനിയൻ ) ഗൾഫിന്ന് വരുന്നു ' കത്തു കിട്ടി ഒരു ആഴ്ച്ച പിന്നിട്ടപ്പോൾ എളാപ്പ നാട്ടിലെത്തി . എളാപ്പ വലിയ പെട്ടിയുമായിയാണ് വന്നതെന്ന് ഞാൻ അറിഞ്ഞു . പിന്നെ ഞാൻ ഒന്നും നോക്കിയില്ല തറവാട്ടിലേക്ക് ഒറ്റ ഓട്ടം . ഞാൻ അവിടെ എത്തിയപ്പോയ്ക്കും കുടുംബക്കാർ എളാപ്പാനെ പൊതിഞ്ഞിട്ടുണ്ടായിരുന്നു . എളാപ്പ പൊളി ആയതു കൊണ്ട് എനിക്ക് മിഠായി തന്നു , ഞാൻ അതും കഴിച്ച് നിന്നു . പെട്ടി രാത്രിയാണ് പൊളിക്കുന്നത് എന്ന ന്യൂസ് കിട്ടിയപ്പോൾ ഞാൻ വീട്ടിലേക്ക് പോയി . അടുത്ത ദിവസം നേരം പുലർന്നപ്പോൾ എളാപ്പയുണ്ട് ഗൾഫ് കവറുമായി വീട്ടിൽ . ഇതു കണ്ടപ്പോൾ കവറിൽ എന്തൊക്കെയുണ്ടാവും എന്നതാണ് എൻറെ ചിന്ത . കുറച്ചു നേരം കഴിഞ്ഞപ്പോൾ എളാപ്പ വീട്ടിൽ നിന്നും പോയി . പിന്നെ ഒന്നും നോക്കീല ' ഉമ്മാ . . . എളാപ്പ , എന്താണ് കൊണ്ട് വന്നത് . . . ? ' എന്ന് . ഉമ്മ കൊണ്ട് വന്നതല്ലാം പറഞ്ഞു മൊബെൽ ഫോൺ ഒഴികെ . അതിന് ഒരു കാരണവുമുണ്ട് . ഞാൻ വീട്ടിലെ പഴയ പോളിടെക്നിക്കുകരായിരുന്നു . അതായത് വീട്ടിലെ ഇലക്ട്രോണിക് ഉപകരണങ്ങൾ എന്റെ കയ്യിൽ കിട്ടിയാൽ അതിന്റെ പ്രവർത്തനങ്ങളറിയാൻ ഞാൻ അയച്ചു നോക്കും . കേടുവരുത്തുമെന്നത് സാരം . അൽപ്പനേരം പിന്നിട്ടപ്പോൾ എളാപ്പ മൊബൈൽ ഫോൺ കൊണ്ട് വന്നിട്ടുണ്ടന്ന് പെങ്ങളോട് ഉമ്മ പറയുന്നത് കേട്ടു . ഇതു കേട്ട ഞാൻ ഉമ്മാനോട് ഫോണിനെ കുറിച്ച് ചോദിച്ചു , അങ്ങനെ ഉമ്മ മനസ്സില്ല മനസ്സോടെ ഒരു നീല പ്പെട്ടി കാണിച്ചു തന്നു . ഞാൻ ആ പ്പെട്ടിയെടുത്ത് തുറന്നു നോക്കിയപ്പോൾ . . . ! ടീച്ചറുടെ കയ്യിൽ കണ്ട അതേ സാധനം . പിന്നെ അതിനെ കുറിച്ചായിരുന്നു മനസ്സിൽ മുഴുവനും . അന്നു രാത്രി ഉപ്പ സിമ്മുമായാണ് വീട്ടിലേക്ക് വരുന്നത് . അങ്ങനെ ഉപ്പ പെട്ടിയിൽ നിന്നും ഫോൺ എടുത്ത് സിം അതിലിട്ടു . ഫോൺ ഓൺ ചെയ്തപ്പോൾ NOKIA എന്നു തെളിഞ്ഞുവന്നു . അപ്പോളായിരുന്നു ഉപ്പ എന്നോട് ഫോൺ നമ്പർ എഴുതി വെക്കുന്ന ഡയറി കൊണ്ട് വരാൻ പറഞ്ഞത് , ഞാൻ അത് കൊണ്ടുപ്പോയി കൊടുത്തു . അങ്ങനെ ഉപ്പ ഫോൺ വിളി തുടങ്ങി . ഇങ്ങനെയിരിക്കെ ഒരു ദിവസം . . . ഫോൺ മേശപ്പുറത്ത് ചാർജ് ചെയ്യാൻ വച്ചത് എന്റെ ദൃഷ്ടിയിൽ പതിഞ്ഞു . പിന്നെ ഒന്നും നോക്കീല . . . ! ഡയറി നോക്കി ഞാനും വിളി തുടങ്ങി . . . . അന്നായിരുന്നു എൻറെ ആദ്യത്തെയും അവസാനത്തെയും ഫോൺവിളി . അന്ന് ഉപ്പ റീച്ചാർജ് ചെയ്തതു മുഴുവൻ ഞാൻ തീർത്ത് അവിടെ തന്നെ വെച്ചു . ഉപ്പ വിളിക്കാൻ നോക്കിയപ്പോൾ ഉപ്പാൻറെ ഫോണിൽ പൈസയില്ല . പിന്നെ പറയേണ്ടതില്ലല്ലൊ . . . ? വീട്ടിൽ പള്ളി പെരുന്നാളായിരുന്നു . ഒരു ദിനം സ്കൂളിലെത്തിയപ്പോൾ കൂട്ടുകാരോട് ഇതിനെ കുറിച്ച് പറഞ്ഞു . അപ്പോൾ എൻറെ സുഹൃത്തായ നവാസാണ് ഫോണിലെ ഗെയിമിനെ ക്കുറിച്ച് എനിക്ക് പറഞ്ഞു തന്നത് . ആ ദിവസം വീട്ടിലെത്തിയ ഉടൻ തന്നെ ഉപ്പാന്റെ ഫോണും എടുത്തു ഞാൻ ഗെയിം തപ്പി . അവസാനം അതിൽ പാമ്പിൻറെ ഗയിം എനിക്ക് കിട്ടി . അതു കളിച്ചപ്പോൾ അതിനെ കുറിച്ച് എനിക്ക് ഐഡിയ കിട്ടി . ഇതുകണ്ടപ്പോൾ പെങ്ങൾക്കും ജേഷ്ഠനും ഗയിം കളിക്കണം , അങ്ങനെ മൂന്നു പേരും മത്സരമായി , ഭാഗ്യവശാൽ ഞാൻ അന്നത്തെ വിജയിയായി . അങ്ങനെ സന്തോഷത്തോടെ ഫോണും കുത്തിയിരിക്കുന്നതിനിടെയാണ് കാലവർഷം വന്നത് . കാലവർഷം വന്നാൽ , പാടവും തോടും ഒന്നാകുക എന്ന പ്രതിഭാസത്തിന് എൻറെ നാട് സാക്ഷ്യം വഹിക്കാറുണ്ട് . ആ ദിവസം ഉപ്പ പാടത്തിലൂടെയായിരുന്നു വീട്ടിലേക്ക് വന്നിരുന്നത് , യാത്രാ മധ്യത്തിൽ വെച്ച് ഫോൺ വെള്ളത്തിലേക്ക് വീണു . വീണതിനു ശേഷം ഫോൺ ഓണാകുന്നതുമില്ല . ഉപ്പ വീട്ടിലെത്തി സഭവിച്ചത് വിശദീകരിച്ചു . . . അതിനു ശേഷം ഫോൺ എന്റെ കയ്യിൽ കിട്ടി . . . . . ! ഒരിക്കൽ ഫോൺ കടയിൽ ഉപ്പാൻറെ കൂടെ പോയപ്പോൾ അവിടുത്തെ ജീവനക്കാരൻ ) ഇത്തരത്തിലുള്ള ഫോൺ നന്നാക്കുന്നത് എൻറെ കണ്ടിരുന്നു . അതുപ്പോലെ ബൾബിനു താഴ്ഭാഗത്ത് ഫോൺ വെച്ച് അതിലെ ജലാംശം മുഴുവൻ ഒഴിവാക്കി . പിന്നീട് ബാറ്ററി ഘടിപ്പിച്ചു ഓണാക്കിയപ്പോൾ ഫോൺ ഓണായി . അതായിരുന്നു എന്റെ പോളിടെക്നിക് പരീക്ഷണ വിജയം . നാസിക്ക് തടത്തിൽ


ഇന്ത്യയിലെ ജിഡിപി നിരക്കിൽ ഉയർച്ച . കഴിഞ്ഞ സാമ്പത്തിക വർഷത്തിന്റെ മൂന്നാം പാദത്തെക്കാൾ വളർച്ച രേഖപ്പെടുത്തിയെന്നാണ് കണക്കുകൾ രേഖപ്പെടുത്തിയിട്ടുള്ളത് . ജിഡിപിയിൽ 7.2 ശതമാനം വളർച്ച രേഖപ്പെടുത്തിയിട്ടുണ്ടെന്നും രണ്ടാം പാദത്തിൽ 6.3 ശതമാനമായിരുന്നുവെന്നുമാണ് സെൻട്രൽ സ്റ്റാറ്റിസ്റ്റിക്സിന്റെ കണക്കുകൾ സൂചിപ്പിക്കുന്നത് . ഏപ്രിൽ - ജൂൺ മാസങ്ങളിൽ ജിഡിപിയുടെ വളർച്ച 5.7 ശതമാനമായിരുന്നുവെന്നും . 2017 ജനുവരി മുതൽ മാർച്ച് വരെയുള്ള കാലയളവിൽ ജിഡിപി നിരക്ക് 6.1 ശതമാനവുമായിരുന്നു . ജുലൈ - സെപ്തംബർ മാസങ്ങളിലെ ജിഡിപി 6.3 ൽ നിന്ന് 6.5ലെത്തുമെന്നുമായിരുന്നു കണക്ക് കൂട്ടിയിരുന്നത് . 2017 - 18 സാമ്പത്തിക വർഷത്തെ സാമ്പത്തിക വളർച്ചയുടെ തോത് 6.6 ശതമാനമാണ് രേഖപ്പെടുത്തിയിട്ടുള്ളത് . ഇന്ത്യയിലെ ഒക്ടോബർ - ഡിസംബർ പാദത്തിലെ വളർച്ചാ നിരക്ക് 6.9 ശതമാനിയിരിക്കുമെന്നാണ് നേരത്തെ റോയിറ്റേഴ്സ് പുറത്തുവിട്ട സർവേ സൂചിപ്പിക്കുന്നത് . ഇന്ത്യയുടെ സാമ്പത്തിക വളർച്ചാനിരക്ക് 2018ൽ 7.4 ശതമാനത്തിലെത്തുമെന്നും 2019ൽ 7.8 ശതമാനത്തിലെത്തുമെന്നും അന്താരാഷ്ട്ര നാണയനിധി പ്രവചിച്ചിരുന്നു . നേരത്തെ 2018 നവംബറിൽ മൂഡീസ് സർവേയിലും 2018ൽ ഇന്ത്യയുടെ സാമ്പത്തിക വളർച്ച 7.6 ശതമാനത്തിലെത്തുമെന്നും 2019ൽ ഇത് 7.5 ശതമാനത്തിലെത്തുമെന്നും ഇത് നോട്ട് നിരോധനവും ജിഎസ്ടിയും പ്രാബല്യത്തിൽ വന്നതിന് ശേഷമുള്ള പ്രത്യാഘാതങ്ങൾ ഇല്ലാതാക്കുമെന്നും മൂഡീസ് പ്രവചിച്ചിരുന്നു . 2005 മുതൽ 2008 വരെയുള്ള കാലയളവിൽ ജിഡിപിയിൽ ഓരോ വർഷവും 9 ശതമാനം വളർച്ച വീതം രേഖപ്പെടുത്തിയിരുന്നുവെന്നും മൂഡീസ് സർവേ പറയുന്നു .


ഇന്ത്യൻ ക്രിക്കറ്റ് ടീമിൽ ദളിതർക്ക് സംവരണം നൽകണമെന്ന ആവശ്യവുമായി കേന്ദ്രമന്ത്രി . കേന്ദ്ര സാമൂഹ്യനീതി വകുപ്പ് സഹമന്ത്രി രാംദാസ് അഠാവാലെയാണ് ദേശീയ ക്രിക്കറ്റ് ടീമിൽ ദളിതർക്ക് സംവരണം ആവശ്യപ്പെട്ടിരിക്കുന്നത് . ദളിത് സംവരണം ഏർപ്പെടുത്തുന്നത് ടീമിന് കൂടുതൽ വിജയങ്ങൾ നേടിത്തരുമെന്നും അദ്ദേഹം അവകാശപ്പെട്ടു . ടീമിനെ വിജയത്തിലേക്ക് നയിക്കാൻ ദളിതർക്ക് സംവരണം നൽകണം . ടീം മിക്കപ്പോഴും മത്സരങ്ങൾ തോൽക്കുന്നു . അതിൽനിന്നു മാറ്റംവരാൻ ദളിത് വിഭാഗക്കാരെ ഉൾപ്പെടുത്തണം . ദക്ഷിണാഫ്രിക്കൻ ക്രിക്കറ്റ് ടീമിൽ കറുത്ത വർഗക്കാർക്ക് സംവരണം ഏർപ്പെടുത്തിയിട്ടുള്ള രീതി ഇവിടെയും പിന്തുടരാവുന്നതാണെന്നും അഠാവാലെ പറഞ്ഞു . ഇപ്പോൾ വിരാട് കോഹ്ലിയുടെ ടീം മോദിയുടെ ടീമിനേക്കാൾ ഫോമിലാണെന്നും അഠാവാലെ കൂട്ടിച്ചേർത്തു . രാജ്യത്തെ കായികമേഖലയിൽ ദളിതർക്ക് സംവരണം നൽകണമെന്ന ആവശ്യവുമായി ബിജിപെ എംപി ഉദിത് രാജും നേരത്തെ രംഗത്തെത്തിയിരുന്നു . എന്നാൽ മന്ത്രിയുടെ പ്രസ്താവനയെ പരിഹസിച്ച കോൺഗ്രസ് രംഗത്തെത്തി . എംബിബിഎസ് പറനത്തിനുള്ള സംവരണം ഒരാൾ ഡോക്ടറാകും എന്ന് ഉറപ്പു നൽകുന്നില്ലെന്ന് വ്യക്തമാക്കി .


റിലയൻസ് ജിയോയ്ക്കും എയർടെല്ലിനുമൊപ്പം 4 ജി ഫോൺ മത്സരരംഗത്തേയ്ക്ക് വോഡഫോണും . 999 രൂപയ്ക്ക് 4 ജി ഫോൺ പുറത്തിറക്കിക്കാനാണ് വോഡഫോണിൻറെ നീക്കം . നവംബർ മുതൽ ഫോൺ ലഭ്യമാകുമെന്ന് കമ്പനി വ്യക്തമാക്കിയിട്ടുണ്ട് . മൈക്രോമാക്സുമായി ചേർന്ന് ബിഎസ്എൻഎല്ലും അടുത്തിടെ 4 ജി ഫീച്ചർ ഫോൺ പുറത്തിറിയിരുന്നു . ജിയോ ഫീച്ചർ ഫോണിന് എയർടെൽ ഭീഷണി ! എയർടെല്ലിൻറെ ഫീച്ചർ ഫോൺ 1,399 രൂപയ്ക്ക് ! ! റിലയൻസ് ജിയോ ഫീച്ചർ ഫോൺ പുറത്തിറക്കിയതിന് പിന്നാലെ എയർടെല്ലും 1399 രൂപയ്ക്ക് 4ജി ഫോൺ പുറത്തിറക്കുമെന്ന് പ്രഖ്യാപിച്ചിരുന്നുവെങ്കിലും ഇതിനെ മറികടന്ന് ആദ്യം ബിഎസ്എൻഎല്ലാണ് ഭാരത് 1 എന്ന പേരിൽ 4ജി ഫോൺ പുറത്തിറക്കുന്നത് . കാർബണുമായി ചേർന്നാണ് എയർടെല്ലിൻറെ 4ജി ഫോൺ പുറത്തിറങ്ങുന്നത് . മൊബൈൽ ഫോൺ നിർമാതാക്കളായ കാർബണുമായി ചേർന്നാണ് 1,399 രൂപയ്ക്ക് കാർബൺ എ40 എന്ന മോഡൽ ഫീച്ചർ ഫോൺ എയർടെൽ പുറത്തിറക്കുന്നത് . സാധാരണ ഫോണുകളുടെ വിപണി വിലയിൽ നിന്ന് 60 ശതമാനം കുറഞ്ഞ നിരക്കിലാണ് എയർടെൽ സ്മാർട്ട് ഫോൺ വിൽപ്പനക്കെത്തിക്കുക . കോൺഗ്രസ് ഭീകരരെയും പാർട്ടിയിലെടുക്കുംഃ കോൺഗ്രസിനെതിരെ പരാമർശവുമായി നിതിൻ പട്ടേൽ


വാട്ട്സ്ആപ്പ് ഉപയോഗിക്കുന്ന പലർക്കും ഈ അബദ്ധം പറ്റിയിട്ടുണ്ട് , കോൺടാക്റ്റോ , ഗ്രൂപ്പോ മാറി ടെക്സ്റ്റും ചിത്രങ്ങളും വീഡിയോകളും പോകാറുണ്ടോ , എങ്കിൽ അങ്ങനെ പണി കിട്ടിയവർക്ക് ഇനി ആശ്വസിക്കാം . ഇനി അയച്ച സന്ദേശം എഡിറ്റ് ചെയ്യാനോ ഡിലീറ്റ് ചെയ്യാനോ സാധിക്കുന്ന ഫീച്ചർ ലഭ്യമാണ് . വാട്ട്സ്ആപ്പ് തന്നെ ഇതിന് സംവിധാനം കൊണ്ടുവന്നിരുന്നെങ്കിലും ഇത് കുറച്ച് പേർക്ക് മാത്രമായിരുന്നു ലഭിച്ചിരുന്നത് . എന്നാൽ ഇതി ഇത് എല്ലാവർക്കും ലഭ്യമാക്കുകയാണ് . ഐഫോണിലാണ് ഈ ഫീച്ചർ ആദ്യം വന്നത് . പിന്നീട് വാട്സാപ്പിന്റെ വെബ് പതിപ്പിലും എത്തി . പക്ഷേ ഭൂരിഭാഗം ഉപയോക്താക്കളുള്ള ആൻഡ്രോയ്ഡിൽ സേവനം കിട്ടിയിരുന്നില്ല . അയച്ച സന്ദേശം തെറ്റിപ്പോയെന്നോ ആളുമാറി പോയെന്നോ തോന്നിയാൽ അഞ്ചുമിനിറ്റിനകം ഡിലീറ്റ് ചെയ്യാനാകും . ടെക്സ്റ്റ് മെസേജുകൾ എഡിറ്റ് ചെയ്യാനുമാകും , മറ്റേയാൾക്ക് മെസേജ് കിട്ടിയതായി കാണിക്കില്ല . കൂടാതെ മറ്റൊരു ഫീച്ചറും വാട്സാപ്പ് നടപ്പാക്കുന്നുണ്ട് . ഫോണ്ട് ഷോർട്ട്കട്ടുകളാണ് ഉടൻ വരുന്നത് . ടെക്സ്റ്റ് മെസേജിൽ ബോൾഡ് , ഇറ്റാലിക്സ് , സ്ട്രൈക് ഫീച്ചറുകൾ കിട്ടാൻ ഇനി ഷോർട്ട്കട്ട് മതിയാകും .


കുറഞ്ഞ നിരക്കിൽ സർവീസ് ഓഫറുമായി എയർ ഏഷ്യ . 990രൂപയ്ക്ക് എയർ ഏഷ്യയുടെ വിവിധ റൂട്ടുകളിലേയ്ക്കുള്ള യാത്രയാണ് കുറഞ്ഞ തുകയ്ക്ക് നൽകുന്നത് . 990 രൂപയുടെ ഓഫർ ലഭ്യമാകുന്നതിന് വേണ്ടി ടിക്കറ്റ് ബുക്ക് ചെയ്യാനുള്ള അവസാന തീയതി ജൂലൈ 19 ആണ് . മറ്റ് റൂട്ടുകളിലേയ്ക്കുള്ള ഓഫർ ജൂലൈ 26ന് അവസാനിയ്ക്കും . ആഭ്യന്തര സർവീസുകൾക്കാണ് എയർ ഏഷ്യ 990 രൂപയ്ക്ക് യാത്ര ഒരുക്കുന്നത് . എല്ലാ ചാർജ്ജുകളും ഉൾപ്പടെയാണ് ഇത്രയും കുറഞ്ഞ തുകയ്ക്ക് ആഭ്യന്ത സർവീസ് ഓഫർ നൽകുന്നത് . ബെംഗളൂരുവിൽ നിന്നും കൊച്ചിയിലേയ്ക്കും ഗോവയിലേയ്ക്കും 990 രൂപയ്ക്ക് പറക്കാം . ഇതിന് പുറമെ ഗവാഹട്ടിയിൽ നിന്നും ഇംഫാലിലേയ്ക്കും പൂനെയിൽ നിന്നും ബെംഗളൂരുവിലേയ്ക്കും 990 രൂപയ്ക്ക് വിമാനയാത്ര നടത്താം . വിമാന കമ്പിനികൾ തമ്മിലുള്ള കിടമത്സരത്തിനിടെ ഉപഭോക്താക്കൾക്ക് പലപ്പോഴും ഇത്തരം ലോ ഫെയർ ഓഫറുകൾ ലഭിയ്ക്കാറുണ്ട് . ഓഫർ സംബന്ധിച്ച് കൂടുതൽ വിവരങ്ങൾ എയർ ഏഷ്യയുടെ വെബ്സൈറ്റിൽ ലഭ്യമാണ് .


മോഹൻലാൽ നായകനായ പുലിമുരുകനിലെ നായികയാണ് കമാലിനി മുഖർജി . സിനിമയുടെ മെഗാ വിജയത്തിന്റ സന്തോഷത്തിലാണ് കമാലിനി . കാടിന്റെ പശ്ചാത്തലമുള്ള , മനുഷ്യനും മൃഗവും തമ്മിലുള്ള പോരാട്ടത്തിന്റെ കഥ പറയുന്ന , ഇതിഹാസതാരം അഭിനയിച്ച സിനിമയിൽ ഭാഗമാകാൻ കഴിഞ്ഞത് ഭാഗ്യമാണെന്ന് കമാലിനി പറയുന്നു . മോഹൻലാൽ എപ്പോഴും പോസറ്റീവ് എനർജി ആണെന്ന് കമാലിനി പറയുന്നു . മോഹൻലാൽ സാർ സെറ്റിൽ ഒരിക്കലും ഡൌൺ ആകില്ല - - കമാലിനി പറയുന്നു . മമ്മൂട്ടി ഉള്ള സെറ്റാണെങ്കിൽ ശാന്തമായ ഒരു അന്തരീക്ഷമായിരിക്കും . രണ്ടുപേരിൽ നിന്നും ഒരുപാട് പഠിക്കാനുണ്ട് . ഇരുവരും അദ്ഭുതപ്പെടുത്ത അഭിനേതാക്കളാണ് - - കമാലിനി പറയുന്നു .


വെള്ളിവെളിച്ചത്തിലേക്ക് പ്രവേശിക്കാനാഗ്രഹിക്കുന്ന പെൺകുട്ടികൾ മാത്രമാണ് അവസരങ്ങൾക്കായി ലൈംഗിക ചൂഷണങ്ങൾക്ക് വിധേയരാകുന്നതെന്നാണ് പൊതുവെയുള്ള ധാരണ . എന്നാൽ പുരുഷന്മാരും ലൈംഗികമായി സംതൃപ്തിപ്പെടുത്തേണ്ട അവസ്ഥ സിനിമാ ലോകത്ത് ഉണ്ടെന്നാണ് മുതിർന്ന നടൻ ശശി കപൂർ മുതൽ റൺവീർ സിംഗ് വരെയുള്ള താരങ്ങളുടെ വെളിപ്പെടുത്തൽ . ' അന്ധേരിയിലെ ഒരു വൃത്തികെട്ട മനുഷ്യൻ ' എന്നാണ് തനിക്ക് ലൈംഗിക ചുവയോടെ അവസരം നൽകാമെന്ന് വാഗ്ദാനം ചെയ്ത ആളെ റൺവീർ വിശേഷിപ്പിച്ചത് . ' ' ഞാൻ അത് അനുഭവിച്ചിട്ടുണ്ട് . മോശമായ രീതിയിൽ സ്പർശിക്കുകയും ലൈംഗിക ബന്ധത്തിനായി ആവശ്യപ്പെടുകയും ചെയ്തിട്ടുണ്ട് . അയാൾ തന്നെ വീട്ടിലേക്ക് ക്ഷണിക്കുകയായിരുന്നു . . . ' ' - റൺവീർ പറഞ്ഞു . സംവിധായകൻ മധുർ ഭണ്ഡാർക്കറുടെ ഫാഷൻ എന്ന ചിത്രത്തിൽ ഉന്നതങ്ങളിലെത്താൻ ഒരു നടൻ ചെയ്യേണ്ട വിട്ടുവീഴ്ചകളെ കുറിച്ച് പറയുന്നുണ്ട് . സിനിമയിൽ നിലനിൽക്കുന്ന കാസ്റ്റിംഗ് കൌച്ച് വെളിപ്പെടുത്തിയ ചിത്രം കൂടിയായിരുന്നു ഫാഷൻ . പ്രമുഖ സിനിമാ നിരൂപകൻ ലൈംഗികമായി അപമാനിക്കാൻ ശ്രമിച്ചതായി പ്രമുഖ ഗായകൻ സോനു നിഗം വെളിപ്പെടുത്തിയിരുന്നു . ഇതിന് എതിർത്തതോടെ ഇയാൾ സോനുവിൻറെ പാട്ടുകളെ വിമർശിച്ച് ലേഖനങ്ങൾ എഴുതുന്നത് പതിവായിരുന്നു .


യുഎസ് ഡോളറിനെതിരായി രൂപയുടെ മൂല്യത്തകർച്ച തുടർക്കഥയാവുകയാണ് . ആഗസ്റ്റ് 31 ന് ഡോളറിനെതിരെ ചരിത്രത്തിലെ ഏറ്റവും താഴ്ന്ന നിരക്കായ 71 എന്ന നിലയിലേക്ക് വരെ രൂപയുടെ മൂല്യം കൂപ്പുകുത്തി . രൂപയുടെ മൂല്യത്തിൽ തുടരുന്ന അപകടകരമായ അവസ്ഥ രാജ്യത്തെ വലിയ പ്രതിസന്ധിയിലേക്കാണ് നയിച്ചുകൊണ്ടിരിക്കുന്നത് . രൂപയുടെ മൂല്യത്തകർച്ച മൂലം പ്രധാനമായും പ്രതിസന്ധിയിലാവുന്നത് ഈ അഞ്ച് മേഖലകളാവും . ഇറക്കുമതിയിൽ പതറി ഇന്ത്യ കയറ്റുമതിയെക്കാൾ ഇറക്കുമതിയെ കൂടുതൽ ആശ്രയിക്കുന്ന രാജ്യമാണ് ഇന്ത്യ . അതിനാൽ തന്നെ രൂപയുടെ മൂല്യം ഇടിയുന്നത് ഏറ്റവും കൂടുതൽ പ്രതിസന്ധിയിലാക്കാൻ പോകുന്നത് രാജ്യത്തിൻറെ ഇറക്കുമതിയെ തന്നെ ആകും . രൂപയുടെ മൂല്യം താഴുന്നത് മൂലം ഇറക്കുമതിക്കായി രാജ്യത്തിന് കൂടുതൽ പണം ചെലവഴിക്കേണ്ടി വരും . തൻമൂലം രാജ്യത്ത് വിലക്കയറ്റത്തിന് സാധ്യത വർദ്ധിക്കും . ഇന്ത്യയിലേക്ക് ഇറക്കുമതി ചെയ്യുന്ന ഉൽപ്പന്നങ്ങൾക്കും സേവനങ്ങൾക്കും രാജ്യത്ത് 10 ശതമാനം വരെ വിലക്കയറ്റം ഉണ്ടായേക്കാമെന്നാണ് വിദഗ്ധരുടെ നിഗമനം . രാജ്യത്തേക്ക് ഇറക്കുമതി ചെയ്യുന്ന പെട്രോളിയം ഉൽപ്പന്നങ്ങൾ , വ്യവസായ ഉപോൽപ്പന്നങ്ങൾ , യന്ത്രങ്ങൾ , ഭക്ഷ്യ വസ്തുക്കൾ , ചോക്കളേറ്റുകൾ , റെഡി ടു യൂസ് ഉൽപ്പന്നങ്ങൾ തുടങ്ങിയവയ്ക്കാണ് 10 ശതമാനം വിലക്കയറ്റം വിദഗ്ധർ പ്രവചിക്കുന്നത് . വിദേശ വിദ്യാഭ്യാസം കീറാമുട്ടിയാവും ഇന്ന് ഇന്ത്യയിലെ മധ്യവർഗ്ഗ കുടുംബങ്ങളിൽ നിന്ന് പോലും നിരവധി കുട്ടികളാണ് അമേരിക്ക അടക്കമുളള വിദേശ രാജ്യങ്ങളിലേക്ക് ഉന്നത വിദ്യാഭ്യാസത്തിനായി ചേക്കേറുന്നത് . ഇങ്ങനെ വിദേശത്തേക്ക് പഠനത്തിനായി പോവുന്നവരിൽ പലരും വിദ്യാഭ്യാസ ലോണുകളുടെ സഹായത്തോടെയാവും അവിടങ്ങളിൽ പഠനം തുടരുന്നത് . രൂപയുടെ മൂല്യത്തകർച്ച ഇത്തരം വിദ്യാർത്ഥികളുടെ പഠന ചെലവ് ഉയരാൻ ഇടയാക്കിയാക്കും . രൂപയുടെ മൂല്യം 64 - 65 ഇടയിൽ നിന്നിരുന്ന സമയത്ത് ശരാശരി യുഎസ്സിലെ യൂണിവേഴ്സിറ്റിയിൽ ഒരു വിദ്യാർത്ഥിക്ക് ആവശ്യമായി വരുന്ന വാർഷിക ചെലവ് 30,000 മുതൽ 40,000 ഡോളർ വരെ ആയിരുന്നെങ്കിൽ , രൂപയുടെ മൂല്യം 71 ലെത്തിയതോടെ വർഷം മൂന്നോ നാലോ ലക്ഷം കൂടി അധികമായി ഇപ്പോൾ വിദ്യാർത്ഥികൾ മുടക്കേണ്ടിവരും . രോഗികളെ വിഷമത്തിലാക്കി രൂപ രാജ്യത്തെ മരുന്ന് കന്പനികൾ പലതും മരുന്നുകളുടെ നിർമ്മാണത്തിനാവശ്യമായ അസംസ്കൃത വസ്തുക്കൾ വൻ തോതിൽ വിദേശത്തിൽ നിന്നാണ് ഇറക്കുമതി ചെയ്യുന്നത് . രൂപയുടെ മൂല്യമിടിയൽ തുടരുന്നത് ഇറക്കുമതിയെ കൂടുതൽ ആശ്രയിച്ച് നിർമ്മാണം നടത്തുന്ന മരുന്നുകളുടെ വില വർദ്ധിപ്പിക്കും . ടൈംസ് ഓഫ് ഇന്ത്യയുടെ റിപ്പോർട്ടുകൾ പ്രകാരം കാൻസർ ബാധിതരായ രോഗികൾക്കാവശ്യമായി വരുന്ന ഇമ്മ്യൂണോ തെറാപ്പിയുടെ ചെലവുകൾ ഉയരും . ഇംപ്ലാൻറുകൾക്ക് ചെലവേറുമോ ? ഇന്ത്യയ്ക്ക് ആവശ്യമായ 80 ശതമാനം മെഡിക്കൽ ഉപകരണങ്ങളും ഇറക്കുമതിയിലൂടെയാണ് രാജ്യത്തെത്തുന്നത് . ഇവ പ്രധാനമായും ഇറക്കുമതി ചെയ്യുന്നത് യുഎസ്സിൽ നിന്നും . പ്രധാന ഇറക്കുമതി ഉപകരണങ്ങളായ ഹൃദയ ശസ്ത്രകൃയകൾക്കാവശ്യമായി വരുന്ന സെൻറുകൾ , ഓർത്തോപീഡിക്ക് ഇംപ്ലാൻറുകൾ , മെഡിക്കൽ മോണിറ്ററുകൾ , ഡീഫൈബ്രിലേറ്ററുകൾ എന്നിവയ്ക്ക് സർക്കാരിൻറെ കർശന വിലനിയന്ത്രണം നിലനിൽക്കുന്നതിനാൽ തൽക്കാലം വിലക്കയറ്റം ഉണ്ടാവിനിടയില്ല . ' വിദേശിക്ക് ' വരും നാളുകളിൽ വില ഉയരും രൂപയുടെ മൂല്യത്തിലുണ്ടാകുന്ന ഇടിവ് കാരണം വില ഉയരുന്ന മറ്റൊരു ഉപഭോക വസ്തു വിദേശ മദ്യമാണ് . മദ്യക്കന്പനികൾ രാജ്യത്തെ സംസ്ഥാന എക്സൈസ് അതോറിറ്റികളുമായുണ്ടാക്കുന്ന കരാറുകളുടെ അടിസ്ഥാനത്തിൽ വില നിശ്ചയിക്കുന്നതിനാൽ പെട്ടെന്നാരു വിലക്കയറ്റം ഉണ്ടാവാനിടയില്ല . നിലവിലെ കരാറുകളുടെ കാലാവധിക്ക് ശേഷം പുതിയ കരാറുണ്ടാക്കുന്പോൾ മാത്രമാവും മദ്യ വിലകൾ ഉയരുക .


വാട്ട്സ്ആപ്പ് വഴി ഇനി എല്ലാ തരം ഫയലുകളും കൈമാറാൻ സാധിക്കും . നിലവിൽ ഡോക്ക് , പിപിടി , പിഡിഎഫ് , ഡോക് എക്സ് ഫയൽ എന്നിവ മാത്രമാണ് വാട്ട്സ്ആപ്പിൽ കൈമാറാൻ സാധിക്കുന്നത് . ഇതിന് പുറമേ അതോടൊപ്പം തന്നെ ഫോട്ടോയും വീഡിയോയും മറ്റും ക്വാളിറ്റി നഷ്ടപ്പെടാതെ അയക്കാനും സാധിക്കും . ബീറ്റാ വേർഷനിലാണ് ഈ ഫീച്ചർ ഇപ്പോഴുള്ളത് . അതുകൊണ്ട് തന്നെ തെരഞ്ഞെടുക്കപ്പെടുന്ന യൂസേഴ്സിന് മാത്രമെ ഈ അപ്ഡേറ്റ് ലഭിക്കുകയുള്ളു . ഓരോ പ്ലാറ്റ്ഫോമിലും അറ്റാച്ച് ചെയ്യാൻ പറ്റുന്ന പരമാവധി ഫയൽ സൈസിന് മാറ്റമുണ്ട് . ഐഒഎസിൽ 128 എംബിയും ആൻഡ്രോയിഡിൽ 100 എംബിയുമാണ് . എന്നാൽ , പുതിയ അപ്ഡേറ്റ് വന്നു കഴിയുമ്പോൾ വലിയ സൈസുളള ഫയൽ പോലും അറ്റാച്ച് ചെയ്യാൻ സാധിക്കും . വാട്ട്സ്ആപ്പ് ഗ്രൂപ്പിൽ പരമാവധി ഉൾപ്പെടുത്താൻ കഴിയുന്ന ആളുകളുടെ എണ്ണം 265 ആണ് . ഈ എണ്ണം വർദ്ധിപ്പിക്കാൻ സാധ്യതയുണ്ടെന്നാണ് സൂചന . എന്നാൽ , ഇത് സംബന്ധിച്ച് ഔദ്യോഗിക അറിയിപ്പുകളൊന്നും ലഭ്യമായിട്ടില്ല . ആദ്യകാലഘട്ടങ്ങളിൽ ഗ്രൂപ്പിൽ ഉൾപ്പെടുത്താൻ കഴിഞ്ഞിരുന്നത് പരമാവധി 100 പേരെയാണ് . ഈ വർഷം ആദ്യമാണ് അത് 265 ആയി വാട്ട്സ്ആപ്പ് ഉയർത്തിയത് . അതോടൊപ്പം അയച്ച മെസേജുകൾ റീകോൾ ചെയ്യാനുള്ള ഫീച്ചറും അവതരിപ്പിക്കുന്നുണ്ട് .


ഇന്ത്യൻ ക്രിക്കറ്റ് ടീം മുൻ നായകൻ മഹേന്ദ്ര സിങ് ധോണിയുടെ 37 - ാം പിറന്നാൾ ആഘോഷിക്കുയാണ് കുടുംബവും ക്രിക്കറ്റ് താരങ്ങളും . മകൾ സിവയ്ക്കും ഭാര്യ സാക്ഷിക്കും ക്രിക്കറ്റ് താരങ്ങൾക്കുമൊപ്പം പിറന്നാൾ ആഘോഷിക്കുന്നതിന്റെ വീഡിയോ സമൂഹ മാധ്യങ്ങളിൽ വൈറലായിരിക്കുകയാണിപ്പോൾ . സുരേഷ് റെയ്ന , ജസ്പ്രിത് ബുംറ , അരുൺ പാണ്ഡെ , വീരേന്ദർ സേവാ ഗ് , വിരാട് കോഹ്ലി , അനുഷ്ക്ക ശർമ തുടങ്ങിയവർ പിറന്നാൾ ആശംസകളുമായി എത്തി . ഇം ഗ്ലണ്ട് പര്യടനത്തിലുള്ള ടീം ഏറെ ആവേശത്തോടെയാണ് പിറന്നാൾ ആഘോഷിക്കുന്നത് . ഇം ഗ്ലണ്ടിനെതിരെയുള്ള രണ്ടാം ടീ20 മത്സരത്തിൽ ടീം തോറ്റു . പരമ്പര1 - 1 ന് സമനിലയിലായതിനുശേഷമാണ് പിറന്നാൾ ആഘോഷങ്ങൾ നടന്നത് . ഞായറാഴ് ച്ചയാണ് ടൂർണമെന്റിലെ നിർണായകമായ അവസാന മത്സരം . അതേസമയം ട്വന്റി20 രാജ്യാന്തര മൽസരങ്ങളിലെ സ്റ്റംപിങ്ങുകളുടെ എണ്ണത്തിൽ ധോണി ഒന്നാമതെത്തി . പാക്ക് താരം കമ്രാൻ അക്മലിനെ മറികടന്നാണ് ധോണി ഈ നേട്ടം സ്വന്തമാക്കിയത് . ഇംഗ്ലണ്ടിനെതിരായ ഒന്നാം ട്വന്റി20 മൽസരത്തിൽ രണ്ട് സ്റ്റംപിങ്ങുകൾ കൂടി പൂർത്തിയാക്കിയാണ് ധോണി ഒന്നാമതെത്തിയത് . കൂടാതെ ട്വന്റി20 രാജ്യാന്തര മൽസരങ്ങളിൽ ക്യാച്ചുകളുടെ കാര്യത്തിലും ഇന്ത്യൻ വിക്കറ്റ് കീപ്പർ തന്നെയാണ് മുന്നിലുള്ളത് .


നടിയെ ആക്രമിച്ച കേസിൽ അറസ്റ്റിലായ ദിലീപിന് പിന്തുണയുമായി സംവിധായകൻ തോംസൺ . ദിലീപ് നായകനായ കാര്യസ്ഥൻ , മമ്മൂട്ടിയും ദിലീപും ഒരുമിച്ചെത്തിയ കമ്മത്ത് ആൻഡ് കമ്മത്ത് എന്നീ സിനിമകളുടെ സംവിധായകനാണ് തോംസൺ . ദിലീപ് നിരപരാധിയെന്ന് താൻ ഉറച്ചുവിശ്വസിക്കുന്നതായി ദിലീപ് ഓൺലൈനിലൂടെ പുറത്തുവിട്ട വീഡിയോയിൽ തോംസൺ പറയുന്നു . ദിലീപിനെതിരെ നടന്നത് ഒരു ഗൂഢാലോചനയാണെന്ന് ഞാൻ വിശ്വസിക്കുന്നു . ദിലീപ് എന്ന വ്യക്തിയെ എനിക്ക് നേരിട്ട് അറിയാം . ഒരിക്കലും ഇങ്ങനെ ഒരു നീച പ്രവൃത്തി ചെയ്യാൻ ദിലീപ് സന്നദ്ധനാവില്ല . ഇത് ദിലീപിന്റെ നേർക്കുള്ള ഗൂഢാലോചനയാണെന്ന് ഞാൻ വിശ്വസിക്കുന്നു . ഇപ്പോഴും ദിലീപ് കുറ്റവാളിയാണെന്ന് തെളിയിക്കപ്പെട്ടിട്ടില്ല . ദിലീപ് വെറും കുറ്റാരോപിതനാണ് . ആ കുറ്റാരോപിതനായ വ്യക്തിയെക്കുറിച്ച് മാധ്യമങ്ങൾ പറയുന്നത് ദിലീപിനെ പൂർണമായും കുറ്റവാളിയാക്കാനാണ് . ജാമ്യം നിഷേധിക്കാനുള്ള ഗൂഢ പ്രവർത്തനം നടത്തുന്നു . ദിലീപ് നിരപരാധിയാണെന്ന് ഞാൻ ഇപ്പോഴും വിശ്വസിക്കുന്നു . ദിലീപ് കുറ്റവാളി ആണെന്ന് തെളിഞ്ഞാൽ ഈ പറഞ്ഞതിൻറെ പേരിൽ ദിലീപിന്റെ കൂടെ ഏത് ശിക്ഷയും അനുഭവിക്കാൻ ഞാൻ തയ്യാറാണ് .


ത്രിരാഷ്ട്ര ഫുട്ബോൾ ടൂർണമെന്റിലെ ആദ്യ മൽസരത്തിൽ ഇന്ത്യ ഒന്നിനെതിരെ രണ്ടു ഗോളുകൾക്ക് മൌറീഷ്യസിനെ തോൽപ്പിച്ചു . സമനിലയിലേക്ക് നീങ്ങുകയായിരുന്ന മൽസരത്തിൽ രണ്ടാം പകുതിയിൽ ബൽവന്ത് സിങ് നേടിയ ഗോളിനായിരുന്നു ഇന്ത്യയുടെ വിജയം . ആദ്യ പകുതി അവസാനിക്കുമ്പോൾ ഇരു ടീമുകളും ഓരോ ഗോൾ വീതം നേടിയിരുന്നു . പതിന്നാലാം മിനിട്ടിൽ മെർവിൻ ജോസ്ലിന്റെ ഗോളിന് മൌറീഷ്യസാണ് മുന്നിലെത്തിയത് . മുപ്പത്തിയേഴാം മിനിട്ടിൽ ഇന്ത്യ തിരിച്ചടിച്ചു . റൌളിൻ ബോർഗസിന്റെ പാസിൽനിന്ന് റോബിൻ സിങാണ് ഇന്ത്യയെ ഒപ്പമെത്തിച്ചത് . രണ്ടാം പകുതിയിൽ അറുപത്തിരണ്ടാം മിനിട്ടിലായിരുന്നു ബൽവന്ത് സിങ് ഇന്ത്യയ്ക്ക് വിജയഗോൾ സമ്മാനിച്ചത് . മുംബൈയിൽ വച്ച് നടന്ന മത്സരത്തിൽ സന്ദേശ് ജിങ്കാനാണ് നീലപ്പടയെ നയിച്ചത് . സ്ഥിരം ക്യാപ്റ്റൻ സുനിൽ ഛേത്രിക്ക് ക്ലബ് മത്സരമുള്ളതിനാൽ കളിച്ചില്ല . ഓഗസ്റ്റ് 24ന് സെന്റ് കിറ്റ്സിനെതിരെയാണ് ഇന്ത്യയുടെ രണ്ടാമത്തെ മത്സരം .


റിലയൻസ് ജിയോ ദിവാലി ധമാക്ക സെയിലിലൂടെ ജിയോ ഫോൺ 2 വിന്റെ വിൽപനയ്ക്ക് നവംബർ 5 രാത്രി 12 ന് തുടക്കമാകും . നവംബർ 12 വരെയാണ് വിൽപനയുണ്ടാവുക . പേടിഎം വഴി ജിയോഫോൺ 2 വാങ്ങുന്നവർക്ക് 200 രൂപയുടെ ക്യാഷ്ബാക്ക് ലഭിക്കും . കഴിഞ്ഞ വർഷം ഓഗസ്റ്റിൽ ലോഞ്ച് ചെയ്തശേഷം ആദ്യമായാണ് ഫോൺ ഓപ്പൺ സെയിലിനെത്തുന്നത് . ഇതുവരെ ഫ്ലാഷ് സെയിൽ വഴി മാത്രമാണ് ഫോൺ വാങ്ങാൻ കഴിഞ്ഞിരുന്നത് . 2 , 999 രൂപയാണ് ജിയോഫോൺ 2 വിന്റെ വില . ജിയോഫോണിന്റെ വിജയത്തോടെയാണ് റിലയൻസ് ജിയോഫോൺ 2 അവതരിപ്പിച്ചത് . അടുത്ത തലമുറയുടെ ഫോൺ എന്ന വിശേഷണത്തോടെ എത്തിയ ജിയോഫോൺ 2 വിന് വൈഡർ ആന്റ് ഹൊറിസോണ്ടൽ ഡിസ്പ്ലെയും ഫുൾ സൈസ്ഡ് ക്വർട്ടി കീപാഡുമാണുളളത് . 512 എംബി റാമാണുളളത് . 4 ജിബി ഇന്റേണൽ സ്റ്റോറേജുണ്ട് . 128 ജിബി വരെ സ്റ്റോറേജ് കൂട്ടാൻ കഴിയും . ഡ്യുവൽ സിം ആണ് ഫോണിനുളളത് . എഫ്എം റേഡിയോയും ഫോണിന്റെ പ്രത്യേകതയാണ് . 2 , 000 എംഎച്ച് ബാറ്ററി കപ്പാസിറ്റിയാണ് ഫോണിനുളളത് . ദിവാലി സെയിലിന്റെ ഭാഗമായി 1,095 രൂപയുടെ ജിയോഫോൺ ഗിഫ്റ്റ് കാർഡും റിലയൻസ് പുറത്തിറക്കിയിട്ടുണ്ട് . 594 രൂപയ്ക്ക് റീചാർജ് ചെയ്താൽ ആറുമാസത്തേക്ക് അൺലിമിറ്റഡ് വോയിസ് കോളുകളും ഡേറ്റയും ലഭിക്കുന്ന പ്ലാനുമുണ്ട് . ഇതിനുപുറമേ ആറുമാസത്തേക്ക് 99 രൂപയുടെ റീചാർജുമുണ്ട് . ജിയോ ദിവാലി ധമാക്കയുടെ ഭാഗമായി മറ്റു നിരവധി ഓഫറുകളും ജിയോ പുറത്തിറക്കിയിട്ടുണ്ട് . 4 ജി ഫോൺ വാങ്ങുന്നവർക്ക് 2,200 രൂപയുടെ ക്യാഷ്ബാക്ക് ലഭിക്കും . 198 , 299 രൂപയുടെ റീചാർജ് ചെയ്യുന്ന പുതിയ ഉപഭോക്താക്കൾക്കും നിലവിലുളള ഉപഭോക്താക്കൾക്കും ഈ ഓഫർ സ്വന്തമാക്കാം . പേടിഎം , ഫോൺപേ , ആമസോൺ പേ , മൊബിക്വിക് എന്നിവ വഴി 398 രൂപയോ അതിനു മുകളിലോ റീചാർജ് ചെയ്യുന്നവർക്ക് 300 രൂപ ക്യാഷ്ബാക്ക് ലഭിക്കുന്ന ഓഫറുമുണ്ട് .


ഫ്ലിപ്കാർട്ടിൽ ആപ്പിൾ ഐഫോൺ - 8 ഓർഡർ ചെയ്ത ടെക്കിക്ക് കിട്ടിയത് ബാർ സോപ്പ് . നവി മുംബൈയിലെ പൻവേൽ സ്വദേശിയായ സോഫ്റ്റ്വെയർ എഞ്ചീനയർ തബ്രേജ് മെഹബൂബ് നഗ്രാലിക്കാണ് ഐഫോണിന് പകരം സോപ്പുകട്ട കിട്ടിയത് . സംഭവത്തിൽ നഗ്രാലി ബൈക്കുള പോലീസിൽ പരാതി നൽകി . 55000 രൂപ നൽകിയാണ് നഗ്രാലി ഫ്ലിപ്കാർട്ടിലൂടെ ഐഫോൺ ഓർഡർ ചെയ്തത് . ജനുവരി 22നാണ് ഓർഡർ ഡെലിവർ ചെയ്തത് . ബോക്സ് തുറന്നു നോക്കിയപ്പോഴാണ് സോപ്പുകട്ടയാണെന്ന് തിരിച്ചറിഞ്ഞത് . തുടർന്ന് പോലീസിൽ പരാതി നൽകിയ . നഗ്രാലിയുടെ പരാതിയുടെ അടിസ്ഥാനത്തിൽ ഫ്ലിപ്കാർട്ടിനെതിരെ പോലീസ് വഞ്ചനാക്കുറ്റത്തിന് കേസെടുത്തു . ഇത്തരം സംഭവം ഒരിക്കലും ഉണ്ടാവാൻ പാടില്ലായിരുന്നുവെന്നും സംഭവത്തെക്കുറിച്ച് അന്വേഷിച്ച് ഉചിതമായ നടപടിയെടുക്കുമെന്നും ഫ്ലിപ്കാർട്ട് വക്താവ് വ്യക്തമാക്കി .


യോഗ ഗുരുവും വ്യവസായിയുമായ ബാബാ രാംദേവിന്റെ ജീവിതം പറയുന്ന പുസ്തകത്തിന് കോടതിയുടെ വിലക്ക് . ' ഗോഡ്മാൻ ടു ടൈകൂൺ ' , ദി അൺടോൾഡ് സ്റ്റോറി ഓഫ് ബാബ രാംദേവ് എന്ന പുസ്തകത്തിനാണ് ദില്ലിയിലെ കീഴ്ക്കോടതിയുടെ വിലക്ക് . മാധ്യമ പ്രവർത്തകയായ പ്രിയങ്ക പതക് നരേൻ രചിച്ച പുസ്തകത്തിനെതിരെ മാനനഷ്ടത്തിന് രാം ദേവ് കേസ് ഫയൽ ചെയ്യുകയായിരുന്നു . പുസ്തകം പ്രസിദ്ധീകരിക്കുന്നതും വിൽക്കുന്നതും കോടതി തടഞ്ഞിട്ടുണ്ട് . എന്നാൽ പ്രസാധകരുടെയോ രചയിതാവിന്റെയോ ഭാഗം കേൾക്കാതെയാണ് കോടതി ഏകപക്ഷീയമായ വിധി പുറപ്പെടുവിച്ചതെന്ന് പ്രസാധകരായ ജഗർനോട്ട് ബുക്സ് ആരോപിച്ചു . രാംദേവിന്റെ മുൻകാല ജീവിതവും പണം , മതം , രാഷ്ട്രീയം എന്നിവ തമ്മിലുള്ള അവിശുദ്ധ കൂട്ടുകെട്ടും വിവരിക്കുന്നതാണ് പുസ്തകമെന്ന് രചയിതാവ് മാധ്യമങ്ങൾക്ക് നൽകിയ അഭിമുഖത്തിൽ പറഞ്ഞു . പുസ്തകത്തിന്റെ ഓൺലൈൻ വിൽപ്പനയും കോടതി വിലക്കിയിട്ടുണ്ട് . ബാബാ രാംദേവിനെക്കുറിച്ച ലഭ്യമായ വിവരങ്ങൾ , ലേഖനങ്ങൾ , പോലീസ് റിപ്പോർട്ടുകൾ , വിവരാവകാശ നിയമപ്രകാരം ലഭ്യമായ വിവരങ്ങൾ എന്നിവയുടെ അടിസ്ഥാനത്തിലാണ് പുസ്തകം രചിച്ചിരിക്കുന്നത് .


ഇന്ത്യൻ ഓഹരി വിപണി നേട്ടത്തിൻറെ നെറുകയിലാണിപ്പോൾ . ആഗോള ഓഹരി വിപണികളിൽ ഏഴാം സ്ഥാനം എന്ന വലിയ നേട്ടമാണ് ഇന്ത്യൻ ഓഹരി വിപണി കരസ്ഥമാക്കിയിരിക്കുന്നത് . യൂറോപ്പിലെ ഏറ്റവും വലിയ സമ്പദ്വ്യവസ്ഥയായ ജർമൻ ഓഹരി വിപണിയെ മറികടന്നാണ് ഇന്ത്യൻ ഓഹരി വിപണി ഈ അതുല്യ നേട്ടം സ്വന്തമാക്കിയിരിക്കുന്നത് . ഏഷ്യ പസഫിക് സൂചികയായ എംഎസ്സിഐയുടെ എമേർജിങ് മാർക്കറ്റ് ഇൻഡക്സ് ഈ വർഷം 17 ശതമാനം ഇടിവ് രേഖപ്പെടുത്തിയപ്പോൾ , ഇന്ത്യയുടെ എസ് ആർഡ് പി ബിഎസ്ഇ സെൻസെക്സ് അഞ്ച് ശതമാനം ഉയരുകയാണ് ചെയ്തത് . ആഭ്യന്തര ആവശ്യകതയിൻമേലുളള ഇന്ത്യൻ കമ്പനികളുടെ ആശ്രയത്വം വഴി പിടിച്ചുനിൽക്കാൻ ഇന്ത്യയ്ക്ക് സാധിച്ചതാണ് ഇന്ത്യൻ ഓഹരി വിപണിക്ക് നേട്ടമായത് . 2017 അവസാനം ഇന്ത്യൻ ഓഹരി വിപണിയുടെ റാങ്കിങ് ഒൻപതാം സ്ഥാനമായിരുന്നു . അന്ന് ഇന്ത്യൻ ഓഹരി വിപണിയുടെ മാർക്കറ്റ് ക്യാപ്പ് 2.4 ലക്ഷം കോടി ഡോളറായിരുന്നു . എന്നാൽ , ഇപ്പോഴിത് 2.1 ലക്ഷം കോടി ഡോളറാണ് . ആദ്യ പത്തിലുളള രാജ്യങ്ങളുടെ ഓഹരി വിപണികളിൽ എല്ലാം വിപണി മൂല്യത്തിൽ ഇടിവുണ്ടായിട്ടുണ്ട് . യൂറോപ്പിൽ നിന്ന് ഫ്രാൻസും ബ്രിട്ടനും മാത്രമാണ് ഇന്ത്യയ്ക്ക് മുകളിൽ റാങ്കുളള രാജ്യങ്ങൾ . യുഎസ് , ചൈന , ജപ്പാൻ എന്നിവരാണ് ആദ്യ മൂന്ന് സ്ഥാനക്കാർ .


മൂന്ന് പതിറ്റാണ്ടുകളായി ബോളിവുഡിന്റെ തിളക്കത്തിൽ നിന്ന് തബു മാറിനിന്നിട്ടില്ല . സജീവമായി സിനിമകൾ ചെയ്ത കരിയറിന്റെ ആദ്യകാലങ്ങൾ കടന്നുപോയപ്പോഴും ചെറുവേഷങ്ങളിൽ ശക്തമായ സാന്നിധ്യമായി നിന്ന നടി ഇപ്പോഴും തനിക്ക് സിനിമയിൽ സ്വപ്നങ്ങളുണ്ടെന്നാണ് പറയുന്നത് . അടുത്തിടെ തന്റേതായി ഇറങ്ങിയ ചിത്രങ്ങളിലെല്ലാം അൽപം ' ബോൾഡ് ' ആയ വേഷങ്ങൾ ചെയ്ത തബു , പക്ഷേ സ്വപ്നം കാണുന്നത് ഒരു ' റൊമാന്റിക് ' റോളിന് വേണ്ടിയാണെന്ന് പറയുന്നു . ' റൊമാൻസ് അത്ര മോശം കാര്യമൊന്നുമല്ല . പ്രേക്ഷകർക്ക് എല്ലാക്കാലത്തും സ്ക്രീനിൽ പ്രണയം കാണാൻ താൽപര്യമുണ്ടാകും . കാരണം , ആളുകൾക്കെപ്പോഴും സ്നേഹം വേണം . അത് അനുഭവിക്കണം . അതുകൊണ്ടുതന്നെ ഒരു റൊമാന്റിക് റോൾ ചെയ്യണമെന്ന് ആഗ്രഹമുണ്ട് . പക്ഷേ അൽപം വ്യത്യസ്തമായിരിക്കണം ആ വേഷം ' - നാൽപത്തിയേഴുകാരിയായ തബു പറയുന്നു . കണ്ടുമടുത്ത റൊമാൻസിൽ നിന്നെല്ലാം വേറിട്ടുനിൽക്കുന്ന ഒരു വേഷമാണ് താൻ ആഗ്രഹിക്കുന്നതെന്നും ഇനിയും അത്തരമൊരു വേഷം കിട്ടിയാൽ സ്വീകരിക്കുമെന്നും നടി പറയുന്നു .


ഇന്ന് 19.6 ശതമാനം വിപണി വിഹിതമാണ് റിലയൻസ് ജിയോയ്ക്കുള്ളത് . ഐഡിയയുടെ വോഡാഫോണും സംയുക്തമായി രൂപീകൃതമായ ടെലിക്കോ കമ്പനിയാണ് വിപണി വിഹിതത്തിൽ ഏറ്റവും മുന്നിലുളളത് . 38 . 4 ശതമാനം . ഭാരതി എയർടെല്ലിന് 19.6 ശതമാനമാണ് വിപണി വഹിതം . റിലയൻസ് ജിയോ വളരെ വേഗത്തിലാണ് വിപണിയിൽ മുന്നേറ്റം നടത്തിയത് . ഡേറ്റായ്ക്കും കോളുകൾക്കും നിലവിലിരുന്ന നിരക്കുകൾ വലിയതോതിൽ വെട്ടിക്കുറച്ചാണ് ഇത്ര വിപുലമായ ഇന്ത്യൻ ടെലികമ്യൂണിക്കേഷൻ മേഖല ജിയോ പിടിച്ചടക്കിയത് . ഡേറ്റയുടെ നിരക്ക് താഴ്ന്നതോടെ കഴിഞ്ഞ വർഷം ഒരു മാസത്തിൽ ഡേറ്റ ട്രാഫിക്ക് 1.5 ബില്യൺ ജിഗാബൈറ്റ് വരെ ഉയർന്നതായി നിതി ആയോഗ് സിഇഒ അമിതാഭ് കാന്ത് അഭിപ്രായപ്പെട്ടു . 2017 ഡിസംബറിലെ അദ്ദേഹത്തിൻറെ ട്വിറ്റർ പോസ്റ്റ് പ്രകാരം ചൈനയെക്കാളും അമേരിക്കയെക്കാളും മൊബൈൽ ഡേറ്റ ഉപയോഗമുളള രാജ്യം ഇന്ത്യയാണെന്ന് അഭിപ്രായപ്പെടുകയുണ്ടായി . ഇന്ത്യൻ ടെലിക്കമ്യൂണിക്കേഷൻ വ്യവസായ വളരുകയാണ് ഒപ്പം ജിയോയെന്ന ടെലിക്കോം കമ്പനിയും


മിൽമ പാൽ പാക്കറ്റുകളുടെ രൂപം മാറുന്നു . ദേശീയ ക്ഷീര ദിനത്തിൽ മന്ത്രി കെ . രാജുവാണ് പുതിയ ഡിസൈനുകൾ പ്രകാശനം ചെയ്തത് . ദിനാചരണത്തിന്റെ ഭാഗമായി പുതിയ ഉത്പന്നങ്ങളും മിൽമ വിപണിയിലെത്തിച്ചു . പ്രതിവർഷം 3003 കോടിയിലധികം വിറ്റു വരവുള്ള മിൽമ ഇനിയും ഉയരങ്ങള് എത്തിപിടിക്കാനുള്ള ശ്രമത്തിലാണ് . . . പുതിയ ഉത്പന്നങ്ങൾ അവതരിപ്പിക്കുന്നതിനൊപ്പം രൂപത്തിലും മാറ്റം വരുത്തി . അടുത്ത ഒരു മാസത്തിനുള്ളിൽ വൈവിധ്യമാർന്ന ഡിസൈനുകളിൽ മുഖം മിനുക്കിയാകും മിൽമ വീടുകളിലെത്തുക . ഇത്തരത്തിൽ അടിമുടി മുടി മാറ്റവുമായി ലാഭം കൂട്ടാനാണ് ശ്രമം . 90 ദിവസം കേടാകാതെ സൂക്ഷിക്കാൻ കഴിയുന്ന മിൽപ ലോംഗ് പാൽ , മിൽമ ലസി എന്നിവയാണ് പുതിയതായി അവതരിപ്പിക്കപ്പെട്ട ഉത്പന്നങ്ങൾ . പ്രത്യേക പാക്കിൽ , തണുപ്പിച്ചിച്ച് സൂക്ഷിക്കാതെ തന്നെ കേടുവരാതിരിക്കുന്ന മിൽമ ലോംഗ് പാൽ അര ലിറ്ററിന് 23 രൂപയാണ് വില . ലസിയുടെ 200 മില്ലി ലിറ്റർ കുപ്പിയ്ക്ക് 25 രൂപയുമാണ് വില . സംസ്കരണം നടത്തുമ്പോൾ ജീവകം നഷ്ടമാകാതെ പാലിന്റെ ഗുണമേന്മ നിലനിർത്താനുള്ള ഫോർട്ടിഫിക്കേഷൻ എന്ന പ്രക്രിയയ്ക്കും ഇതിനോടകം മിൽമ തുടക്കമിട്ടു കഴിഞ്ഞു . ക്ഷീരകർഷകരെ പ്രോത്സാഹിപ്പിക്കാൻ ലക്ഷ്യമിട്ടുള്ള പുരസ്കാര വിതരണവും ദിനാഘോഷത്തിന്റെ ഭാഗമായി ഒരുക്കിയിട്ടുണ്ട് . ധവള വിപ്ലവത്തിന്റെ പിതാവ് ഡോ . വർഗീസ് കുര്യന്റെ ജൻമദിനമാണ് ദേശീയ ക്ഷീരദിനമായി ആചരിക്കുന്നത് .


25 ലക്ഷത്തിന് മുകളിലുള്ള ബില്ലുകൾ മാറാൻ ധനവകുപ്പ് അനുമതി വേണം . അതേ സമയം ശമ്പളവും ക്ഷേമ പെൻഷനുകളും കൊടുക്കുയും വേണം . ക്ഷേമ പെൻഷന് വേണ്ടത് 1500 കോടിയാണ് . പ്രത്യേകിച്ചും ക്രിസ്മസിനോട് അനുബന്ധിച്ച് രണ്ടു ശമ്പളവും നൽകണം . ഈ സാഹചര്യത്തിലാണ് ബെവറേജ്സ് കോർപറേഷനോട് മുൻകൂർ നികുതി ചോദിക്കുന്നത് . എണ്ണക്കമ്പനികളിൽ നിന്ന് 500 കോടി മുൻകൂർ നികുതിയും ചോദിക്കും . സർക്കാരിന് കീഴിലെ ധനകാര്യ സ്ഥാപനമായ കെ . എസ് . എഫ് . ഇയിൽ നിന്നു കൂടി കടമെടുത്ത് ശമ്പളം പെൻഷൻ ചെലവ് നടത്താമെന്നാണ് കണക്കുകൂട്ടുന്നത് . അടുത്ത മാസം ആദ്യത്തിലാകും ഈ നടപടി . നിലവിൽ വലിയ ബില്ലുകൾ മാറി ട്രഷറിയിൽ നിന്ന് പണം പിൻവലിച്ചാൽ പ്രതിസന്ധി ഗുരുതരമാകും . നികുതി വളർച്ചയിലെ ഇടിവും ചെലവുകൾ ബജറ്റിന് അധികരിച്ചതുമാണ് ഗുരുതര സാമ്പത്തിക പ്രതിസന്ധിക്ക് ഇടയാക്കിയത് . വാറ്റ് നികുതി വളർച്ച പത്തു ശതമാനത്തിൽ ഒതുങ്ങി . ജി . എസ് . ടി വന്നപ്പോൾ വളർച്ച 17 ശതമാനമായി ഉയർന്നിരുന്നു . പക്ഷേ ചില ചെലവ് ബജറ്റിന് അധികരിച്ചു . ക്ഷേമ പെൻഷൻ ചെലവ് ബജറ്റിനെക്കാൾ 2300 കോടി അധികമായി . കെ . എസ് . ആർ . ടിസിക്ക് 300 കോടി അധികം കൊടുത്തു . റേഷൻ , ആരോഗ്യമേഖലകളിലും ബജറ്റ് ചെയ്തതിനെക്കാൾ ചെലവ് 500 കോടിയോളം കൂടി . 22 , 000 തസ്തികകൾ പുതുതായി സൃഷ്ടിച്ചതും ചെലവ് കുത്തനെ കൂട്ടി . എന്നാൽ വരുമാനം അതിന് അനുസരിച്ച് ഖജനാവിൽ എത്തിയതുമില്ല . ജി . എസ് . ടിയുടെ നഷ്ടപരിഹാര തുക ഡിസംബർ അവസാനമേ കിട്ടൂ . കേന്ദ്ര നികുതി വിഹിതം കൈമാറുന്നത് മാസം ആദ്യമെന്നത് പകുതിയിലേയ്ക്ക് മാറുകയും ചെയ്തു .


ഫോണുകൾ പൊട്ടിത്തെറിക്കുന്നത് വാർത്തകൾ ഐഫോൺ 7 ഉപയോക്താക്കളെയും ആശങ്കയിലാക്കുന്നു . ഐഫോൺ 7 പൊട്ടിത്തെറിച്ച് വാഹനത്തിന് കേടുപാടുകൾ പറ്റിയെന്നാണ് പുതിയ വാർത്ത . ഓസ്ട്രേലിയയിലാണ് സംഭവം എന്നും മാറ്റ് ജോൺസ് എന്ന വ്യക്തി കാറിൽ സൂക്ഷിച്ച ഐഫോൺ 7 ആണ് പൊട്ടിത്തെറിച്ചത് . തുടർന്ന് കാറിലും തീപിടിച്ചു എന്ന് ന്യൂസ് 7 റിപ്പോർട്ട് ചെയ്യുന്നു . കത്തുന്ന ഫോണിൻറെ ദൃശ്യങ്ങളും ഇവർ പുറത്തുവിട്ടിരുന്നു . ഇത്തരത്തിൽ അമേരിക്കയിലെ ഫ്ലോറിഡയിൽ ഗ്യാലക്സി നോട്ട് 7 പൊട്ടിത്തെറിച്ച് ജീപ്പിന് തീപിടിച്ചിരുന്നു . എന്നാൽ ഇത് ആദ്യമായാണ് ആപ്പിളിൻറെ ഏറ്റവും പുതിയ ഫ്ലാഗ്ഷിപ്പ് മോഡലായ ഐഫോൺ 7ന് തീപിടിക്കുന്നത് . വീഡിയോ കാണാം


ഹാർദിക് പാണ്ഡ്യയുടെ പരിക്കിൽ വിശദീകരണവുമായി ബിസിസിഐ . പന്തെറിയുന്നതിനിടെ പാണ്ഡ്യയ്ക്ക് പുറം വേദന അനുഭവപ്പെടുക്കയായിരുന്നു . തുടർന്ന് സ്ട്രച്ചറിലാണ് താരത്തെ പുറത്തേക്ക് കൊണ്ടുപോയത് . താരത്തിന് എണീറ്റ് നിൽക്കാൻ സാധിക്കുന്നുണ്ടെന്ന് ബിസിസിഐ ട്വിറ്ററിൽ അറിയിച്ചു . ട്വീറ്റ് ഇങ്ങനെ . . . ബാക്ക് ഇഞ്ചുറിയാണ് ഹാർദിക് പാണ്ഡ്യക്ക് . ഇപ്പോൾ അയാൾക്ക് എഴുന്നേറ്റ് നിൽക്കാം . എന്നാൽ മെഡിക്കൽ സംഘം പരിശോധിക്കുന്നുണ്ട്് . ബിസിസിഐ ട്വീറ്റിൽ പറയുന്നു .


ബാഴ്സലോണ വിടാനൊരുങ്ങുന്ന നെയ്മർക്ക് ലയണൽ മെസിയുടെ വികാരനിർഭരമായ വിടവാങ്ങൽ സന്ദേശം . " താങ്കളോടൊപ്പം ഇത്രയും വർഷം കളിക്കാനായതിൽ അതിയായ സന്തോഷമുണ്ട് സുഹൃത്തെ , ജീവിതത്തിലെ പുതിയ ഘട്ടത്തിലേക്ക് പ്രവേശിക്കുന്ന താങ്കൾക്ക് എല്ലാവിധ ഭാവുകങ്ങളും നേരുന്നു . ഞാൻ താങ്കളെ ഏറെ സ്നേഹിക്കുന്നു " , ഇൻസ്റ്റഗ്രാം പോസ്റ്റിൽ മെസി വ്യക്തമാക്കി . നെയ്മർക്കൊപ്പമുള്ള കളിക്കളത്തിലെ നിമിഷങ്ങളുടെ വീഡിയോയ്ക്കൊപ്പമാണ് മെസിയുടെ പോസ്റ്റ് . നെയ്മറുടെ പിഎസ്ജിയിലേക്കുള്ള മാറ്റം സ്ഥിരീകരിക്കുന്നതാണ് മെസിയുടെ സന്ദേശം . പരിശീലനത്തിനെത്തിയപ്പോഴാണ് നെയ്മർ ക്ലബ്ബ് വിടുന്ന കാര്യം സഹതാരങ്ങളെ അറിയിച്ചതെന്ന് ബാഴ്സ വക്താവ് പറഞ്ഞു . പരിശീലനത്തിൽ നിന്ന് വിട്ടു നിൽക്കാനുള്ള അനുവാദവും പരിശീലകൻ നെയ്മർക്ക് നൽകിയെന്നും വക്താവ് പറഞ്ഞു . 260 മില്യൺ ഡോളറിന്റെ റെക്കോർഡ് തുകയ്ക്കാണ് നെയ്മർ ബാഴ്സയിൽ നിന്ന് ഫ്രഞ്ച് ക്ലബായ പിഎസ്ജിയിലേക്ക് പോകുന്നത് . 2013ൽ ബ്രസീൽ ക്ലബ്ബ് സാന്റോസിൽ നിന്ന് ബാഴ്സയിലെത്തിയ നെയ്മർ ടീമിനൊപ്പം രണ്ട് ലാ ലിഗ കിരീടങ്ങളിലും ഒരു ചാമ്പ്യൻസ് ലീഗ് കിരീടത്തിലും പങ്കാളിയായി . ബാഴ്സയിൽ പലപ്പോഴും മെസിയുടെയും സുവാരസിന്റെയും നിഴലിലായിരുന്നു ബ്രസീൽ സൂപ്പർ താരം


സമൂഹമാധ്യമങ്ങളിൽ പ്രചരിക്കുന്ന വ്യാജവാർത്തകൾക്കെതിരെ പശ്ചിമ ബം ഗാൾ പുതിയ നിയമം കൊണ്ടുവരുന്നു . രാജ്യത്തിന്റെ വിവിധ ഭാ ഗങ്ങളിൽ ഇത്തരം വാർത്തകൾ സൃഷ്ടിച്ച ഗുരുതരമായ പ്രതിസന്ധികളെ കണക്കിലെടുത്താണ് ഈ തീരുമാനം . വ്യാജവാർത്തകൾ പ്രചരിപ്പിക്കുന്നവർക്കെതിരെയുള്ള ശിക്ഷാ നടപടികൾ കൂടുതൽ കടുത്തതാക്കുമെന്നും ആഭ്യന്തരകുപ്പിലെ ഉദ്യോ ഗസ്ഥൻ വ്യക്തമാക്കുന്നു . ഇതിനായി മുൻകാല കുറ്റവാളികളുടെ ഒരു ലിസ്റ്റ് തയ്യാറാക്കുകയും നിയമത്തിൽ ഭേദ ഗതി വരുത്തുകയും ചെയ്യും . കഴിഞ്ഞ രണ്ടു വർഷങ്ങളായി സംസ്ഥാനത്ത് ഇത്തരം വ്യാജവാർത്തകൾ വർദ്ധിച്ചുകൊണ്ടിരിക്കുകയാണ് . ഝാർഖണ്ഡിലെ ഷില്ലോം ഗ് , ആസ്സാമിലെ കർബി അങ്ലോങ് എന്നിവിടങ്ങളിൽ നടന്ന സംഭവങ്ങളെ ഗുരുതരമായി പരി ഗണിച്ചാണ് സർക്കാർ ഈ തീരുമാനത്തിലെത്തിച്ചേർന്നിരിക്കുന്നത് . കഴിഞ്ഞ ദിവസമാണ് ഝാർഖണ്ഡിൽ കുട്ടികളെ തട്ടിക്കൊണ്ടുപോകുന്നവരെന്ന് സംശയിച്ച് രണ്ട് യുവാക്കളെ ആൾക്കൂട്ടം തല്ലിക്കൊന്നത് . അതുപോലെ തന്നെ മറ്റൊരു യുവാവിനെയും ആൾക്കൂട്ടം മർദ്ദിച്ച് കൊന്നിരുന്നു . എന്നാൽ മരിച്ച ഇവരൊന്നും തന്നെ ആരോപിക്കുന്നത് പോലെ കുറ്റവാളികളായിരുന്നില്ല . വാട്ട്സ് ആപ്പ് ഗ്രൂപ്പിൽ വന്ന മെസ്സേജിന്റെ അടിസ്ഥാനത്തിലാണ് ഇവർ കുട്ടികളെ തട്ടിയെടുക്കാൻ വന്നവരാണെന്ന് കരുതി ആൾക്കൂട്ടം കൊലപ്പെടുത്തിയത് . വ്യാജവാർത്തകൾ , മോർഫ് ചെയ്ത ചിത്രങ്ങൾ , സമൂഹ മാധ്യമങ്ങളിൽ പോസ്റ്റ് ചെയ്യപ്പെടുന്ന ചിത്രങ്ങൾ ഇവയുടെ എല്ലാം കാര്യത്തിൽ കൃത്യമായ നീരിക്ഷണം നടത്താനാണ് സർക്കാരിന്റെ തീരുമാനം . ജനങ്ങൾക്ക് ഇവയെല്ലാം വളരെ ബുദ്ധിമുട്ടുണ്ടാക്കുന്നുണ്ട് . വ്യാജവാർത്തകൾ ജനങ്ങളെ ഭയപ്പെടുത്തുകയും ഭീതിപ്പെടുത്തുകയും ചെയ്യുന്ന സാഹചര്യമാണ് സംസ്ഥാനത്ത് നിലനിൽക്കുന്നത് . അതിനാൽ വ്യാജ ട്വിറ്റർ അക്കൌണ്ടുകളും ഫേസേബുക്ക് പേജുകളും തിരിച്ചറിയാനുള്ള അന്വേഷണത്തിലാണ് പൊലീസ് . അതുപോലെ വർ ഗീയതയെ പ്രോത്സാഹിപ്പിക്കുന്നതും കലാപത്തിന് ആഹ്വാനം ചെയ്യുന്നതുമായ സോഷ്യൽ മീഡിയ സന്ദേശങ്ങളും അവയുടെ ഉറവിടങ്ങളും കണ്ടെത്തി തക്കതായ നിയമനടപടികൾഡ സ്വീകരിക്കുന്നതാണെന്നും പൊലീസ് വ്യക്തമാക്കി .


തമിഴ് നടൻ അർജുൻ സർജക്കെതിരെ മീ ടൂ ആരോപണവുമായി തമിഴ്നടി ശ്രുതി ഹരിഹരൻ . അർജുൻ നായകനായ നിബുണൻ എന്ന സിനിമയുടെ ചിത്രീകരണത്തിന് ഇടെയായിരുന്നു സംഭവമെന്ന് ശ്രുതി വിശദമാക്കുന്നു . ചെറിയ പ്രായത്തിൽ ചിലരിൽ നിന്ന് മോശം അനുഭവം ഉണ്ടായിട്ടുള്ള ആളാണ് ഞാൻ . മിക്ക സ്ത്രീകൾക്കും സമാനമായ അനുഭവം നേരിട്ടിട്ടുണ്ടാകും . മിക്ക സാഹചര്യങ്ങളിലും നിശബ്ദ്ധയാക്കപ്പെടുകയോ ഭയപ്പെടുകയോ ചെയ്യേണ്ടി വരുന്ന അനുഭവം സ്ത്രീകൾക്ക് നേരിടാനുള്ള സാധ്യതകൾ ഏറെയാണ് . അഭിനയിക്കാൻ ആരംഭിച്ചപ്പോൾ നിരവധി വെല്ലുവിളികൾ നേരിടേണ്ടി വന്നിട്ടുണ്ട് . എന്നാൽ ഞാൻ അടക്കമുള്ള സിനിമാ മേഖലയിലെ പല സമീപനങ്ങളെക്കുറിച്ചും അതീവ വിഷമത്തോടെയാണ് ഇവിടെ വെളിപ്പെടുത്തുന്നത് . എന്റെ സ്വപ്നങ്ങളെ എത്തിപ്പിടിക്കാൻ സഹായിച്ചിട്ടുള്ള വൈവിധ്യങ്ങളായ അവസരം നൽകുകയും ചെയ്തിട്ടുള്ള ഒരു തൊഴിലിടമായിരു്നനു സിനിമ . എന്നാൽ അതിഭീകരമായി അപമാനിക്കപ്പെട്ടതായും പേടിക്കുകയും സുരക്ഷിതയല്ലെന്നും തോന്നുന്ന രീതിയിലുള്ള പെരുമാറ്റം നടൻ അർജുനിൽ നിന്ന് ഉണ്ടായിയെന്ന് ശ്രുതി ഹരിഹരൻ ഫേസ്ബുക്കിൽ വിശദമാക്കുന്നു . അവസരം തേടിയെത്തുമ്പോൾ മുതൽ നേരിടുന്ന ഒരു വാക്കാണ് സഹകരിക്കു ഇല്ലെങ്കിൽ അവസരം മറ്റൊരാൾക്ക് നൽകുമെന്നതെന്നും ശ്രുതി പറയുന്നു . എന്നാൽ അത്തരം അതിക്രമങ്ങൾ ഒന്നും നേരിടാതെയാണ് സിനിമയിൽ തനിക്ക് എവസരം കിട്ടിയതെന്നും നടി പറയുന്നു . എന്നാൽ 2016 ന്റെ അവസാനത്തോടെയാണ് ഞെട്ടിക്കുന്ന രീതിയിലുള്ള പ്രതികരണം മുതിർന്ന നടനായി അർജുനിൽ നിന്ന് ഉണ്ടായത് . ആ ഞെട്ടലിൽ നിന്ന് വിമുക്തയാവാൻ ഏറെ സമയമെടുത്തെന്നും ശ്രുതി പറയുന്നു . അർജുൻ സർജയുടെ നിരവധി ചിത്രങ്ങൾ കണ്ടിട്ടുള്ള തനിക്ക് അദ്ദേഹത്തിന് ഒപ്പം അഭിനയിക്കാൻ സാധിക്കുകയെന്നത് ഒരു സ്വപ്നം പോലെയാണ് തോന്നിയത് . ഷൂട്ടിങ്ങിന്റെ ആദ്യ ദിവസങ്ങൾ സാധാരണമായിരുന്നു . ആ ചിത്രത്തിൽ അദ്ദേഹത്തിന്റെ ഭാര്യയുടെ വേഷമായിരുന്നു തനിക്ക് ഉണ്ടായിരുന്നത് . ഒരു സീനിൽ അഭിനയിക്കുന്നതിന് മുൻപ് എന്റെ അനുവാദം കൂടാതെ അർജുൻ തന്നെ കെട്ടിപ്പിടിച്ചു . അതിന് ശേഷം ഇങ്ങനെ ചെയ്താൽ കൂടുതൽ നന്നാവില്ലേയെന്ന് അർജുൻ സംവിധായകനോട് ചോദിക്കുകയും ചെയ്തു . പെട്ടന്ന് ഉണ്ടായ സംഭവത്തിൽ താൻ ഞെട്ടി , അങ്ങേയറ്റം അപമാനിക്കപ്പെട്ടത് പോലെ തോന്നി . സാധാരണ ഒരോ സീനിലും റിഹേഴ്സൽ പതിവാണ് . ഇത് നടന്നത് ആ സീനിന്റെ റിഹേഴ്സൽ നടക്കുന്നതിന് മുൻപായിരുന്നുവെന്നും ശ്രുതി കൂട്ടിച്ചേർക്കുന്നു . ഷൂട്ടിങിനുണ്ടായിരുന്നു ഏകദേശം അൻപതോളം ആളുകളുടെ മുൻപിൽ വച്ചായിരുന്നു ആ സംഭവമെന്നും ശ്രുതി വെളിപ്പെടുത്തുന്നു .


മണ്ണിന് മണമുണ്ടോ എന്ന് ഒരു കുട്ടി ഒരു അധ്യാപകനോട് ചോദിക്കുന്നു . കുട്ടിക്കാലത്ത് മണ്ണിൽ കളിച്ചുവളർന്ന അധ്യാപകന് പക്ഷേ മുതിർന്ന കാലത്ത് അതിനുള്ള ഉത്തരം നൽകാനാകുന്നില്ല . ആ ചോദ്യം അധ്യാപകനെ അസ്വസ്ഥനാക്കുന്നു . ഇന്നത്തെ കാലത്ത് നമ്മളെ എല്ലാവരെയും അസ്വസ്ഥനാക്കേണ്ട ചോദ്യം . സുഹൃദ് സദസ്സിലും ഇന്റർനെറ്റിലും ഒക്കെ ഉത്തരത്തിനായി പരതിയെങ്കിലും നിരാശയായിരുന്നു ഫലം . ഒടുവിൽ കുട്ടി തന്നെ ആ ചോദ്യത്തിന് ഉത്തരം കണ്ടെത്തുകയാണ് . ലോക പരിസ്ഥിതി ദിനത്തിൽ , മണ്ണിനെ അറിഞ്ഞു വളരാൻ പ്രേരിപ്പിക്കുന്ന ഹ്രസ്വചിത്രമാണ് മൺവെട്ടം . ജയേഷ് മമ്പാടിന്റേതാണ് കഥ . അനിൽ കൊച്ചുമത്തായി ആണ് മൺവെട്ടം നിർമ്മിച്ചിരിക്കുന്നത് . അനിൽ മത്തായി തന്നെയാണ് പ്രധാന കഥാപാത്രത്തെയും അവതരിപ്പിച്ചിരിക്കുന്നത് . മിംഗിൾ മോഹനാണ് ഛായാഗ്രഹണം നിർവഹിച്ചിരിക്കുന്നത് .


കായിക പ്രേമികൾ കാത്തിരുന്ന പോരാട്ടത്തിൽ ഇന്ത്യൻ ആക്രമണത്തെ പ്രതിരോധിച്ച് പാക് മധ്യനിര . 3 റൺസ് ചേർക്കുന്നതിനിടെ ഓപ്പണർമാരെ നഷ്ടമായ പാക്കിസ്ഥാനെ ബാബർ അസമും ഷൊയിബ് മാലിക്കും ചേർന്ന് കരകയറ്റുന്നു . അർധ സെഞ്ചുറി കൂട്ടുകെട്ട് പടുത്തുയർത്തിയ ഇരുവരും ഇന്ത്യൻ ബൌളർമാർക്ക് മേൽ ആധിപത്യം ഉറപ്പിക്കാനുള്ള ശ്രമത്തിലാണ് . നേരത്തെ ആദ്യ നാല് ഓവറുകളിൽ തന്നെ പാക്കിസ്ഥാൻറെ രണ്ട് ഓപ്പണർമാരെയും ഇന്ത്യ കൂടാരം കയറ്റിയിരുന്നു . തകർപ്പൻ പ്രകടനം പുറത്തെടുത്ത ഭുവനേശ്വർ കുമാറാണ് ഇമാമുൾ ഹഖിനെയും ഫഖർ സമാനെയും പറഞ്ഞയച്ചത് . രണ്ട് റൺസ് നേടിയ ഇമാമിനെ ഭുവി ധോണിയുടെ കൈകളിലെത്തിക്കുകയായിരുന്നു . റൺസ് കണ്ടെത്താൻ വിഷമിച്ച ഫഖർ സമാനാകട്ടെ ഭുവിയ്ക്കെതിരെ കൂറ്റനടിക്ക് ശ്രമിച്ച് ചാഹലിൻറെ കൈകളിൽ വിശ്രമിക്കുകയായിരുന്നു . ടോസ് നേടിയ പാക്കിസ്ഥാൻ ബാറ്റിംഗ് തിരഞ്ഞെടുക്കുകയായിരുന്നു . ഒടുവിൽ വിവരം ലഭിക്കുമ്പോൾ പാക്കിസ്ഥാൻ 16 ഓവറിൽ 2 വിക്കറ്റിന് 60 റൺസ് എന്ന നിലയിലാണ് . ബാബർ അസം 32 ഉം ഷൊയിബ് മാലിക്ക് 26 ഉം റൺസ് നേടി ക്രീസിലുണ്ട് .


വാട്സ്ആപ് സ്റ്റിക്കറുകൾ ഉടൻ ആപ്പിൽ പ്ലേ സ്റ്റോറിൽ നിന്ന് ഡീലീറ്റ് ചെയ്യപ്പെടുമെന്ന് സൂചന . ആപ്പുകളുടെ കാര്യത്തിൽ ആപ്പിൾ പിന്തുടരുന്ന നയങ്ങൾക്ക് വിരുദ്ധമായാണ് ഇത്തരം സ്റ്റിക്കർ ആപ്ലിക്കേഷനുകൾ പ്രവർത്തിക്കുന്നതെന്നതാണ് കാരണം . വാട്സ്ആപ് ഫീച്ചറുകളെക്കുറിച്ച് വാർത്തകൾ നൽകുന്ന ചില വെബ്സൈറ്റുകളാണ് പുതിയ റിപ്പോർട്ട് പ്രസിദ്ധീകരിച്ചത് . ഒരേ സ്വഭാവത്തിലുള്ള നിരവധി സ്റ്റിക്കർ ആപ്ലിക്കേഷനുകൾ ഇപ്പോൾ ആപ്സ് സ്റ്റോറിലുള്ളത് . അവ ഏതാണ്ട് സമാന ഉപയോഗമുള്ളവയുമാണ് . സ്റ്റിക്കറുകൾ നിർമ്മുന്ന മറ്റ് ആപ്ലിക്കേഷനുകളെ സപ്പോർട്ട് ചെയ്യാനുള്ള തീരുമാനം കഴിഞ്ഞ മാസമാണ് വാട്സ്ആപ് പ്രഖ്യാപിച്ചത് . ഇതനുസരിച്ച് ആൺട്രോയിഡിലും ഐഒഎസിലും സ്വന്തം സ്റ്റിക്കർ ആപുകൾ പ്രസിദ്ധീകരിക്കാനും വാട്സ്ആപ് ആഹ്വാനം ചെയ്തിരുന്നു . ഉപയോക്തക്കാൾക്ക് ഇഷ്ടമുള്ള ആപുകൾ ഡൌൺലോഡ് ചെയ്ത് സ്റ്റിക്കർ നിർമ്മിച്ച് വാട്സ്ആപ് വഴി അയക്കാൻ കഴിയും . വാട്സ്ആപിന്റെ ഈ പ്രഖ്യാപനത്തിന് ശേഷം നിരവധി സ്റ്റിക്കർ ആപുകൾ ആപ്പിൾ ആപ് സ്റ്റോറിൽ ഇടംപിടിച്ചു . എന്നാൽ മറ്റ് ആപുകളെ ആശ്രയിച്ച് മാത്രം പ്രവർത്തിക്കുന്ന ആപ്ലിക്കേഷനുകൾ അനുവദിക്കാനാവില്ലെന്നാണ് ആപ്പിളിന്റെ വാദം . ആപ്പിളിൽ നിന്നോ വാട്സാആപ്പിൽ നിന്നോ ഇക്കാര്യത്തിൽ ഔദ്ദ്യോഗികമായ വിശദീകരണമൊന്നും ലഭ്യമായിട്ടില്ല .


എൽജിയുടെ ഫ്ലാഗ്ഷിപ്പ് മോഡൽ എൽജി വി30 പ്ലസ് ഇന്ത്യയിൽ . ആമസോൺ ഇന്ത്യവഴി മാത്രമാണ് ഈ ഫോണിൻറെ വിൽപ്പന . 44 , 990 രൂപയാണ് ഈ ഫോണിൻറെ വില . പുതിയ 6 ഇഞ്ച് ഫുൾ സ്ക്രീൻ ബേസ്വെസ് ഡിസ്പ്ലേയാണ് ഫോണിനുള്ളത് . സിൽവർ , ബ്ലാക്ക് കളറുകളിലാണ് ഫോൺ ഇപ്പോൾ ഇന്ത്യയിൽ ലഭ്യമാകുന്നത് . ഇപ്പോൾ ഫോൺ വാങ്ങുന്നവർക്ക് വൺ ടൈം സ്ക്രീൻ റീപ്ലേസ്മെൻറ് ഓഫറും എൽജി നൽകും . ഒപ്പം 6400 രൂപ വില വരുന്നു വയർലെസ് ചാർജ്ജറും , ഇൻ ആപ്പ് കണ്ടൻറും ഫോണിന് ഒപ്പം ലഭിക്കും . എൽജി വി30 പ്ലസ് 18:9 അനുപാതത്തിലുള്ള ഡിസ്പ്ലേയാണ് നൽകുന്നത് . വി20 എന്ന ഫോണിൻറെ പിൻഗാമിയായ ഈ ഫോണിൻറെ ഡിസ്പ്ലേ ഒഎൽഇഡി പാനലാണ് . ഫുൾവിഷൻ എന്നാണ് എൽജി ഫോണിൻറെ ഡിസ്പ്ലേയെ വിശേഷിപ്പിക്കുന്നത് . 6ഇഞ്ച് ക്യൂഎച്ച് . ഡി പി - ഒഎൽഇഡി സ്ക്രീനുള്ള ഫോണിൻറെ റെസല്യൂഷൻ 2880x1440 പിക്സലാണ് . ആൻഡ്രോയ്ഡ് ന്യൂഗട്ട് ആണ് ഇതിലെ ഓപ്പറേറ്റിംഗ് സിസ്റ്റം . ഒറീയ അപ്ഡേറ്റ് ഈ ഫോണിന് ലഭ്യമാണ് എന്നാണ് സൂചന . ഒപ്പം ഗൂഗിളിൻറെ ഡേ ഡ്രീം വിആർ പ്ലാറ്റ്ഫോമിൽ തീർത്ത ഫോൺ ആണ് എൽജി വി30 പ്ലസ് . ഫോണിൻറെ പ്രോസസ്സർ ശേഷി 2.45 ജിഗാഹെർട്സാണ് , ഒക്ടാകോർ ക്യൂയൽകോം സ്നാപ് ഡ്രാഗൺ 835 പ്രോസ്സസറാണ് ഇതിൽ ഉപയോഗിച്ചിരിക്കുന്നത് . റാം ശേഷി 4ജിബിയാണ് . 2ടിബി വരെ എസ്ഡി കാർഡ് ഉപയോഗിച്ച് മെമ്മറി വർദ്ധിപ്പിക്കാം . പിന്നിൽ ഇരട്ട ക്യാമറയുമായി എത്തുന്ന ഫോണിൻറെ ഒരു സെൻസർ 16 എംപിയും , രണ്ടാമത്തെ ക്യാമറ 13 എംപിയുമാണ് . മുന്നിലെ ക്യാമറ 5 എംപിയാണ് . 3 , 300എംഎഎച്ചാണ് ഫോൺ ബാറ്ററി ശേഷി .


ഇന്ത്യൻ ഓപ്പണർ ശിഖർ ധവാൻ വെള്ളക്കുപ്പായത്തിൽ അത്ര നല്ല ഫോമിലല്ല . ഇതോടെ ഓസ്ട്രേലിയക്കെതിരായ ടെസ്റ്റ് പരമ്പരക്കുള്ള 18 അംഗ ടീമിൽ നിന്ന് താരം പുറത്തായി . ധവാൻ ഇല്ലാതെയാണ് ടീം ഇന്ത്യ ഓസ്ട്രേലിയയിലേക്ക് പറന്നത് . മൌനത്തിനൊടുവിൽ ടീമിൽ നിന്ന് പുറത്തായതിൽ പ്രതികരിച്ചിരിക്കുകയാണ് ധവാൻ . ടെസ്റ്റ് ടീമിൽ നിന്ന് പുറത്തായതിൽ ചെറിയ നിരാശയുണ്ട് . എന്നാൽ കാര്യങ്ങളെ പോസിറ്റീവായാണ് കാണുന്നത് . പരിശീലനം ആസ്വദിക്കാനും ഫിറ്റായിരിക്കാനും എനിക്ക് സമയം ലഭിക്കുന്നു . കാര്യങ്ങളെല്ലാം അനുകൂലമാകുമെന്ന പ്രതീക്ഷയിലാണെന്നും ധവാൻ പറഞ്ഞു . ടീമിലില്ലെങ്കിലും ഓസ്ട്രേലിയിൽ ഇന്ത്യൻ ടീമിൻറെ ജയസാധ്യതകളെക്കുറിച്ചും ധവാൻ മനസുതുറന്നു . ഓസ്ട്രേലിയയിൽ ടെസ്റ്റ് പരമ്പര ജയിക്കാനുള്ള സുവർണാസരമാണിത് . ബാറ്റിംഗിലും ബൌളിംഗിലും ഫീൽഡിംഗിലും മികച്ച പ്രകടനമാണ് ഇന്ത്യൻ ടീം കാഴ്ച്ചവെക്കുന്നത് . സ്ഥിരത പുലർത്തിയാൽ ഓസ്ട്രേലിയയെ തോൽപിക്കാൻ മികച്ച അവസരമാണിതെന്നും ധവാൻ പറഞ്ഞു . അഡ്ലെയ്ഡിൽ ഡിസംബർ ആറിനാണ് നാല് ടെസ്റ്റുകളുടെ പരമ്പരയിലെ ആദ്യ മത്സരം ആരംഭിക്കുന്നത് .


ഏറെ ആരാധകരുള്ള ക്രിക്കറ്റ് താരമാണ് വിരാട് കൊഹ് ലിയെങ്കിലും പലപ്പോഴും താരം ട്രോളർമാരുടെ ഇരയാകാറുണ്ട് . എന്നാൽ താരത്തെ പരിഹസിച്ച ആസ് ട്രേലിയൻ മാധ്യമ പ്രവർത്തകന് ട്വിറ്ററിൽ കൊഹ് ലി ആരാധകരിൽ നിന്ന് കണക്കിന് പണി കിട്ടി . ഞെട്ടലോടെ നിൽക്കുന്ന കൊഹ് ലിയുടെ ഫോ ട്ടോ സഹിതമായിരുന്നു ജേണലിസ് റ്റ് ഡെന്നീസ് ഫ്രീഡ് മാൻറെ ട്വിറ്റർ പോസ് റ്റ് . ബാറ്റ് ചെയ്യാൻ ഇറങ്ങിവരു മ്പോൾ ബാളുമായി നിൽക്കുന്ന ആമിറി നെ കണ്ട കൊഹ് ലി എന്ന രീതിയിൽ പരിഹസിച്ചുകൊണ്ടുള്ള അടിക്കുറിപ്പോടെയായിരുന്നു പോസ് റ്റ് . ഹാസ്യാത്മക അധിക്ഷേപം ആണെങ്കിലും ഫ്രീഡം അങ്ങനെ ‘ഫ്രീ’ ആയിട്ട് വി ടേണ്ടെന്ന് കൊഹ് ലി ആരാധകർ തീരുമാനിച്ചുകാണും . അതിരൂക്ഷ പരാമർശവുമായി ആരാധകർ മാധ്യമപ്രവർത്തക നെതിരെ രംഗത്ത് വന്നു . ഇന്ത്യയെ ലോകകപ്പിൽ ഒാരോ തവണ നേരിടു മ്പോഴുള്ള പ്രതികരണം ആണിതെന്നായിരുന്നു ഒരാളുടെ മുനവെച്ചുള്ള മറുപടി . കൊഹ് ലി ബാറ്റ് ചെയ്യാൻ വരു േമ്പാൾ ഇയാൾക്കെതിരെ ഏത് പന്ത് എറിയണമെന്ന് ആസ് ട്രേലിയൻ താരങ്ങൾക്ക് അറിയില്ല , പാവം ഒാസിസ് എന്നായിരുന്നു ഒരാളുടെ പ്രതികരണം . പ്രതികരണങ്ങളുടെ വേലിയേറ്റമാണ് പിന്നീട് ജേണലിസ് റ്റ് നേരിട്ടത് .


പെട്രോൾ ഡീസൽ വിലയിൽ സമീപദിവസങ്ങളിൽ സംഭവിച്ചത് വലിയ വില വർദ്ധനവ് . പെട്രോൾ വില കൊച്ചിയിൽ 80 രൂപ കടന്നു . നഗരപരിധിക്കു പുറത്തു വില 81 രൂപയായി . 16 പൈസയാണ് ഇന്നു കൂടിയത് . ഡീസൽവില നഗരത്തിൽ 74 രൂപയ്ക്കടുത്തെത്തി . 15 പൈസ ഇന്നു മാത്രം ഉയർന്നു . തിരുവനന്തപുരം , കോഴിക്കോട് നഗരങ്ങളിൽ പെട്രോൾ വില 81 രൂപയ്ക്കു മുകളിലെത്തി . ഈ ജില്ലകളിൽ ഡീസൽവില 74 രൂപയ്ക്ക് മുകളിലും . രാജ്യാന്തര വിപണിയിൽ അസംസ്കൃത എണ്ണവില ഉയരുന്നതാണു കാരണം . ബ്രെൻഡ് ക്രൂഡിൻറെ വില ബാരലിന് 79 ഡോളറിലെത്തി . രൂപയുടെ മൂല്യം ഇടിയുന്നതിനാൽ ഇറക്കുമതിച്ചെലവേറുന്നതും ഇന്ധനവിലർധനയ്ക്കു കാരണമാകുന്നുണ്ട് . ഇന്ധനവില ഏറ്റവും കുറവുള്ള ദില്ലിയിൽ ഇന്നലെ പെട്രോൾ , ഡീസൽ വിലകൾ റെക്കോർഡിലെത്തിയിരുന്നു . കഴിഞ്ഞ നാലു ദിവസവും വില ഉയർന്നു . 26 നു പെട്രോൾ വില 11 പൈസയും ഡീസൽ വില 14 പൈസയും കൂടി . ഈ മാസം ആദ്യ ആഴ്ചയിൽ ഡീസൽ വിലയിൽ 78 പൈസ കൂടിയിരുന്നു . 68 പൈസ പെട്രോൾ വിലയും ഉയർന്നു . ജൂലൈയിൽ ഡീസൽവില 50 പൈസയാണ് ഉയർന്നതെങ്കിൽ ഈ മാസം രണ്ടര രൂപയോളം വർധിച്ചു . പെട്രോൾ വിലയിലും രണ്ടു രൂപയുടെ വർധന ഓഗസ്റ്റിൽ ഇതുവരെയുണ്ട് . പ്രളയ ദിനങ്ങളിലും വില നേരിയ തോതിൽ വർധിച്ചിരുന്നു . ഓഗസ്റ്റിൽ ഇതുവരെ , ഒരു പൈസയുടെ കുറവുപോലും ഇന്ധന വിലയിൽ ഉണ്ടായിട്ടില്ല എന്നതും ശ്രദ്ധേയമാണ് . കേരളത്തിലെ പ്രധാന കേന്ദ്രങ്ങളിലെ ഇന്ധന വില ഇങ്ങനെയാണ് കൊച്ചി - പെട്രോൾ – 80.06 , ഡീസൽ - 73.41 . കോഴിക്കോട് - പെട്രോൾ - 80.85 ഡീസൽ - 74.15 . തിരുവനന്തപുരം - പെട്രോൾ 80.84 ഡീസൽ - 74.15


തെന്നിന്ത്യൻ നടി എമി ജാക്സൺ സ്വവർഗാനുരാഗിയാണോ എന്നതാണ് ആരാധകർക്കിടയിലെ ഇപ്പോഴത്തെ ചൂടുള്ള ചർച്ച . എമിയുടെ കൂട്ടുകാരി ട്വിറ്ററിൽ പങ്കുവച്ച ചിത്രമാണ് ഇത്തരമൊരു ചർച്ചയ്ക്ക് വഴി തെളിച്ചത് . വൈഫി എന്നാണ് എമിയെ ബ്രിട്ടീഷ് മോഡൽ നീലം ഗിൽ വിശേഷിപ്പിച്ചത് . ഒപ്പം ബ്രൈഡ് ഇമോജി കൂടി നൽകിയതോടെ ഇരുവരും സ്വവർഗാനുരാഗികളാണെന്ന് ഉറപ്പിച്ചിരിക്കുകയാണ് ആരാധകർ . നേരത്തേ നീലിനൊപ്പം നിൽക്കുന്ന ചിത്രം പങ്കുവച്ച എമി വൈഫ് ലൈഫ് എന്നും കുറിച്ചിരുന്നു . പ്രമുഖ ബ്രാൻറുകളുടെയെല്ലാം മോഡലാണ് 23കാരിയായ നീലം . വിയന്നയിൽ നടന്ന ലൈഫ് ബോൾ ഇവൻറിൽ പങ്കെടുക്കവെ എടുത്ത ചിത്രങ്ങളാണ് ട്വിറ്ററിൽ പങ്കുവച്ചത് . അതേസമയം ബിസിനസ്സുകാരനായ ബ്രിട്ടീഷ് വംശജൻ ജോർജ് പനായോട്ടുമായി താരം പ്രണയത്തിലാണെന്ന അഭ്യൂഹങ്ങളുമുണ്ട് . പ്രണയ ദിനത്തിന്റെ അന്ന് ആശംസകളോടൊപ്പം ജോർജിന്റെ ഫോട്ടോയും എമി ആരാധകർക്കായി പങ്കുവച്ചിരുന്നു . ഇതോടെയാണ് ഇരുവരും പ്രണയത്തിലാണെന്ന അഭ്യൂഹങ്ങൾ ശക്തമാകുന്നത് .


ബജറ്റ് ഫോണുകളുടെ വലിയ നിര തന്നെയാണ് മൊബൈൽ നിർമ്മാതാക്കൾ ഈ വർഷം ഇന്ത്യയിൽ ഒരുക്കിയിരിക്കുന്നത് . ഷവോമി , ഹോണർ , നോക്കിയ എന്നിവർ ബജറ്റ് ഫോൺ ശ്രേണിയിൽ പുതിയ മോഡലുകൾ അവതരിപ്പിച്ചിട്ടുണ്ട് . ഏത് ഫോണാണ് മികച്ചത് എന്ന് തീരുമാനിക്കാൻ ഉപഭോക്താക്കൾക്ക് ബുദ്ധിമുട്ടാകും വിധം വിപണിയിൽ സ്മാർട്ഫോണുകളുടെ ബാഹുല്യമാണുള്ളത് . അതിനാൽ തന്നെ ഒന്ന് ശ്രദ്ധിച്ചാൽ കീശ കാലിയാക്കാതെ മികച്ച സൌകര്യമുള്ള സ്മാർട്ഫോൺ സ്വന്തമാക്കാം . 13 , 000 രൂപക്ക് താഴെയുള്ള ബജറ്റ് ഫോണുകളുടെ ലിസ്റ്റാണ് താഴെ നൽകിയിരിക്കുന്നത് . എച്ച്എംഡി ഗ്ലോബൽ അവതരിപ്പിച്ച ഏറ്റവും പുതിയ ബജറ്റ് ഫോണാണ് നോക്കിയ 5.1 പ്ലസ് . മികച്ച ഡിസൈനിലുള്ള ഫോണിന് യുഎസ്ബി ടൈപ്പ് - സി പോർട്ടാണ് ഉള്ളത് . ഗ്ലാസ്സ് ബോഡിയുള്ള ഫോൺ ഒറ്റ കൈ കൊണ്ട് വളരെ എളുപ്പത്തിൽ ഉപയോഗിക്കാവുന്ന തരത്തിലാണ് ഡിസൈൻ ചെയ്തിരിക്കുന്നത് . മിഡീയടെക് ഹെലിയോ പി60 പ്രോസ്സസർ , 13 എംപി + 5എംപി ക്യാമറ എന്നിവയാണ് നോക്കിയ 5.1ന്റെ സൌകര്യങ്ങൾ . രണ്ട് വർഷത്തേക്ക് സ്ഥിരമായി സോഫ്റ്റ്വെയർ അപ്ഡേറ്റകളും , മൂന്ന് വർഷത്തേക്ക് സെക്യൂരിറ്റി അപ്ഡേറ്റും നോക്കിയ ഉറപ്പ് നൽകുന്നുണ്ട് . 3 ജിബി റാം / 32 ജിബി സ്റ്റോറേജ് സൌകര്യമുള്ള നോക്കിയ 5.1 പ്ലസിന് 10,499 രൂപയാണ് വില അസ്യുസ് കമ്പനി വൺപ്ലസുമായി മത്സരിക്കുമ്പോൾ നേട്ടമാകുന്നത് ഉപഭോക്താകൾക്കാണ് . തായ്വാനീസ് കമ്പനിയായ അസ്യുസ് അവതരിപ്പിച്ച മികച്ച ബജറ്റ് ഫോണാണ് അസ്യുസ് സെൻഫോൺ മാക്സ് പ്രോ എം1 . ആൻഡ്രോയിഡ് യുഐ , സ്നാപ്ഡ്രാഗൺ 636 പ്രോസ്സസർ എന്നിവയാണ് അസ്യുസ് സെൻഫോണിന് കരുത്തേകുന്നത് . 5 . 99 ഇഞ്ച് ഫുൾ എച്ച്ഡി ഡിസ്പ്ളെ , 5000 എംഎഎച്ച് ബാറ്ററി എന്നിവയാണ് അസ്യുസ് സെൻഫോൺ മാക്സ് പ്രോവിന്റ സ്പെസിഫിക്കേഷൻസ് . അസ്യുസ് സെൻഫോൺ മാക്സ് 4ജിബി റാം , 64 ജിബി സ്റ്റോറേജ് മോഡലിന് 12,999 രൂപയാണ് വില നോച്ചെഡ് ഡിസ്പ്ളെയോടെ വിപണിയിലെത്തിയ ബജറ്റ് ഫോണാണ് ഷവോമി റെഡ്മി 6 പ്രോ . നീളമുള്ള ഡിസൈനാണ് റെഡ്മി 6 പ്രോവിന്റേത് . 5 . 84 ഇഞ്ച് ഫുൾ എച്ച്ഡി ഡിസ്പ്ളെ , 13 എംപി + 5 എംപി റിയർ ക്യാമറ , ക്യുവൽകോം സ്നാപ്ഡ്രാഗൺ 625 പ്രോസ്സസർ എന്നിവയാണ് ഷവോമി റെഡ്മി 6 പ്രോവിന്റെ . 3 ജിബി റാം / 32 ജിബി സ്റ്റോറേജ് ഓപ്ഷൻ ഷവോമി റെഡ്മി 6 പ്രോവിന് 10,999 രൂപയും , 4ജിബി / 64ജിബി സ്റ്റോറേജ് ഫോണിന് 12,999 രൂപയുമാണ് വില ക്ലാസിക് ഡിസൈനാണ് ഹോണറിന്റെ പ്രത്യേകത . 5 . 84 ഇഞ്ച് എച്ഡി ഡിസ്പ്ളെ , 13 എംപി + 2 എംപി പിൻ ക്യാമറ , 3000 എംഎഎച്ച് ബാറ്ററി എന്നിവയാണ് ഹോണറിന്റെ പ്രത്യേകത . മികച്ച ഡിസ്പ്ളെയാണ് ഹോണർ എൻ 9ന്റെ പ്രത്യേകത . 3ജിബി റാം / 32ജിബി സ്റ്റോറേജ് മോഡൽ ഹോണർ 9എന്നിന് 11,999 രൂപയാണ് വില . ഡയമണ്ട് കട്ട് പിൻ പാനലാണ് റിയൽമി 1നെ ആകർഷകമാക്കുന്നത് . 6 ഇഞ്ച് ഫുൾ എച്ഡി ഡിസ്പ്ലെ , 13 എംപി ക്യാമറ മിഡിയടെക് ഹെലിയോ പി60 പ്രോസ്സസർ , ഫിംഗർപ്രിന്റ സെൻസർ , 3410 എംഎഎച്ച് ബാറ്ററി എന്നിങ്ങനെയാണ് റിയൽമി 1ന്റെ സ്പെസിഫിക്കേഷൻസ് . 4 ജിബി റാം / 64 ജിബി സ്റ്റോറേജ് മോഡൽ റിയൽമി 1 ന് 10,990 രൂപയാണ് വില .


മിയ ഇനി തമിഴ് സിനിമയിലും . വസന്തമണി സംവിധാനം ചെയ്യുന്ന ചിത്രത്തിലാണ് മിയ അഭിനയിക്കുന്നത് . കൊച്ചിക്കാരി പെൺകുട്ടിയായിട്ടാണ് മിയ ചിത്രത്തിൽ അഭിനയിക്കുന്നത് . ജനനി എന്നാണ് മിയയുടെ കഥാപാത്രത്തിന്റെ പേര് . പരമ്പരാഗത മലയാളി കുടുംബത്തിൽ നിന്നുള്ള പെൺകുട്ടിയാണ് ജനനി . ചെന്നൈയിൽ ജോലിക്കാണ് ജനനി എത്തുന്നത് . തമിഴ് അധികമൊന്നും കഥാപാത്രമാണ് ജനനി . ശശികുമാർ ആണ് ചിത്രത്തിലെ നായകൻ . ജനനിയുടെ കാമുകനായിട്ടാണ് ശശികുമാർ അഭിനിയിക്കുന്നത് . വെട്രിവേൽ എന്ന് പേരിട്ട സിനിമ ഉടൻ പ്രദർശനത്തിനെത്തും . റം , യെമൻ എന്നിവയാണ് മിയയുടെ മറ്റ് തമിഴ് ചിത്രങ്ങൾ .


ഷവോമിയുടെ റെഡ്മീ 6 ഫോൺ ഇന്ത്യയിൽ സെപ്തംബർ 6ന് ഇറങ്ങും . ദേശ് കി നായ സ്മാർട്ട്ഫോൺ എന്ന ടാഗുമായി എത്തുന്ന ഫോൺ വിപണിയിൽ തരംഗമാകും എന്നാണ് ഷവോമിയുടെ പ്രതീക്ഷ . റെഡ്മീ 6 , റെഡ്മീ 6എ , റെഡ്മീ 6 പ്രോ എന്നിവയാണ് ഈ ഫോണിൻറെ വെരിയെൻറുകൾ . 5 . 45 ഇഞ്ച് വലിപ്പത്തിലുള്ള എച്ച്ഡി പ്ലസ് ഡിസ്പ്ലേയാണ് ഷവോമി റെഡ്മീ 6എയ്ക്ക് ഉണ്ടാകുക . ഇതിൻറെ റെസല്യൂഷൻ 1440X720 ആയിരിക്കും . 18 : 9 അനുപാതത്തിലായിരിക്കും സ്ക്രീൻ . ഹെലിയോ A22 ആയിരിക്കും പ്രൊസസർ . 13എംബി പിൻ ക്യാമറയും 5എംബി സെൽഫി ക്യാമറയുമാണ് പ്രതീക്ഷിക്കുന്നത് . 2ജിബി റാമുള്ള ഫോണിന് 16ജിബി ആയിരിക്കും കുറഞ്ഞ സംഭരണശേഷി . 6500ൽ താഴെയായിരിക്കും ഫോണിൻറെ വില . 3ജിബി റാമുള്ള ഷവോമീ റെഡ്മീ6ന് 10,000 രൂപയിൽ താഴെയായിരിക്കും വില . 4ജിബി റാമും 64ജിബി സംഭരണശേഷിയുമുള്ള മോഡലിന് വില കൂടുതൽ നൽകേണ്ടിവരും . ഈ സീരിസിലെ ഏറ്റവും വലിയ മാറ്റങ്ങളിലൊന്ന് റെഡ്മി 6ന് ഇരട്ട പിൻക്യാമറാ സെറ്റ് - അപ് വന്നേക്കും എന്നതാണ് . 12എംബി + 5എംബി ആയിരിക്കും പിൻ ക്യാമറ . മുന്നിലും 5എംബി ക്യാമറ പ്രതീക്ഷിക്കുന്നു . റെഡ്മി 6Aയെക്കാൾ മെച്ചപ്പെട്ട സ്ക്രീനും , പ്രൊസസറും ഈ മോഡലിന് ഉണ്ടായിരിക്കും . ഈ സീരിസിലെ താരമാണ് റെഡ്മി 6 പ്രോ . തുടക്ക മോഡലിന്റെ വില 12,500 രൂപയ്ക്കു മുകളിലായിരിക്കുമെന്നാണ് കരുതുന്നത് . 12എംബി + 5എംബി ഇരട്ട പിൻ ക്യാമറാ സെറ്റ് - അപ് തന്നെയാണ് ഇതിനും . മുന്നിൽ 5എംബി സെൽഫി ക്യാമറയും പിടിപ്പിച്ചിരിക്കും . ആർട്ടിഫിഷ്യൽ ഇന്റലിജൻസ് പോർട്രെയ്റ്റ് മോഡും എച്ഡിആറുമാണ് മറ്റു ഫീച്ചറുകൾ . 8 കോറുള്ള സ്നാപ്ഡ്രാഗൺ 625ആയിരിക്കും ഇതിന്റെ പ്രോസസറത്രെ . 3ജിബി / 4ജിബി റാമുകളുള്ള രണ്ടു വേർഷനുകൾ പ്രതീക്ഷിക്കുന്നു . 5 . 84 - ഇഞ്ച് ഫുൾ എച്ഡി പ്ലസ് ഡിസ്പ്ലെയായിരിക്കും ഇതിന് . 19 : 9 അനുപാതത്തിൽ ആയിരിക്കും ഡിസ്പ്ലെ . മുൻക്യാമറാ സെറ്റ് - അപിനായി സ്ക്രീനിൽ നോച്ചും സജീകരിച്ചിട്ടുണ്ട് . 4000 mAh ബാറ്ററിയായിരിക്കും ഇതിന് .


വിവിധ കാരണങ്ങൾ കൊണ്ട് ആധാർ നമ്പറും പാൻ കാർഡും തമ്മിൽ ബന്ധിപ്പിക്കാൻ കഴിയാത്തവർക്കായി ആദായ നികുതി വകുപ്പ് പുതിയ സൌകര്യം ഏർപ്പെടുത്തി . നിലവിൽ ആദായ നികുതി വകുപ്പിന്റെ വെബ്സൈറ്റ് വഴി ഓൺലൈനായും എസ് . എം . എസ് വഴിയുമാണ് ആധാറും പാൻ കാർഡും ബന്ധിപ്പിക്കാൻ സംവിധാനമുള്ളത് . ഇതിന് പുറമേ പ്രത്യേക അപേക്ഷാഫോറം കൂടി പുറത്തിറക്കിയിരിക്കുകയാണിപ്പോൾ . ഒരു പേജ് മാത്രമുള്ള ലളിതമായ ഫോറത്തിൽ അപേക്ഷകന്റെ ആധാർ നമ്പർ , പാൻ എന്നിവ രേഖപ്പെടുത്തണം . അപേക്ഷകന്റെ പേര് രണ്ട് രേഖകളിലും രേഖപ്പെടുത്തിയിരിക്കുന്നത് പോലെ ഫോമിൽ എഴുതേണ്ടതുണ്ട് . ഇതിന് പുറമേ ഏതാനും സത്യവാങ്മൂലങ്ങളും ഒപ്പിട്ട് നൽകണം . മറ്റൊരു പാൻ കാർഡും ഇതേ ആധാർ നമ്പറുമായി ബന്ധിപ്പിച്ചിട്ടില്ലെന്ന സത്യവാങ്മൂലമാണ് ഒന്നാമത്തേത് . ഒന്നിലധികം പാൻ കാർഡുകൾ അപേക്ഷകന് ഇല്ലെന്നും ഒപ്പിട്ട് നൽകണം . ആധാറും പാനും ബന്ധിപ്പിക്കാൻ ഇപ്പോഴത്തെ അപേക്ഷാഫോറത്തിനൊപ്പം ഇപ്പോൾ നിലവിലുള്ള എസ് . എം . എസ് , ഓൺലൈൻ സേവനങ്ങളും അങ്ങനെ തന്നെ തുടരും . ജൂലൈ ഒന്നു മുതലാണ് ആധാറും പാൻ കാർഡും തമ്മിൽ ബന്ധിപ്പിക്കുന്നത് നിർബന്ധമായി മാറുന്നത് . ഇതിന് അവസാന തീയ്യതി ഇതുവരെ സർക്കാർ പ്രഖ്യാപിച്ചിട്ടില്ല . എന്നാൽ ജൂലൈ ഒന്നിന് മുമ്പ് ആധാറും പാൻ കാർഡും തമ്മിൽ ബന്ധിപ്പിക്കാത്തവരുടെ പാൻ കാർഡുകൾ അസാധുവാകുമെന്ന തരത്തിൽ സോഷ്യൽ മീഡിയ വഴി വ്യാപക പ്രചാരണങ്ങൾ നടന്നിരുന്നു .


ഹോളിവുഡിലെ സൂപ്പർഹിറ്റായ ഹാലോവീൻ പരമ്പരയിൽ നിന്ന് ഏറ്റവും പുതിയ ചിത്രം എത്തുന്നു . പേടിപ്പിക്കുന്ന കാഴ്ചകളുമായിട്ടാണ് ഹൊറർ ത്രില്ലറിന്റെ പുതിയ പതിപ്പും വരുന്നത് . മുഖം മൂടിയിട്ട കൊലയാളി വീണ്ടും എത്തുകയാണ് . ഹാലോവീൻ ട്രെയിലറിൻറെ വരവ് പ്രേക്ഷകരിൽ ഭീതി നിറച്ച് . . ഹോളിവുഡിൻറെ ഹൊറർ സങ്കൽപ്പങ്ങൾക്ക് പുതിയ മാനം നൽകിയ ഹാലോവിൻ പരമ്പരയിലെ ഏറ്റവും പേടിപ്പിക്കുന്ന ചിത്രം . - 1978ൽ പുറത്തിറങ്ങിയ ആദ്യ ഹാലോവിൻ ചിത്രത്തിൻറെ തുടർച്ച . നായികയും വില്ലനും നാല് പതിറ്റാണ്ടിന് ശേഷം വീണ്ടും നേർക്കുനേർ വരുന്നു . ലോറി സ്ട്രോഡ് ആയി ജാമി ലീ കർട്ടിസ് , കൊലയാളി മൈക്കൽ മയേഴ്സ് ആയി ജെയിംസ് ജൂഡ് കോട്ട്ണിയും . ഡേവിഡ് ഗോർഡൺ ഗ്രീൻ ഒരുക്കിയ ഹാലോവീൻറെ ആദ്യ ട്രെയിലർ പുറത്തിറങ്ങി മണിക്കൂറുകൾക്കകം തന്നെ സമൂഹമാധ്യമങ്ങളിൽ തരംഗമായി . ഒക്ടോബർ 19നാണ് റിലീസ് .


ആപ്പിളിന് യൂറോപ്യൻ യൂണിയനിൽ വൻതിരിച്ചടി . യൂറോപ്യൻ കമ്മീഷൻ 97,226 കോടി രൂപ ആപ്പിളിന് പിഴ വിധിച്ചു . യൂറോപ്യൻ യൂണിയൻ അംഗരാജ്യമായ അയർലാൻറിനോടാണ് ഈ തുക ഈടാക്കുവാൻ കമ്മീഷൻ ആവശ്യപ്പെട്ടിരിക്കുന്നത് . ഇത്രയും തുകയുടെ അനധികൃത നികുതിയിളവ് അയർലാൻറ് ആപ്പിളിന് നൽകിയെന്നാണ് യൂറോപ്യൻ കമ്മീഷൻ കണ്ടെത്തിയത് . കമ്പനികൾക്ക് നേരിട്ട് നികുതിയിളവ് നൽകുവാൻ യൂറോപ്യൻ യൂണിയൻ അംഗരാജ്യങ്ങൾക്ക് അനുമതിയില്ല . അതിനാൽ തന്നെ ക്രമവിരുദ്ധമായി നൽകിയ നികുതിയിളവ് പിൻവലിക്കാൻ യൂറോപ്യൻ യൂണിയൻ ആവശ്യപ്പെട്ടത് . 2003 - 2014 കാലത്താണ് അയർലാൻറ് ആപ്പിളിന് നികുതിയിളവ് നൽകിയത് . ഇത് വാർത്തയായതിനെ തുടർന്ന് യൂറോപ്യൻ കമ്മീഷൻ അന്വേഷിക്കാൻ തുടങ്ങി . 1991 മുതൽ അയർലാൻറ് വിവിധതരത്തിൽ ആപ്പിളിന് നികുതി സഹായം നൽകുന്നുണ്ടെന്നാണ് കമ്മീഷൻ കണ്ടെത്തിയത് .


പാക്കിസ്ഥാനിലെ ഏറ്റവും വിലയേറിയ മൊബൈൽ പുറത്തിറക്കുന്ന കമ്പനിയുടെ ബ്രാന്റ് അംബാസഡർറായി വോളിവുഡ്താരം കരീന കപൂർ . കറാച്ചി ആസ്ഥാനമാക്കി പ്രവർത്തിക്കുന്ന , പാക്കിസ്ഥാനിൽ ഏറ്റവും കൂടുതൽ മൊബൈൽ വിറ്റഴിക്കുന്ന ക്യൂ മൊബൈൽസ് എന്ന കമ്പനിയുടെ പരസ്യത്തിലാണ് കരീന പ്രത്യക്ഷപ്പെടുന്നത് . കരീനയ്ക്ക് പാക്കിസ്ഥാനിൽ ഒരുപാട് ആരാധകരുണ്ടെന്നും അതുകൊണ്ടാണ് കരീനയെ തന്നെ ബ്രാന്റ് അംബാസഡറായി തിരഞ്ഞെടുക്കാൽ കാരണമെന്ന് കമ്പനിയുടെ ചീഫ് മാർക്കറ്റിങ്ങ് ഓഫീസർ സീഷൻ ഖുറേഷി പറഞ്ഞു . പരസ്യത്തിന്റെ ഷൂട്ടിങ്ങ് തായ്ലാന്റിൽ വച്ചാണ് നടക്കുക . ആഷികി 2 എന്ന സിനിമയിലൂടെ ശ്രദ്ധേയനായ ആദിത്യ റോയ് കപൂർ ആയിരുന്നു ക്യൂ മൊബൈൽസിന്റെ മുമ്പത്തെ അംബാസഡർ . എന്നാൽ പാക്കിസ്ഥാന്റെ പരസ്യചിത്രത്തിൽ അഭിനയിക്കുന്ന മറ്റൊരു താരം ബോളിവുഡ് നടി ജൂഹി ചൌളയാണ് . 35000 പാക്കിസ്ഥാൻ രൂപയാണ് മൊബൈലിന്റെ വില . പിൻഭാഗത്ത് 13 മെഗാ പിക്സൽ ക്യമറയും മുൻഭാഗത്ത് 5 മെഗാപിക്സൽ ക്യാമറയുമാണ് മൊബൈലിനുള്ളത് . 32 ജി ബി ഇന്റേണൽ മെമ്മറി , 2 ജി ബി റാം ഐന്നിവയും മൊബൈലിന്റെ പ്രത്യേകതയാണ് .


വിദ്യാഭ്യാസ ലോണെടുത്ത ശേഷം തിരിച്ചടയ്ക്കാത്തവരുടെ ശ്രദ്ധയ്ക്ക് . നിങ്ങളെ ഫേസ് ബുക്കിലൂടെയോ ട്വിറ്റളിലൂടെയോ ബാങ്ക് കണ്ടെത്തും . പണമടച്ചില്ലെങ്കിൽ നാണം കെടുത്താനും ഇടയുണ്ട് . പരസ്യമായിട്ടല്ല കേട്ടോ രഹസ്യമായി . വിദ്യാഭ്യാസ ലോണെടുത്ത ശേഷ മുങ്ങിയ ഇടപാടുകാരെ കണ്ടെത്താൻ ഫേസ് ബുക്കും ട്വിറ്ററും ഉപയോഗിയ്ക്കാനൊരുങ്ങുകയാണ് ബാങ്കുകൾ . ഇതിന് വേണ്ട ശ്രമങ്ങൾ ആരംഭിച്ചതായി ഇക്കണോമിക് ടൈംസ് റിപ്പോർട്ട് ചെയ്യുന്നു . ബാങ്ക് ലോൺ അടയ്ക്കാത്തവരുടെ ഫേസ്ബുക്ക് ഇൻബോക്സിൽ ബാങ്കുകാർ വന്ന് കാര്യം പറയും . അതും പോരെങ്കിൽ നിങ്ങളുടെ വീട്ടിൽ നേരിട്ടും ബാങ്കിലെ ഉദ്യോഗസ്ഥർ എത്തും . വിദ്യാഭ്യാസ വായ്പ്പയിലെ കിട്ടാക്കടം തിരിച്ച് പിടിയ്ക്കാനുള്ള തീവ്ര ശ്രമത്തിലാണ് ബാങ്കുകൾ . ജോലിത്തിരക്കുകൾ കാരണം ലോൺ അടയ്ക്കാൻ മറന്നവരെ ഓർമ്മിപ്പിയ്ക്കുന്നതിന് വേണ്ടിയാണ് ഫേസ് ബുക്കിലൂടെ സന്ദേശം അയക്കുന്നത് . വിദേശങ്ങളിൽ ജോലികിട്ടി പോയവർ പലപ്പോഴും ലോൺ അടയ്ക്കാറില്ല . ഇക്കാര്യം സോഷ്യൽ മീഡിയ അക്കൌണ്ടിലൂടെ അവരെ അറിയിച്ചാൽ ഫലം ഉണ്ടാകുമെന്നാണ് ബാങ്കുകളുടെ പ്രതീക്ഷ . സെൻട്രൽ ബാങ്ക് ഓഫ് ഇന്ത്യ ഇതിനോടകം തന്നെ വിദ്യ പരീക്ഷിച്ചു . സംഭവം വിജയിച്ചതോടെയാണ് മറ്റ് ബാങ്കുകളും ഈ വിദ്യ പരീക്ഷിയ്ക്കുന്നത് . 60 , 000 കോടി രൂപയാണ് വിദ്യഭ്യാസ വായ്പ നൽകിയിരിയ്ക്കുന്നത് .


സ്നാപ്പ്ചാറ്റ് ആപ്പിന്റെ ഏറ്റവും പുതിയ സ്നാപ്പ് മാപ്പ് അപ്ഡേറ്റ് ഹാനികരമെന്ന് യുഎഇയിലെ ടെലികോം റെഗുലേറ്ററി അതോറിറ്റി . ഉപയോക്താക്കൾ അറിയാതെ തന്നെ അവരുടെ ലൊക്കേഷൻ വിവരങ്ങൾ മറ്റുള്ളവരുമായി പങ്കുവെയ്ക്കുന്ന അപ്ഡേറ്റാണിതെന്നും ഇത് ദൂരവ്യാപകമായ പ്രത്യാഘാതങ്ങൾ ഉണ്ടാക്കുമെന്നും ടെലികോം അധികൃതരുടെ മുന്നറിയിപ്പ് . പൌരന്മാരുടെ സ്വകാര്യതയെ ഹനിക്കുന്ന നടപടിയാണിതെന്നും അതിനാൽ ലൊക്കേഷൻ ഷെയർ ചെയ്യാൻ താല്പര്യമില്ലാത്തവർ ഈ അപ്ഡേറ്റ് ആപ്പിൽ തന്നെ ഡിസേബിൾ ചെയ്യണമെന്നും ടിആർഎ ആവശ്യപ്പെടുന്നു . സ്നാപ്പ്ചാറ്റ് ഉപയോഗിക്കുന്ന ആളുകൾ എവിടെയൊക്കെയെന്ന് ഈ അപ്ഡേറ്റിലൂടെ കാണാൻ സാധിക്കും . ഇതൊഴിവാക്കാനായി ആപ്പ് സെറ്റിംഗ്സിൽ ഗോസ്റ്റ് മോഡ് മീ ഒൺലി ആക്കണമെന്ന് ടിആർഎ നിർദ്ദേശിക്കുന്നു . ഇങ്ങനെ ചെയ്താൽ പിന്നെ സ്നാപ്പ് മാപ്പിൽ ഉപയോക്താവിന്റെ ലൊക്കേഷൻ കാണിക്കില്ല . ഇത് വിശദീകരിച്ചു കൊണ്ട് ടിആർഎ അവരുടെ ട്വിറ്റർ അക്കൌണ്ടിൽ ഒരു അറബിക് വീഡിയോ സന്ദേശവും പോസ്റ്റ് ചെയ്തിട്ടുണ്ട് . ഫോട്ടോസും വീഡിയോസും പരസ്പരം കൈമാറാനും ചാറ്റ് ചെയ്യാനും സാധിക്കുന്ന ആപ്പാണ് സ്നാപ്പ്ചാറ്റ് . ഫെയ്സ്ബുക്ക് ഇൻസ്റ്റഗ്രാം വാട്ട്്സ്ആപ്പ് തുടങ്ങിയ ആപ്ലിക്കേഷനുകൾ തരംഗമാക്കുന്ന പല അപ്ഡേറ്റുകളും ആദ്യം സംഭവിക്കുന്നത് സ്നാപ്പ് ചാറ്റിലാണ് .


പ്രളയക്കെടുതിയിൽ തകർന്ന കേരളത്തിൻറെ പുനർനിർമാണത്തിന് സഹായം നൽകാൻ സന്നദ്ധമെന്ന് ലോക ബാങ്കും എഡിബിയും . കേരളം തയ്യാറാക്കി നൽകുന്ന പദ്ധതിയുടെ അടിസ്ഥാനത്തിലാകും സഹായം . ഇതേക്കുറിച്ചുള്ള കൂടുതൽ വിവരങ്ങൾ ചർച്ച ചെയ്യാനായി ലോകബാങ്ക് - - എഡിബി പ്രതിനിധികൾ ഇന്ന് വൈകീട്ട് മുഖ്യമന്ത്രിയുമായി ചർച്ച നടത്തും . പ്രളയക്കെടുതിയിൽ തകർന്ന കേരളത്തിലെ അടിസ്ഥാന സൌകര്യ വികസനത്തിനും ശുചീകരണത്തിനും വായ്പ നൽകാൻ തയ്യാറെന്ന് ലോക ബാങ്കും എഡിബിയും വ്യക്തമാക്കി . ദുരന്തം കണക്കെലെടുത്ത് നടപടിക്രമങ്ങൾ വേഗത്തിൽ പൂർത്തിയാക്കി വായ്പ നൽകാനാകുമെന്നും സംഘം അറിയിച്ചു . സംസ്ഥാന സർക്കാർ നൽകുന്ന റിപ്പോർട്ട് അനുസരിച്ചാകും എത്രത്തോളം വായ്പ നൽകണമെന്നും ഏതെല്ലാം മേഖലയിൽ നൽകണമെന്നും തീരുമാനിക്കുക . ചീഫ് സെക്രട്ടറി ടോം ജോസുമായും വകുപ്പ് സെക്രട്ടറിമാരുമായും ദുരന്തത്തിൻറെ വ്യാപ്തി സംബന്ധിച്ച ചർച്ചകളാണ് ഇന്ന് നടന്നത് . വായ്പയുടെ പലിശ ഉൾപ്പെടെയുളള വ്യവസ്ഥകളിൽ ധാരണയായിട്ടില്ല . കെഎസ്ടിപി , ജലനിധി ഉൾപ്പെടെ നിലവിൽ കേരളത്തിൽ നടപ്പാക്കുന്ന വിവിധ പദ്ധതികളുടെ പുരോഗതിയും ദുരന്തത്തിൽ ഇവയ്ക്കുണ്ടായ നഷ്ടവും സംഘം വിലയിരുത്തി . ദുരിതബാധിത മേഖലകളിൽ ഉടൻ തന്നെ സന്ദർശനം നടത്തുമെന്നും ലോകബാങ്ക് , എഡിബി പ്രതിനിധികൾ അറിയിച്ചു .